
THOMAS VALLAURIUS 


DIDACO VITRIOLIO HERCULANENSI 

S. I). 


Cum primum accepi, tuum de Xiphia Carmen 
amplissimis honoribus et praemio apud Belgas 
fuisse decoratum (i), equidem maxima sum af- 
fectus voluptate , quod ea demum Italiae laus 
hodieque constaret , quam superiore memoria 
Sannazarus , Flaminius , Fracastorus aliique tue- 
rentur. Quum autem per litteras animum meum 
tibi testatum voluissem , tu eximia honoris et 
voluntatis tuae significatione (2) ita me devinxi- 
sti, ut ex eo tempore te semper in oculis ferrem. 
Nunc vero ut aliquod tandem exstaret testimo- 
nium amoris in te mei, constitui perbrevem hunc 


(1) Xiphias , Carmen Didaci Vitrioli. Amstelodami sumptibus 
Instituti Belgici excusum , typis C. A. Spin et filii apud Ioannem 
Mulier, an. 1845. 

(2) Didaci Vitrioli Epistola ad Tliomam Vallaurium . . . Neapoli , 
ex typis Fibrenianis , 1817, in-8°. 

Commentarium de litteris lalinis ad te mittere , 
quem nuper concinnavi, quo faciliorem subalpinis 
adolescentibus viam*ad latinam eloquentiam mu- 
nirem. Sed antequam venio ad res romanas , 
haud ingratum tibi fortasse continget, me paucis 
narrare , quibusnam casibus post renatas litteras 
eloquentiae disciplina apud nos fuerit iactata. 

Iam primum ineunte saeculo quintodecimo ( i), 
quum Ludovicus ab Achaia, annuente imperatore 
Sigismundo , Taurinense Athenaeum aperuisset , 
atque adhibitis exteris docloribus gentis mores 
emollire esset aggressus, litteris etiam politioribus 
palaestra patuit, a qua, veluti a fonte, humani- 
tatis rivuli in omnes subalpinae ditionis paries 
manarent. At , quemadmodum fieri consuevit , 
nostri homines propulsandis belli periculis unice 
intenti, militaria studia quam mansuetiores artes 
malebant. Quapropter etiamsi circa illa tempora, 
aut paullo posteriore memoria nonnulli apud nos 
enumerarentur litteris graecis iuxta ac latinis eru- 
diti (3); attamen hi pauci admodum fuerunt, ne- 
que litterarum cultus tam late patuit , ut civitas 
a bellandi studiis ad urbanitatem quamdam vide- 
retur traducta. 

(1) Anno mccc.cv. 

(2) Iiuiusmodi fucrunl Pelrus Cara, Itubertinus Clericus, Domitius 
Macaneus, Coelius Secundus Curio, Paulus Cerratus. (V. Vali.auri, 
Storia delta Poesia in Piemonle , Tom. I, pag. 00 , 82 e seg. , 115 
e seg. , 270. ) 

Iurisprudentia postmodum prae eaeteris doctri- 
nis a nostris excoli coepta est, qua nimirum ad 
honores potissimum niterentur. Itaque maxima 
copia iuris interpretum apud Subalpinos provenit, 
qui ingenii acumen in aliorum sententiis dispi- 
ciendis ostentarent. At in illorum operibus ora- 
tionis nitor desiderabatur ; plane ut eloquentiae 
studia conticescere apud nos viderentur. Neque 
id aliter fieri poterat. Quo enim pacto ad maio- 
rem expolitionem adsurgerent maiores nostri ? 
Unus videlicet , idemque ignoti saepe nominis 
doctor , graecas , latinas atque italicas litteras in 
Taurinensi Archigymnasio profitebatur, in cuius 
disciplinam perpauci admodum convenirent. Quum 
vero alter postea labentibus annis accessisset, ita 
docentium vices luerunt divisae , ut unus orato- 
res , poetas alter quotannis interpretaretur. 

Ita se habebant in Subalpinis studia humani- 
tatis et litterarum saeculo xvl , quum Emmanuel 
Philibertus , Allobrogum Dux , profligatis Gallis 
ad Augustam Veromanduorum (i), regiones no- 
stras ab externo dominatu liberavit, quo triginta 
iam feraie annos premerentur. Quum prudentis- 
simus hic Princeps, militiae pariter ac domi cla- 
rus, omne disciplinarum genus vellet instaurare, 
quae saeviente bello iam defloruerant, doctissimos 


(1) An. MDLVlI. 

undique viros, maximis propositis praemiis orna- 
mentisque , ad docendum invitavit (i). In his re- 
censendus est praesertim clarissimus ille Giraldius 
Ferrariensis, humaniorum litterarum doctor, cuius 
ingenii et praeclarae eniditionis complura exstant 
monumenta. Et ne graeco etiam sermoni suus 
deesset honor, Theodorus Rhendius, domo Chius, 
fuit arcessitus , qui omnium aetatis suae graeca- 
ruin litterarum peritissimus haberetur (2). 

Nunquam antea profecto Subalpinorum expoli- 
tioni tam insigniter prospectum fuerat ; iamque 
omnes , qui aliquid de litteris poterant iudicare, 
cives nostros non minus quam bello, pacis artibus 
claros aliquando futuros confidebant. Sed fortuna 
subito bonorum spes intercepit. Quum enim Calvi- 
nianorum doctrina finitimas iam regiones infecis- 
set , Emmanuel Philibertus veritus , ne forte in 
nostras etiam irrumperet, nihil antiquius habuit, 
quam ut viros pietate insignes advocaret, quorum 
opera patrum religio incolumis servaretur; hisque 
munus etiam demandavit subalpinae sobolis iis 
artibus formandae , (piae ad humanitatem perti- 
nent. Ratus vero , litterariam hanc palaestram 
satis esse ad civitatem excolendam, latinae atque 
italicae eloquentiae scholam ex Athenaeo sustulit, 


(t) V. Vallauri, Storut delle Universita degli studi dei Piemonte, 
Torino, Stamp. Rcale, 1845, in-8°. Vol. I, cap. 11, pag 150eseg. 
(2) Op. cil. Vol. 11, cap. i , pag. 9 e seg. 

et Giraltlium , qui hasce partes strenue sustineret, 
dimisit (i). Quo factum est, ut nostris adolescen- 
tibus aditus quidem ad litteras non intercludere- 
tur ; sed ex ea disciplina, quae in privatis soda- 
lium religiosorum aedibus erat retrusa , iam illa 
commoda in universam gentem non proficisceren- 
tur , quae antea ex publica eloquentiae schola 
profluxissent. Restabant graecae litterae , quae , 
uti supra memoravi , a Theodoro Rhendio cum 
laude traderentur. At paullo post eae temporum 
difficultates supervenerunt , ut hoc quoque magi- 
sterium , veluti supervacaneum , ex Athenaeo ar- 
ceretur. Rem pene incredibilem narro , cui se- 
gnior Subalpinorum in litteris progressus acceptus 
est referendus. Nimirum per ducentos et amplius 
annos illa artium regina eloquentia in Taurinensi 
Lyceo penitus obmutuit. Tunc videlicet illae opi- 
nionum perversitates ortae sunt, quae saeculo xvil 
italicas litteras vitiarunt. Forte etiam accidit, ut 
monstrosum illud Marinii ingenium per id tempus 
in haec loca adventaret , eiusque vitia homines 
nostros, veluti tabes, invaderent (2). Quum autem 
in Athenaeo desideraretur eloquentiae doctor, cuius 
auctoritas in litteris valeret, nullus iam acerrimi 
iudicii vir deerrantes ad rectum tramitem revo- 


(1) Op.cit. Vol. II, pag. 19 e seg. 

(2) V. Vallauri , II Cavalier Marino in Picmonte. Torino , Stamp. 
Reale, 1847, in-8°. 

cabat. Quapropter Subalpinorum litterae penitus 
pessumdatae ; atque illa scriptorum portenta ex- 
stiterunt , qui ea tempestate ad coelum tolleban- 
tur, nunc vero risum cum indignatione excitare 
consueverunt. 

Haclenus narratis si addantur externa bella , 
quibus identidem maiores nostri afflictarentur , 
et interna dissidia , quae publicam rem misere 
labefactarent , nemini profecto mirum videbitur , 
hominibus nostris ad eam diem non licuisse cum 
reliquis gentibus de litterarum gloria in conten- 
tionem venire. 

Illuxit tandem saeculum xvnl; quumque Victo- 
rius Amadeus , huiusce nominis secundus , post 
foedus ictum Traiecti ad Rhenum (i) pacem Su- 
balpinis attulisset , omnes curas et cogitationes 
suas convertit ad provehendam civitatis humani- 
tatem. Tunc enimvero , ex prudentissimorum vi- 
rorum consilio, optimas leges sanxit liberalioribus 
disciplinis fovendis ; quodque caput est , peritis- 
simos uniuscuiusque scientiae viros allexit, quorum 
doctrina in civitate expolienda uteretur (2). Tunc 
videlicet humaniorum litterarum institutiones in 
Athenaeum tandem fuerunt revocatae. Et primo 
quidem Bern ardus Lama , neapolilanus , homo 

£1) An. mdccxiiI. 

(2) Storia delle Universita degli studi dei Piemonte , Vol. III, 
cap. 1 , pag. 7 e seg. 

sane in graecis et fatinis litteris probatus et no- 
bilis (i); mox Dominicus Regolottius , romanus; 
tum Hieronymus Taliazucchius et Iosephus Bar- 
tolus , prior quidem Mutina , alter vero Patavio 
fuerunt acciti , quibus eloquentiae tradendae munus 
permitteretur. Inter quos Taliazucchius praesertim 
et Barlolus egregie de Subalpinorum studiis me- 
riti sunt. Namque Mutinensis italicarum litterarum 
cultum primus impense fovit , quae antea negli- 
gerentur; atque optimis propositis exemplaribus, 
nostrorum aures italici sermonis venustati assue- 
fecit. Patavinus autem , eximia eruditione prae- 
clarus, hoc in primis est laudandus, quod disci- 
plinae litterarum ampliores quam antea fines esse 
voluit. Siquidem duo, uti nuper aiebam, fuerunt 
ea tempestate eloquentiae doclores in Taurinensi 
Academia , quos studiosi per triennium audirent. 
Ad doctorem qui latinam eloquentiam profitere- 
tur , pertinebat agere quotannis de oratoria in- 
stitutione , optimos scriptores lati nos expendere , 
atque alios aliis componere. Illius vero , qui ita- 
licam eloquentiam traderet , praecipuum munus 
fuit poeticam Aristotelis , graecos italosque scri- 
ptores interpretari. Bartolus , quem non lateret 
quantum incommodi ex hac studiorum ratione 

(1) V. Bernardi And reae Lamae, neapolitani , eloquentiae pro- 
fessoris in Academia Taurinensi, Orationes (novem). Aug. Tauri- 
norum , 1728 , in-8.° picc. di pag. 1G0. 

proficisceretur , ostendit ( i ) , male agi cum elo- 
quentiae alumnis, qui trium annorum spatio eadem 
semper docerentur. Cur autem , aiebat , ex poli- 
tiorum litterarum institutionibus expungi artem 
criticam , veteris et recentioris aevi historiam , 
tum civilem tum litterariam , inscriptiones , no- 
mismata, aliaque id genus, quae turpe sit virum 
ignorare, qui litterarum curriculum sit emensus? 
Quapropter rei litterariae moderatores enixe hor- 
tabatur, ut disciplina immutata, eloquentiae stu- 
diosis commodius consulerent. 

Nescio quo litterarum fato quae proposuisset 
Bartolus publica auctoritate confirmata non fue- 
runt. Nihilominus saniorem hanc rationem in do- 
cendo ipse secutus, eloquentiae scholam aliquan- 
tulum erexit, ex qua egregii sane viri prodierunt. 
Professor Patavinus Carolum Deninam ( 2 ) ad hi- 
storiae studium praesertim excitavit. Hic Tenivel- 
lium edocuit , ex cuius disciplina exstitit Carolus 
Botta, qui memoria nostra historiae principatum 
Subalpinis asseruit. Quare verissime de Denina 
scripsit Carolus Boucheronus (3): « Primus do- 
ctrinae suae alumnos a verborum angustiis in 
medias res deduxit; primus historiam uberius au- 

(lj Storia cit. Vol. ni , cap. 6, pag. 128 e seg. 

(2) Carolus Denina a Revello apud Salulienses, obiit annos natus 
duos et octoginta, idib. decembr. , anno mdcccxiiI. 

(3) Caroli Boucberoni de Thoraa Valpcrga Calusio , Taurini 1823, 
in-8°. 

dentiusque tractavit. » Nemo autem inficiabitur, 
Deninam , praestantissimum omnium habendum 
esse , qui usque ad illa tempora eloquentiam in 
Taurinensi Archigymnasio tradidissent. Siquidem 
acerrimo ingenio donatus , idemque laboris pa- 
t ientissimus , illam sibi doctrinam comparavit, ex 
qua sententiarum et verborum copia efflorescit. 
Hoc autem se totum litteris abdiderat , quod in 
animum sibi induxisset , virum , (pii antiquitati 
unice deditus recentiora negligeret , ineptum elo- 
quentiae magistrum fore ; e contrario ex eius 
schola, qui Italorum litteris leviter tinctus atque 
a veterum doctrina vacuus, elegantioribus dictio- 
nibus et sententiolis aucupandis omnino esset in- 
tentus, ieiunos homines exstituros, qui verborum 
lasciviis contenti ad germanam eloquentiam nun- 
quam assurgant. 

Quum igitur Bartolus, eiusque sectator Denina, 
uterque doctissimus, optimam disciplinam in Su- 
balpinos intulissent, castior ex illo tempore fluxit 
nostrorum oratio: multi enituerunt in expolita lati- 
nitate diserti, in litteris etiam graecis non medio- 
criter versati. Atque ut caeteros omittam, florue- 
runt illa tempestate Iosephus Bareltius, Franciscus 
Regis (i) , 1 hornas Calusius , et Victorius ille 


(1) Franciscus Regis, natus Altoduni in Subalpinis anno mdccxlix, 
litteras graccas atque Italicas docuit in Taurinensi Academia usque 
ad anuum huius sacculi xil. 

Alferius, qui italicae Melpomenes vindex, veterum 
tragicorum gloriam est consecutus. 

Hisce litterarum ornamentis fulgebat gens sub- 
alpina ; quum exeunte saeculo xvnl atque annis 
insequentibus maximae rerum publicarum conver- 
siones , et sub externo dominatu peregrinitatis 
studium litteris graecis, lalinis atque italis non 
param offecerant. Sed humanitatis semina semel 
inducta, etiamsi ad tempus deflorescant, non pe- 
nitus tamen exarescunt ; et , si modo favens ad- 
spiret fortuna , facile reviviscunt. Quod quidem 
memoria nostra factum est, quum duo excellentis 
ingenii et doctrinae viri lecti sunt, qui litterarum 
decus in Taurinensi Academia tuerentur. Spectant 
verba haec mea ad Iosephum Biamontium et 
Carolum Boucheronum , viros plane singulares , 
qui nuper in litteris subalpinae gentis nomen 
renovarunt (i). Neque velim, quempiam fortasse 
arbitrari , me hic magistros meos ultra quam 
deceat laudare , quasi ipsorum praeconia in lau- 
dantem etiam recidant. Quamquam enim eo animo 
sum erga immortales illos viros, ut quoad vita 
suppeditabit, eodem quo parentes honore eorum 
memoriam sim prosecuturus , nunquam tamen 
iudicio amor officiet. Quum autem dixero, per- 

(1) losephus Biamonlius, natus Albii Iniimelii apud Ligures anno 
superioris saeculi lxiI , decessit an. mdcccxxiv ; Carolus autem 
Rouchcronus , Taurinensis , ereptus est anno mdcccxxxvhI , quum 
nondum attigisset aetatis annum tertium et sexagesimum. 

paucos omnino aetatem hanc nostram tulisse aut 
Biamontio doctiores , aut Boucherono elegantiores , 
omnes iam mihi facile assensuros confido. Caete- 
rum hoc praesertim laudandos arbitror , quod 
unus etiamsi italicam tantum eloquentiam doce- 
ret ; attamen tanta fuit in hebraicis , in graecis 
et latinis litteris praestantia, ut animatam biblio- 
thecam merito dixisses : alter vero , cui graecae 
et latinae eloquentiae tradendae munus esset de- 
mandatum, tanta cura italica etiam studia secutus 
fuerat , ut , dum omnium sententia , latinorum 
sui temporis scriptorum nobilissimus habebatur, 
de italicis operibus verissime iudicaret. Ex quo 
fiebat, ut dicendi facultas in iis non esset ieiuna 
et nuda, sed aspersa et distincta multarum rerum 
iucunda quadam varietate; in utriusque vero acroa- 
sibus nunquam veterum sapientia a recentiomm 
doctrina seiungeretur. Iuvat interdum, Didace mi, 
animo repetere, quoties divinus ille senex Biamon- 
tius italicos poetarum cantus cum exquisitissimis 
Ilomeri, Pindari, Sophoclis, aut Horatii carmi- 
nibus compararet, quorum lectissimos locos pro 
re nata memoriter recitabat; quoties illustriores 
Guicciardinii et Machiavelli narrationes cum Thu- 
cydideis, cum Sallustianis et Livianis componeret. 
Neque minus delectabamur quum Boucheronus 
Tirgilianas atque Horatianas sententias suavissimis 
Aligherii, Tetrarchae, aut Ariosti luminibus hilararet. 

Caeterum quum clegantiorum litterarum disci- 
plina latissime pateat , vix fieri poterat , ut duo 
Lantum viri, licet praestantissimi , studiosos intra 
quadriennium commode instituerent. Quapropter 
optimo sane consilio, abhinc decem annos, auctis 
magisteriis, novaque doctrinarum facta partitione, 
quaterni doctores in Taurinensi Athenaeo exsti- 
terunt, quorum unus historiam veterum populo- 
rum per biennium enarraret, reliqui tres in litteris 
graecis, latinis atque italis tantummodo elabora- 
rent. Qua quidem accessione quum discentium 
commodis nondum satis fuisse consultum videre- 
tur , nuperrime cautum fuit ( t ) , ut litterarum 
curriculum quinquennio contineretur , atque in 
ipso statim disciplinae limine is esset, qui rhe- 
toricas illas praeceptiones fusius traderet , quas 
alumni in puerili institutione iam percepissent ( 2 ); 
tum vero septemviri graecas, latinas atque italicas 
litteras docerent cum historia critica scriptorum, 
antiquissimarum et recentiorum gentium historiam, 
archaeologiam , grammaticam generalem , atque 
historiam veteris philosophiae ; postremo ad haec 
omnia , veluti cumulus (3) , accederet , 

(1) V. Rcgolumento dei Magistrale della Riforma sopra gli sludi 
pel corso di Belle Lcttere nella R. Universita di Torino , dei 28 di 
luglio 1847; art. t. 

(2) V. Regolamcnlo cit. art. 6. 

(3) Eadem lege caulum est, ut eloquentiae studiosi, qui praeter 
caetcras disciplinas /msSooizijv etiam arripuerint, laurea donati Poli- 
tiorum Litterarum Doctores renuntientur; qui vero rem methodicam 


Digitized by Google 



17 

quam terni seorsum viri sic tractarent, ut a ma- 
ximis ad minima illa se demitterent, quibus pue- 
ruli educari , eorumque studia vel a prima aeta- 
tula formari consueverunt. 

Quid sentiam de hac novissima studiorum ra- 
tione, qua plurimum praeceptionibus (i) atque 
eruditioni, minimum optimorum exemplarium imi- 
tationi datum est, iam dixi in quadam scriptiun- 
cula quam evulgavi ab hinc paucos menses ( 2 ). 
Hoc unum in praesens satis sit notare, absurde 
omnino sanctum fuisse, ut anno quinto politiorum 
litterarum studiosi, quorum est publicum latinae 
atque italicae scriptionis specimen dare tum so- 
luta tum numeris adstricta oratione, a schola ita- 
licae et latinae eloquentiae penitus abstineant , 
aliis disciplinis operam daturi, nihil sane ad ser- 
monis elegantiam et venustatem pertinentibus (3). 
Quorsum tandem res sit evasura, penes acutos 
atque elegantes viros iudicium sit. Equidem no- 
stros , (pii hanc disciplinam nuper invexerunt , 
qua studiosi in multa eademque diversa distracti 
rerum pondere obruuntur , admonebo , ut a re- 
centioinbus , quos unice colunt et observant , ad 


praetermiserint, tamquam inferioris subsellii homines, Rhetoricae Pro- 
fessores tantummodo nominentur. — V. Regolamenlo citato , arlic. 16,21 . 

(1} V. Regolamcnto cit . , art. 6, 9. 

(2) Osservazioni criliche di Tomraaso Vallauri sui Regolamcnto vel 
corso di Belle Lettcre.del 28 di luqlio 1847. Torino, Stainpcria Reale, 
1848, in-8°. 

(3) V. Regolamcnto cit. , art. 13 , 16. — Osservazioni erit. cit. 

Quintilianum (i), doctorem gravissimum , identi- 
dem animum advertant , cuius haec sunt verba : 
Pueris quae maxime ingenium auant atque animum 

AUGEANT , PRAELEGENDA ; CAETERIS , QUAE AD ERU- 
DITIONEM MODO PERTINENT , LONGA AETAS SPATIUM 

dabit. Quod quidem Fabii monitum eo spectat, 
ut adolescentes e nostris scholis eloquentes et or- 
nati scriptores prodeant, non inepti, non rudes, 
non sermone barbari, non ardeliones, non deni- 
que erudituli, aut inanibus tantummodo praeceptis 
imbuti. 

En habes , Vitrioli , vir doctissime idemque 
amicissime, historiae quoddam specimen politioris 
Subalpinorum humanitatis. Nunc vero ut historiam 
criticam litterarum latinarum aequi bonique facias 
etiam atque etiam rogo. Vale. 

Scripsi Augustae Taurinorum nT cal. Sextiles 
an. MDGccxxxxviuI. 


(I) Dc Inslit. oral. I, 8, 8. 

HISTORIA CRITICA 

LITTERARUM LATINARUM. 


OPERIS DIVISIO. 


Quum vel a pueris romanorum scriptorum nitori assue- 
scamus, qui Augusteo praesertim saeculo provenerunt, in 
iis plerique conquiescimus, quin unquam latini sermonis 
incunabula, aut deteriorem illius aetatem persequamur. 
Hinc autem fit, ut complura nos deficiant litterarum prae- 
sidia ad romanam antiquitatem penitus cognoscendam. 
Si enim parumper animo cogitemus , quam arcta cogna- 
tione populorum mores et litterae devinciantur, iam illud 
est perspicuum, nunquam fore ut nobis de romanae gentis 
humanitate verissime liceat iudicare, quin ad litterarum 


Digitized by Google 



20 

latinarum originem primo assurgamus; lum vero nolala 
earum progressione atque amplitudine, senescentes quo- 
que et ad nihilum ferme venturas , per varias rerum 
mutationes , contemplemur. Quapropter adolescentibus 
latinae eloquentiae studiosis in brevi veluti tabella litte- 
rarum latinarum vices spectandas exhibere constitui; ra- 
tus me optimum facturum , si meam commentationem 
in quatuor potissimum partes digererem. Et primo quidem 
historiam criticam breviter perstringerem latinae linguae 
et lalinorum scriptorum ab antiquissimis temporibus ad 
Syllae dictatoris obitum ; deinde auream illam aetatem 
expenderem, quae inter Syllae et Augusti mortem inter- 
cessit ; tum sequioris aevi conditionem spectarem , quod 
ab Augusti excessu ad Hadrianum pertinet ; postremo 
in illud spatium inquirerem, quod inter Hadrianum et 
Odoacrem effluxit ; qua nimirum tempestate Romanorum 
litterae ad occasum vergere visae sunt. 

AB ANTIQUISSIMIS TEMrORIBUS AI) SYLLAE OBITUM, 
QUI FUIT ANNO POST URBEM CONDITAM DCLXXvT. 


CAPUT I. 

DE ORIGINE LINGUAE LATINAE. 

9 

De primordiis lalini sermonis dicturo ea primum per- 
difficilis quaestio occurrit, quae iamdiu doctos homines 
torquet, de primis Italiae incolis. Frustra enim in lingua- 
rum originem inquiras, nisi prius populorum migrationes 
et fata iam animo fueris assecutus. Quum autem com- 
plures hac de re , eaedemque discrepantes sententiae 
fuerint prolatae (1), illorum opinio nobis maxime pro- 


(1) Hanc sententiarum discrepantiam vide apud Dionys. Halic. , 
Antiq. rom., lib. I, ii. — I. N. Funccium, De origine et pueritia lin- 
guae iatinae etc. , Marburgi Cattorum 1735, in-4°, cap. vi, \ll, vnl, 
pag. 96-134. — Cf. Freret , Recherches sur V origine et Vancienne his - 
toire de diffdrens peuples de VItalie. ( Vol . vili de V Hist. de VAcad. 
des Inscriptions et BB.LL.). — IIeyne , Origines, vestigia et me- 
moria artium et litterarum in Italia antiqua etc. ( Vol. v opuscul. 
academic. ) — Schoel, Histoire abrdgee de la liltirat. romaine , Paris 
1815, in-8° C Tom.l , inlroduction , Origine de la population de VItalie, 
paq. 7 et suiv.). — G. Galvani, Delie genti e delle favelle loro in Italia 
dat primi tempi storici sino ad Augusto. Firenzc } tipografia Galileiana , 
1 849 , in-8°. 

batur, qui contendunt, Pelasgos, Tyrrhenos, Iberos 
aliosque ex Asia in Graeciam pariter atque in Italiam 
fuisse profectos (1). 

Huiusmodi sententia, qua docemur, Graeciae atque 
Italiae populos eodem genere fuisse prognatos, acerrimum 
vindicem habuit Theodorum Ryckium (2) , virum olim 
apud Batavos maximae existimationis, quem complures 
ex recentioribus (3) secuti sunt. Ilinc autem necessario 
conficitur, linguam graecam et latinam uno eodemque 
fonte fluxisse, et sororio inter se vinculo contineri. 

Iam illud quoque verisimillimum videtur , latinam 
linguam, haud aliter ac graecam, dialectis diversorum 
populorum fuisse conflatam (4), qui in unam gentem 
coaluerunt. Quemadmodum vero dialecti citius fuerunt 
expolitae in graeca regione, ingeniis expromendis aptis- 
sima ; ita apud Italos diutius incultae atque horridae 
permanserunt inter vitae pastoralis simplicitatem, inter 
agrestes incolarum mores (5), qui a finitimis bello con- 
tinenter vexati, innumeris rerum conversionibus iacta- 
rentur. Ex his autem dialectis ea potissimum praevaluit, 


(1) V. IIerodot. I, 94. — C. Velleii Paterc. Hist. rom., I, 1. 
— C. Plinii Sec. Hist. mundi, ni, 5. — Cf. Cirn. Cellarii De fatis 
linguae latinae , pag. 457. — Andr. Borrichii De fatis et aetatib. 
variis ling. lat., pag. 2, 3. — I. G. Walciiii Hist. erit. lat. ling. Lipsiae 
1761 , in-8°, cap. I , § 4 , pag. 28 et seq. — Chr. Walz De religione 
Romanorum antiquissima, partic. I , Tubingae 1845. — Galvani op. 
cit. pag. 32 e seg. , 229 e scg. , 270. 

(2) Theodori Ryckii Dissertatio de primis Italiae colonis et Ae- 
neae adventu, Lugduni Batavorum 1684, in-fol. 

(3) Lanzi, Saggi di lingua etrusca e di altre antiche d' Italia ecc., 
Roma 1789, 3 vol. in-8°. — Degli Etruschi , Dissertazione delVabate 
G. B. Zannoni, Firenze 1810, in-8°. — A. E. Egger Latini sermonis 
vetustioris reliquiae selectae etc. , Paris 1843, in 8° (V. Praefat. , 
pag. xl et seq. ) aliique passim. 

(4) Galvani op. cit. , pag. 48 e ses. , 98. 

(5) Ille rudis, ille pastorius populus vereque terrestris. Flor., 
lib. ii. Cf. Propert. , iv. 1. 

quae in tractu regionis erat, quam Tyberis finit, cuique 
postea Latio nomen fuit. 

.. Per aliquot saecula tum graeca tum latina lingua sic 
viguit, ut neutra quidpiam a sorore mutuaretur, et suis 
unaquaeque viribus tantummodo cresceret. At dum graeca 
elegantissimis iam scriptoribus florens, suis ipsa vestigiis 
insisteret, latina, cuius perpauca exstarent monumenta, 
maioribus mutationibus obnoxia, a pristina illa forma sic 
desciit (1), ut qua tempestate Pyrrhus in Italiam cum 
copiis venit, Romani atque Epirotae diverso penitus ser- 
mone iam uti viderentur. 

Sed postquam humaniore cultu expoliti in litterarum 
originem Romani coeperunt inquirere, tunc enimvero ex 
utriusque linguae collatione ipsarum affinitas patuit; tunc 
demum cognitum est, latinam linguam ad aeolicam prae- 
sertim rationem accedere (2); atque opinionem illam de 
Orientalibus in Italiam traiectis, iam populi sermone et 
poetarum figmentis late celebratam, inter aniles fabulas 
non esse amandandam. 

Caeterum communem hanc graeci et latini sermonis 
originem quatuor praesertim argumenta confirmant; quo- 
rum primum eruitur ex ipsis litterarum formis, quibus 
utraque gens uteretur (3); alterum ex etymologia; tcr- 


(1) Tyj/ixaurv? yicp rj 8&yopu yiyovs oia/sxrou, /ai nstpu. r P« /xxioi$ , 
rijs vDv t rpdi rijv ap/aiav ware tou? cuvsrwraTOvs svta ( uo/t$ e? 67it<7Taosw$ 
oieuxpivs Tv. POLYB. , III , 22. 

(2) Pw/xaToi os otivvjv /xsv oj t’ ax^av fiupfizpov , olo 1 2 3 a7ry;pm//4vws *E/- 
/a^a ySiyyovrai fitxrr,v os riva a/iyotv r,i s-jtiv r, 7t).ecwv Ato)is. DlONYS. 

Hal. Anliq. rom. , I, 90. — Cf. Quintil. Inst. orat. I, 6, 31. — 
Scalig. De causs. ,1. 1. , cap. lxhI , lyxyiiI. — Schardami llies. 
quae inscribitur: Latina lingua est dialeclus linguae graecac. Leydae 
1776. — Kiiuinkeiv Eloge cTHcmsterhuis. 

(3) Dionys. IIal. Anliq. rom., lib. iv, 26. — Tacit. (Annal. xl, 
14): Et formae, ait, litteris latinis , quae veterrimis Graecorum. — 
Haud aliter Plin. ( Hist. mundi vil , 58 , 1 ) : Veteres ( litteras ) 
graecas fuisse easdem paene, quae nunc sunt latinae, indicio erit 

tium ex multis vocibus, Graecorum et Latinorum commu- 
nibus atque idem plane significantibus; quartum denique 
ex grammatica ratione , quam (jvvToctyv Graeci vocant. 
Qua quidem posita linguarum cognatione, hoc praesertim 
intelligi volo, frustra niti latinarum litterarum studiosos 
ut aliquam doctrinae praestantiam consequantur, si grae- 
cas ne leviter quidem attigerint. 

CAPUT II. 

DE VETUSTIORIBUS LATINAE LINGUAE MONUMENTIS. 

Si in antiquissimam latini sermonis aetatem inquiramus, 
omnia tenebris circumfusa nobis obversantur quamdiu 
regnum Albanum stetit. Nulla enim supersunt monumenta, 
ex quibus vagientis illius latinae linguae conditio nobis 
innotescat. Quare hoc tantum licet assequi coniectura, 
priscam videlicet italicorum populorum linguam agresti- 
bus ipsorum moribus apprime respondisse. 

Post Romam vero conditam usque ad annum urbis 
ducentesimum, quartum et quadragesimum, quo reges 
fuerunt exacti, perpauca etiam exstant monumenta, quae 
latini sermonis vultum atque indolem nobis exhibeant. 
In his porro enumerantur carmina, quae perlinebant ad 
ritus religiosos atque ad invocationes Deorum immorta- 
lium. Quum enim, uti habet Plato in Phaedone (1), nihil 
sit tam cognatum mentibus nostris quam numeri, quorum 
summa vis versibus est aptior et cantibus; ita apud Ro- 
manos haud aliter atque apud Graecos , in sacris mature 


delpliica tabula anliqui acris, quae est hodie in palatio, dono Prin- 
cipum , Minervae dicata in bibliotheca cum inscriptione tali : N«i>- 
ffixa-rrj? Tt?a/xevou ’A (hjvscoTi ccviQtx sv. 

(I) Cf. Tull. De orat, nl, 51. 

usurpari coepti sunt hymni, quibus Deorum laudes cele- 
brarent. 

Huc accedunt carmina, quae vel assa voce (1) vel ad 
fides et tibiam canerentur in epulis aut in funeribus (2) 
ad clarorum virorum virtutes praedicandas ; tum vero 
ballistea et saltatiunculae, quas milites et tunicata plebs 
in duces triumphantes ioculariter iactarent (3). 

Omnium quidem vetustissimum latinae linguae monu- 
mentum, ex communi eruditorum sententia est Carmen 
Fratrum Arvalium, quod nonnulli ad Romuli, pleriquc 
vero ad Numae aetatem referunt. Hoc sane, ad linguam 
quod attinet, adeo distat a reliquis vetustioris aevi monu- 
mentis, ut hactenus praestantissimi philologi vix proba- 
bilem inde sensum exsculperent (4). 

Ad Numae aetatem pertinent etiam Hymni Salia - 


(1) V. Non. ad vocem assa. — Tull. Tuscul. disputat, lib. 1,2} 
iv, 2. - De orat, ni , 51. - Brut. xix. — Quintil. De instit. orat. 
1 , 10 , 20. — Valer. Max. ii , 1 ; ni , l , 10. 

£2) Tull. De legib. ii, 24.. 

(3) Huiusmodi fuit vulgatissimum illud carmen , quod Iui. Cae- 
saris milites in gallico triumpho, eius currum prosecuti canerent: 

Gallias Caesar subegit, 

Nicomedes Caesarem : 

. Ecce Caesar nunc triumphat, 

Qui subiecit Gallias : 

Nicomedes nunc triumphat, 

Qui subegit Caesarem. 

(4) V. Acta fratrum Arvalium sub imp. M. Aur. Antonino Elaga- 
balo, ex marmoribus modo in urbe repertis descripta. Romae 1778, 
in-fol. — C. Marini , Gli atti e monumenti dei fratelli Arvali scolpiti 
gia in tavole di marmo, ed ora raccolti , diciferati e commentati. Roma 
1795, vol. 2 in-4°. — Lanzi , Saggio di lingua etrusca , I, 8, § 1, 
tom. I, pag. 142 et seqq. — G. Hermann, Elementa doctrinae metricae, 
lib. ni , c. 9 , § 6 , ubi conf. grammaticor. loc. pag. 608 et seqq. 

— Schoel, Hist.abr. de la litter.rom. Paris 1815, tom. I, pag. 41. 

— M. G. F. Grotefend , Grdss. latein. grammat. ftir Schulen, tom. ii, 
pag. 290. — M. Klausen , De carmine fratrum Arvalium , Bonnae 
1836, in-8°. — Cf. A. E. Egger , Latini sermonis vetust. reliquiae 
selectae , Paris 1843 , pag. 68 et seqq. — Galvani op. cit. ( Studio 10, 
di alcune conghietture sui carme . . . dei fratelli Arvali ) a p. 407 e seg. 

res (1), qui mense mai tio a Saliis, Martis sacerdotibus (2) 
canerentur. Ili quidem canius, quos passim veteres scri- 
ptores commemorant (3), temporis iniuria interciderunt, 
si brevissima tantum fragmenta excipias, et singularia 
quaedam vocabula, quae apud grammaticos occurrunt (4). 
Qua tamen in re est animadvertendum, nobis non esse 
exploratum, utrum huiusmodi reliquiae ad vetustiorem 
aetatem pertineant, an fuerint temporis lapsu interpolatae. 
Hoc unum constat inter omnes, tum cantus Fratrum Ar- 
valium et Saliorum , tum reliqua carmina , de quibus 
supra commemoravi , horrido illo Saturnio numero fuisse 
conscripta, cuius formam nobis olira tradidit Terentianus 
Maurus (5), nuperrime vero Ioannes Galvanius (6), cuius 

(1) V. I. N. Funcc. , De orig. et nuerit. lat. linguae , Marburgi 
Cattor. 1735 , in-4° , cap. ni , § xnl , pag. 239 et seqq. — Egger 
op. cit. pag. 78. — Inter hymnos Saliares sunt etiam recensenda 
axamenla seu assamcnta , hoc est priva poemata in lanum , luno- 
nem et Minervam conscripta, de quibus disserit Scaliger in con- 
iectan. ad Varr. L.L.x I. 

(2) V. apud Polenum Supplem. antiq. rom.: Tob. Gutberleth 
De Saliis, Martis sacerdotibus apud Romanos lib. sing. v, 685. 

(3) V. Dionys. Halic. Antiq. rom. ii , 70 et seqq. — PLiiTARcn. 
in Numa Pompil. 13 . — Varron. , De ling. lat. , vl, 1, 14, 45; vil, 
2, 3, 26; ix, 60. — Tuli.., De orat., ili, 51. — IIorat. , lib. ii, 
Ep. 1, v. 86. — Quintil., De inst. orat. I, 10. — Macrob., Salum. 
I, 12. — Serv. ad Acneid. ii , 186. 

(4) Festus, De verborum significatione ad v. AI oluerunt, Manuos, 
Pescia, Salias virgines. — Paul. Diac, , Epit. Festi ad v. axamenla. 
— Macrob., Salurn. I, 15. 

(5) De litteris, syllabis, pedibus et metris Tractatus, cap. iv, v. 
2497. — Cf. Hermann , De metris, pag. 403 et seqq. — Atii.. For- 
TUKATIAN. , De metris , cap. vnl , pag. 323. — Lambin. ad IIorat. , 
Ep. ii, 1, 157. — Maffei, Diplom. p. 177. et Art. erit., 1. 1 , 2, 
pag. 33. — Morcell. , De stilo inscript. , vol. ii, p. 185 et seqq., 
edit. 1820. 

(6) Op. cit. ( Studio 9 , Delia poesia ritmica presso gli anlichi Ro- 
mani, pag. 388 e seg. - Studio /£, Del verso Saturnio, p.4.14 e seg.) 
Ibi gravissimis argumentis conGrmat vir eruditissimus, in \ctustio- 
ribus illis Romanorum carminibus, rhythmum potius quam metrum 
esse spectandum; Ita ut ad aurium tantummodo mensuram exacta, 
similiter decurrentibus spatiis continerentur. Ex illis autem carmi- 

ingenio et doctrina, maxima italicis originibus lux fuit 
admota. 

Haec breviter de vetustioribus monumentis, quae nu- 
meris essent adstricta; gradum facturus ad ea, quae so- 
luta oratione fuerunt exarata, et primo quidem ad regia- 
rum legum fragmenta (1), quae antea diffusae et dissi- 
patae, postea vero a Caio quodam Papirio (2) in unum 
coactae , i uris civilis Papiriani nomine fuerunt donatae. 

Ad regiarum legum aetatem pertinent etiam Annales 
maximi , qui memoriae publicae retinendae causa a pon- 
tificibus maximis perscribebantur (3), quique post urbem 
a Gallis captam , anno ferine trecentesimo, sexto et sexa- 
gesimo, incendio fuerunt absumpti (4). 

Hactenus de latinae linguae monumentis quamdiu 
Romani regibus paruerunt (5). Exactis autem regibus, 
translatoque ad consules imperio , Romani bella bellis 
serendo adversus Sabinos , Latinos , Hernicos , Volscos 
atque Aequos, rei militari poliusquam litteris intenti, per 
aliquod tempus humaniorem cultum neglexerunt. Quare 
ab initio consularis imperii usque ad annum urbis tre- 
centesimum secundum , quo decemviri fuerunt creati , 
nullum exstat litterarum romanarum monumentum. 

nibus contendit, i talicae poeseos primordia esse repetenda. Qnum 
enim Itali recentiores rhythmicis -versibus voces in line addidissent 
similiter desinentes, illud italici carminis genus ortum est, cui 
nomen fecimus verso rimato. 

(1) Regiae leges passirn commemorantur a Tullio in oratione 
pro Rabirio, v; in lib. de republ. ii , 14 ; v , 2 - ab A. Gellio, 
iv, 3 - a Servio ad Aeneid. vi, 860; xil, 836 - a Festo ad voc. 
pellices - ab Aurel. Victore in Nuraa - ab Augustino, Civ. Dei, 
lib. ii , 16. Cf. Bach. Hiat, iurisprud. rom. , 1, 1. 

(2) Fuit Caius hic Papirius aequalis Tarquinii Superbi. V. Pom- 
pon. , De orig. iuris , § 2 ( Dig. 1,2). 

(3) Tuli.., De orat., ii, 12. 

(4) Liv. , Hist. rom., lib. vi , c. 1. 

(5) Tull. , De orat. ,1,9. 

Post creatos decemviros primo sese nobis offerunt 
fragmenta legum xil Tabularum , quas amplissimis lau- 
dibus effert Tullius in libris de Oratore (1). Nimirum 
quum gravissima certamina inter patres et plebeios per- 
petuo exardescerent, nec regiae leges ad quaslibet lites 
dirimendas, atque ad rem publicam rite administrandam 
iam satis esse viderentur, Romani de novis legibus fe- 
rendis tandem cogitarunt, quae ad aequandam civium 
libertatem pertinerent. Itaque ex senatusconsulto tres 
consulares in Graeciam miserunt, qui Solonis leges de- 
scriberent, et graecarum civitatum instituta, mores iura- 
que noscerent. Quum post triennium legati cum atticis 
legibus Romam rediissent , placuit creari decemviros , 
quibus cura novi iuris condendi mandaretur. Hi, adbibito 
in consilium Hermodoro quodam Ephesio (2), philosopho 
tunc forte in Italia exsulante, ius omne publicum priva- 
tumque in xil Tabulas digesserunt. 

Dolendum quidem, hoc corpus legum romanarum tem- 
poris iniuria intercidisse. Caeterum fragmenta quae ho- 
dieque supersunt, ex M. Tullii, Dionysii Halicarnassei, 
Livii, A. Gellii, aliorumque operibus collecta (3) abunde 

(1} Lib. I , cap. 43 , 44. 

(2) Liv. , ni, 31 el seqq. — C. Plinius Secundes in hist mundi, 
lib. xxxiv, c. 5, testatur, Hermodoro liuic Ephesio statuam in co- 
mitio publice positam fuisse , proplerca quod decemviris leges So- 
lonis esset interpretatus. 

(3) V. Iacob. Gothofredi , Qualuor fontes iuris civilis , lib. I. - 
Leges xil Tabular. suis fragmentis restitutae, illustratae a IS.Func- 
cio, Rinteln. 1744 , in -4° — A. Terrasson , Hist. de la jurisprud. 
romaine , 1750 , in-fol. — Boochaod , Commentaire sur la loi des 
Xil tables, vol. il in-4°, 1803. — T. P. Boui.age , Conclusions sur les 
lois des Xil tables , 1 vol. in-8°, Troyes 1804. — L. Valeriani , Le 
leggi delle xil tavole esaminale secondo i principii della politica , Lucca 
1820, in-8° — Fragmenta xil Tabui, ed. Car. Zell, Friburgi 1825, 
in-4° — Mac.KELDEY, Hist. des sources du droil romain, traduite par 
M. Poncelet , i vol. in-12", Paris 1829. — Ch. Giraeto , Eldments du 
droit romain par Heineccius, traduits , annotes etc. Paris 1835, in-8°. 
Blondead , Insti tutes de Justinien etc. Paris 1839, in-8°. 

testantur, Romanos non solum sub regio el consulari 
imperio, sed et decemvirorum aetate, hoc est usque ad 
initium saeculi quarti, agresti et rudiori adhuc lingua 
usos fuisse. 

Quam quidem linguae asperitatem nondum fuisse 
emollitam saeculo insequenti, apertissime ostendunt duo 
epitaphia (1 ) quae essent in Scipionum monumento extra 
portam Capenam; quorum unum eruditi referunt ad an- 
num urbis quadringentesimum septuagesimum (2), alte- 
rum vero ad annum quingentesimum tertium (3). A qui- 
bus non est seiungenda inscriptio columnae rostratae (i), 
quae, anno urbis conditae quadringentesimo, quarto et 
nonagesimo, Caio Duilio consuli posita fuit in foro, pro- 
pterea quod primo Punico bello maxima cum laude na- 
valem victoriam de Carthaginiensibus retulisset. Nimirum 
insolita litterarum forma , discrepantium casuum nexus, 
et obsoletae illae voces , quae in hisce inscriptionibus 
occurrunt , puerilem latini sermonis aetatem produnt , 
qua, grammaticae studio in urbem nondum invecto (5), 
una scribendi loquendique lex erat populi consuetudo. 


(1) Praeter hasce duas inscriptiones, Scipionum monumento in- 
sculptas, quinque aliae aiTeruntur a cl. viro Egger (Lat. serm. vetust. 
reliquiae ) , pag. 129 , 134 , 156. 

(2) T. Livius , xxxvnl , 56. — Iacob. Facciolat. , Comment. de 
lingua lat. Patavii 1729, in-8° — Fr. Piranesi, Monumenti de gli Sci- 
pioni, Roma 1785, in-fol. — Lanzi, Saggio di lingua etrusca , 1789, 
in-8° — Orell , Inscript. latin. n. 550, 551. — Niebuiir , Uist. 
rom. , I, pag. 362 et seqq. — Visconti , Opere varie , I, pag. t et 
seqq. — Dutens , OEucres m&lees , 1784. * 

(3) V. Sirmond. apud Graevium, Antiq. rom. thesaur. , tom. iv, 
coi. 1836. — Funccius , De orig. ling. lat., pag. 325. — Orell, 
Inscr. lat n. 552. 

(4) Ciaccon. apud Graevium, Antiq. rom., iv, pag. 310. — Lip.s. , 
Antiq. lect. lib. ii , c. 14. — Ganges de Goze, De columna roslr. 
C. Duilii, Romae 1635. — Fungo. , op. cit. pag. 297. — Lanzi, 
op. cit., I, p. 145 el seq. — Le Clerc , Des journaux chcz les Ro~ 
maius , pag. 79. 

(5) V. huiusce libri caput xil. 

Ex dictis iam illud conficitur, Romanos perpetuis bellis 
iactatos , usque ad annum urbis conditae quingentesimum 
decimum, quo primum Punicum bellum fuit confectum, 
parum aut nihil ferme de litteris cogitasse. Hinc videlicet 
humanioris cultus initia apud Romanos sunt repetenda. 
Huius autem vestigia iam deprehendimus tum in sena- 
tusconsulto de Bacchanalibus, quod pertinet ad annum 
quingentesimum , septimum et sexagesimum (1) , tum 
vero in romanis illius aevi scriptoribus, de quibus sumus 
dicturi. 


CAPUT 111. 

DE POESI DRAMATICA. 

§ ' L 

L. Livius Andronicus . - Cneius Naevius. - Quintus Ennius , 
aliique vetustiores comici et tragici poetae , quorum opera 
desiderantur. 

Ludos scenicos in urbem pestis induxit anno trecen- 
tesimo, primo et nonagesimo ad Deorum iram placandam. 
Ab Hetruria vero primos histriones Romam accitos fuisse 
constat, qui saltantes ad tibicinis modos populum oble- 


(1) Liv., Hist. rom., xxxix, 8 et seq. — Senatusconsulti de Bac- 
chanalibus, sive aeneae vetustae tabulae musaei Caesarei vindobo- 
nensis explicatio, auctore Matthaeo Aegyptio. Neapoli 1729, in-fol. 
— Eadem apud Polcni nova supplementa utriusque thesauri anti- 
quitatum roman. et graec. , tom. I, pag. 751. — Endlicher , Ca- 
talogue des matiuscriis dc la bibtiol/iequc de Vicn nc , tom. I, Vienne 
1836, in-4° — IIaubold, Antiq. rom. monum. leg. n. 3. — Gro- 
TEFEND, GrOss lateinische grammatik fur Schulen , tom. ii, pag. 297 
et seqq. — Egger , op. cit. , pag. 126 el seq. 

clarent (1). Iletruscos ludiones postea imitati sunt iuvenes 
romani in festis quibusdam solemnibus post messes, io- 
cularia inter se inconditis versibus fundentes, quos fe- 
scenninos a Fescennia, Uetruriae oppido, dixerunt (2). 
Ex fescenninis hisce versibus , quibus romani iuvenes se 
invicem carperent , profluxit satyra , hoc est mordacis 
comoediae quoddam genus quod varia argumenta com- 
plectebatur (3). Postquam vero ludi scenici paullatim in 
artem verterunt, romana iuventus, aliarum fabularum actu 
histrionibus relicto, atellanas (4) tantum egit, ab Oscis 
acceptas , quas ab histrionibus pollui passa non est (5). 

Omnium autem primus L. Livius Andronicus , genere 
graecus (6), Tarenti natus, et libertus M. Livii Salinatoris, 


(1) V. Tui.l. in Brul. xviil; Tuscul. disput. , 1,1. — Liv. , Hisl. 
rom. , vil , 2. — Valer. Max. , Factor, dictor, memorab. , ii , 4. — 
Tacit., Annal., xiv, 21. — A.Gell., Jioct. Att., xvil, 21. — Voss. 
Instit. poet. , ii , 2. 

(2^ Horat. , Ep. ii, v. 139-165. — Serv. ad Aeneid., vil, v. 695. 

(3) De satyra consule Vossium, In st. poet., nl , 9. — I. Casau- 
bon. , De satyrica Graecorum poesi et Konianorum satyra, Parisiis 
1605 , in-8° — Vulpium , De satyrae latinae natura eiusque scri- 
ptoribus. Patavii 1744 , in-8° — Dacier , Discours sur ta satyre 
(vol. ii des memoires de l' Acad. des inscript. et BB.LL.) — Koenig , 
De satyra romana eiusque auctoribus praecipuis. Oldenb. 1795 , 
in-8° — Cherbuliez , Observations sur la satyre latinc. Genevo 
1829, in-8°. 

(4) Atellanae fabulae , sic dictae ab Atella Oscorum municipio , 
aliquam similitudinem habuisse videntur cum Graecorum dramate 
satyrico ; uude exodia atellana dixerunt Romani (juasdam fabulas , 
qnae maioribus peractis succederent. Atellanae olim fiebant subito 
ab actoribus ipsis coram populo spectante. Omnium primus for- 
tasse eas litteris consignavit L. Pomponius bononiensis, quem id- 
circo Velleius Paterculus ( ii , 9 ) atellanarum inventorem dicit. 
Huiusce Pomponii, qui fuit Syllae aequalis, octo et quinquaginta 
comoediae enumerantur , quarum exstant fragmenta. In hanc reiu 
vide librum Eduardi Munkii , qui inscribitur : De Lucio Pomponio 
bononietisi atellanarum poeta etc. Glagoviae 1826. — De atcllanis ge- 
neratim vide Voss. , Instit. poet. , it , 35. 

(5) Tit. Lmus , loc. cit. — Vai.kr Max., loc. cit. 

(6) Graecam poetae originem arguit nomen ipsum ’A vopovixoj, quod 
laline sonat virorum victor. 

reliclis satyris, quae aliquot iam annos Romanorum stu- 
dia tenuerant, comoedias et tragoedias (1) ex graeco in 
latinum sermonem versas (2) conscripsit, idemque in 
scena actitavit (3) iam inde ab anno urbis conditae quin- 
gentesimo quartodecimo, post Sophoclis et Euripidis mor- 
tem anno fere centesimo et sexagesimo. 

Quinque post annos (4) Livii exemplum secutus Cneius 
Naevius , natione Campanus, animum appulit ad tragoe- 
dias (5), comoedias (6) et satyram, quarum legimus frag- 
menta apud Gellium, Servium, Macrobium aliosque (7). 
Aiunt fuisse Naevium plenum facetiarum et mirae dica- 
citatis in scribendo (8) : quumque acerrime inveheretur in 
principes civitatis, in vincula coniectus est (9), et tandem 

(1) Exstant hi comoediarum tituli: Gladiolus - Lydius - Virgo. 
Tragoediarum vero huiusmodi: Achilles - Adonis - Aegisthus - Aiax 

- Andromeda - Antiopa - Centauri - Equus troianus - Elena - Her- 
miona - Ino - Laodamia - Protesilaus - Tereus - Teucer . Harum 
reliquias vide apud Reuvens , Colleclan. lilter. , pag. 30. - Inter 
fragmenta veterum poetarum latin. , Parisiis 1554, in-8° - apud 
Delrium, Syntagma tragoed. latin., Lutetiae Parisiorum 1619, p.93 
et seqq. - in collect. veterum tragicorum cum notis Scriveni et 
Vossii, 1693, in-8°. 

(2) Sveton., De illustr. grammat. , I. 

?3) Liv. , loc. cit. 

?4) A. Gell. , xvil ,21. 

(5) En tragoediarum titulos , quorum exstant apud grammaticos 
fragmenta : Alcestis - Dande - Equus troianus - Hector - Hesiona 

- Iphigenia - Lycurgus - Phoenissae - Protesilaus seu Laodamia. 

(6) Comoediarum tituli hi sunt: Acontizomcnos - A gulo vel Agato 

- Agitatoria - Agryptiuntes - Apella - Assitogiola - Carbonaria - 
Clastidium - Colax - Corollaria - Cosmclria - Dementes - Demetrius 

- Diobolaria - Erularia - Figulus - Glaucoma - Gymnasticus - 
Hariolus - Lampadio - Lupus - Nautae - Pacilius - Pellex - 
Philemporos - Proiectus - Pulli - Quadrigemini - Sanniones - Stalagmus 

- Stigmatias - Tarentilla - Testicularia - Thermus - Triphallus - 
Tunicularia. 

(7) Hermann. , op. cit., § 30-37, pag. 629-638. — Bothe, Poetae 
scenici Latinorum , tom. v , pag. 79 et seqq. — Egger , op. cit. , 
xiv, pag. 123 et seqq. 

(8) Tull. , Do orat. , ii , 63 , 70. 

(9) Plaut. in Mil. glor. , act. il , sc. 2 , v. 256. 

Roma pulsus Uticae obiit auno urbis conditae quingente- 
simo, nono et quadragesimo (i). 

Sapientia (2) et poetica facultate Livium et Naevium 
longe superavit Quintus Ennius, quem vulgo poeseos ro- 
manae parentem vocant, praesertim quod relicto Satur- 
nio numero, versum heroicum aliaque Graecorum metra 
primus apud Romanos usurpavit (3). Natus est Rudiis in 
oppido Calabriae anno post urbem conditam dxv (4). 
Adolescens meruit primum bello Aetolico, postea vero in 
Sardinia, unde in urbem venit a Catone deductus (5). 
Septuagesimum annum natus, articulari morbo absum- 
ptos est, eiusque statua e marmore in sepulcro Scipionum 
fuit constituta (6). 

Plurima scripsit Ennius (7), inter quae octo et viginti 
tragoediae , et comoediae quinque enumerantur (8). Iloc 

(1) Tull. in Brut. xv. — HieRONVM. in Euseb. Chron. 

(2) V. Horat. , Enisi. lib. ll , 1 , 50 : Ennius et sapiens et foriis 
tt alter Homerus. Cf. A. Gell. xvil , 17, ubi noster laudatur, quod 
linguas tres , graecam , pscam et lalinam apprime calleret. 

(3) Uoc gloriatur Ennius ipse apud Tull. in Brut. xvul , cl in 
Orat. U. — Cf. Lucret. , De rerum nat., I, 188. — Hier. Column. 
ad Ennii fragmenta, Amstelodami 1707, in-4°, adnot. Uessel, pag. 0 
et 10. 

(4) Tull. , Orat, pro Arch. poeta , ix ; Tuse. disp. 1,1; Brut. 
xvul. — SiL. xil , 396. 

(5) Corm. Nepos in vita M. Pore. Calonis , I. 

(6) Tull., loc. cit. — Liv., xxxvnl, 56. — Plin. , Hiat, mundi, vil, 
30,31. — Valejr.Max., vili, 14, 11. — Ovid., Art. amat., ul, 409. 

(7) Ennius primus dicitor illius satyrae generis auctor , quam 
Lnciiius subinde limatiorem lecit. Vide in hanc rem 11 orat , Satyr. 
1 , 10 , 66. — Diomed. , ni , 2 , pag. 402 ( ed. Putsch. \ 

(8) Tragoediarum tituli hi sunt : Achilles - Aristarchi - Aias - 
Alcestis - Alcmaeon - Alexander - Andromacha - Andromeda - An- 
tiopes - Athamas - Cresphontes - Dulorestes - Erechtheus - Eumr- 
nides - Hectoris lytra - Hecuba - Iliona - Iphigenia - Medea - Medus 

- Melanippa - Nemea - Neoptolemus - Phoenix - Scipio - Telamon - 
Telephus - Thyestes. Comoediarum vero: Ambracia - Asotus - Ca- 
prunculum - Celeslis - Pancratiastes, llarum reliquiae leguntur apud 
H. Bothe , Poetae scenici Latinorum, tom. v, Lipsiae 1842, in-8 u 

— Planx, Fragmenta Medeae, Gottingae 1807, in-4° — Osannum , 

3 


Digitized by Google 



HISTORIAE CRITICAE 


34 

autem fere convenit inter viros eleganliores, qui de En- 
nianis operibus scripserunt, Rudium poetam plus ingenio 
atque inveniendi facultate, quam arte valuisse (1). Quam- 
quam vero Ennius dictus est ab Horatio (2) sermonem 
patrium ditasse; in universum tamen eius stilus horridior 
est , incomtaque lingua. Hinc acerrimo sane iudicio Quin- 
tilianus (3): « Ennium, aiebat, sicut sacros vetustate 
lucos adoremus, in quibus grandia et antiqua robora non 
tantam habent speciem, quantam religionem. » 

Post Ennium suppari aetate floruerunt complures alii 
comici et tragici poetae, quorum pauculae reliquiae ad 
nos pervenerunt. Horum agmen ducit P. Licinius Tegula, 
seu Imbrex , cuius Neaeram comoediam memorat Aulus 
Gellius (4). Hunc subsecuti sunt M. Pacuvius Brundusinus, 
et L. Accius Pisaurensis, tragoediae scriptores, « clarissimi 
gravitate sententiarum , verborum pondere , auctoritate 
personarum. Caeterum nitor , et summa in excolendis 
operibus manus magis videri potest temporibus, quam 
ipsis defuisse. Virium tamen Accio plus tribuebant vete- 
res; Pacuvium videri doctiorem volebant qui esse docti 
affectabant (5) ». Hic septemdecim tragoedias scripsit et 
duas comoedias , quarum nonnulla exstant fragmenta (6) 

Analecta erit, poesis rom. scenicae reliquias illustrantia, Berolini 
1816 , in-8° — Egger , op. cit. , xx. , pag. 144 et seqq. 

(1) Horat., Episl. ad Pis. , 259 et seqq. — Ovid., Trisbil, 424; 
Amor. , 1 , 15 , 19. 

(2) Epist. ad Pis. , 56 et seq. 

(3) De instit. orat. , x , 1 , 88. 

(4) xul, 21. — Cf. Liv. , xxl , 12; unde patet, Licinium hunc 
poetam carmen condidisse a ter novenis virginibus canendum. 

(5) Quintil. , op. cit. , x , 1 , 97. — Cf. Horat. , Ep. ii , 1 , 55 
et seqq. — Vell. Paterc.. , ii, 9. — De Pacuvio vide etiam Tuli.. , 
De orat. ,1,58; 11,37; De divinat., 1,57; ii, 64; inBrut. , LXiil, 
lxxiv; De finib. , 1, 2; wl. — De Accio Ovid., Am. , I, 15, 19. 

(6) Apud Tull. , De divin. , I, 57; il, 61; De finib., v. 22; De 
nat. Deor. , il , 36. — Varr., Non., Fest. aliosquc. — V. Rob. et 
Henr. Steph. , Fragm. vett. poetar, latin. , Parisiis 1564, in-8° — 

ei tituli (1 ); Accio autem tribuuntur tres et quinquaginta 
tragoediae (2). 

Longe infra Pacuvii et Accii laudem in tragoedia sub- 
stiterunt Attilius , C. Titius et C. Iulius . Prioris enim 
Electram memorat Tullius (3), c Sophocle male conver- 
sam; in altero parum tragicas argutias notat (4); in tertio 
lenitatem sine nervis (5). 

At nobiles ea tempestate inter comoediarum scriptores 
ferebantur Quintus Caecilius Statius (6) Insuber, quem 


Delr., Syntagma trag. lat., Parisiis 1620, in-4° — Scriver. , Col- 
lect. vet. tragic. , Leydae 1610, in-4° — Frid. H. Bothe , Poetar. 
Latii scenic. iragra. , tom. v, p. 98 , 155. — Cf. Stieglitz , De Pacuv. 
Duloreste , Lipsiae 1826, in-8° — Naeke, Opuscula philolog. , 1 . 1 , 
p. 83-93, Bonn. 1842. — Egger, op. cit., xxiv, p. 171-176. 

(1) Tragoediarum hae sunt inscriptiones: Anchises - Antiopa - 
Armorum iudicium - Atalanta - Chryses - Dulorestes - Hermiona - 
Iliona - Medus vel Medea - Niptra - Paulus - Periboca - Pseudo - 
Tantalus - Tarentilla - Teucer - Thyestes. Comoediarum vero: Mer- 
cator - Tunicularia. 

(2) Achilles - Aegisthus - Aeneadae seu Decius - Agamemnonidae 

- Alcestis - Alcmaeon - Alphesiboea - Arnphitruo - Andromacha - 
Andromeda - Antenoridae - Antigona - Argonautae seu Medea - 
Armorum iudicium - Astyanax - Athamas - Atreus - Automcdia - 
Bacchae - Brutus - Chrysippus - Clytaemnestra - Deiphobus - Dio- 
medes - Electra - Epigoni - Epinausimache - Erigona - Eriphyla - 
Eury saces - Fidicinae - Hecuba - Hellenes - Iliona - Io seu Mino- 
taurus - Menalippa seu Menalippus - Meleager - Myrmidones - 
Neoptolemus - Nyctegresia - Oenomaus - Paris - Pelopidae - Persidae 

- Philoctetes - Phoenissae - Prometheus - Stasiaslae seu Tropaeum - 
Telephus - Tereus - Thebais - Trachiniae - Troades. Harum frag- 
menta vide apud Egger, op. cit., xxvjil , pag. 191-199. 

(3) De finib. , I, 2; Epist. ad Attic. , xiv, 20. — Cf. Sveton. in 
Iui. Caesare , lxxxiv. — Volcat. Sedigit. apud Geli. , xv , 24. — 
Varron. , Do ling. lat. , lib. iv et vi. 

(4^ In Brut. , xlv. 

(5) lbid. , xlviiI. 

(6) Huius poetae memorantur praesertim duae comoediae , Plo- 
cium et Synephebi. — V.Tull. in Brut., lxxiv; Ep. ad Allic. , vil, 
3.*— Quintil. , x, 1, 99. — A. Gell. , ii, 23; xv, 24. — Cf. Sa- 
gittar. , Vita Stat. Caecilii , Altenb. 1672, in-8° — Eius fragmenta 
leguntur apud Tull. , De nat. Deor. , ni, 39; Tuscul. disp. , iv, 32. 

- A. Gell., ii, 23. — Bothe, op. cit., t. v, pag. 125 et seqq. — 
Almeloyeen, Fragm. cornicor., Londini 17l3, in fol. , t. III. 

a gravitate laudat Horatius (1), Q . Trabeas (2), Dosse- 
nus (3): praeterea L . Afranius (4), Vettius Tilimus (5), 
T. Quintius Atta (6), C. Aquilius et Turpilius . 

Poetae comici et tragici , quos hactenus memoravi , si 
perpaucos excipias, fabulas docuerunt de Graecis sumtas 
ac versas, quod vel ipsae fabularum inscriptiones osten- 
dunt. Hinc autem duplex apud Romanos tragoediae et 
comoediae genus. Nimirum tragoediae, quae graeco fonte 
manarent, crepidatae dictae sunt; quae vero in romano 
argumento versarentur praetextatae (7). Haud aliter co- 
moediae vel palliatae vel togatae appellabantur, prout 
graecos vel romanos mores referrent (8). 

(1) Ep. , lib. ii, 1, 59. 

(2) Tull., De finib. ii, 4; Tuscul. disp.iv, 31. — A.Gell., xv, 24. 

(3) Horat. , Ep. ii, 1 , 172. 

(4) Tull., Brut., xlv; De finib., 1,3. — Horat., Ep. ii, 1, 57. 

- Vell. Pat. , 1 , 17. — Quintil. , x , 1 , 100. 

(5) Huius reliquiae leguntur apud Non. , Charis. , Priscian. et 
Serv. En comoediarum titulos : Barbatus - Caecus - Ferentinas - 
Fullones - Gemina - Hortensius - Illecebra - Iurisperita - Proelia - 
Privigna - Psaltria - Quintus - Setina - Tibicina - Varus - Veliterna. 

(6) Quintii Attae fabulae passim memorantur a grammaticis, qua- 
rum hae sunt inscriptiones: Aedilicia - Aquae caldae - Conciliatrix 

- Epigrammata - Lucubratio - Matertera - Megalensia seu Megarensia 

- Socrus - Supplicatio - Tiro proficiscens. — V. Horat. , Ep. ii , 1 , 
79. — A. Gell. , vil , 9. 

(7) Tragoediae crepidatae a crepidis dictae fuerunt, quibus actores 
in graeca tragoedia utebantur. Constat autem , hunc crepidarum 
usum a Sophocle esse repetendum. Praetextatae vero nomen duxe- 
runt a toga praetecta , quam romani magistratus et principes viri 
usurpabant. Vide in hanc rem Diomedem grammaticum et Reuvens, 
Collect. litler. , cap. iv, sect. I, § 2. 

(8) Palliatae et togatae comoediae nomen fecerunt pallium et toga. 
Vide Reuvens , loc. cit. , § 2. — In togatis excelluit praesertim 
Afranius. V. Horat. Ep. ii , 1 , 57. — Vell. Paterc. ii , 9. — Togatae 
vero distinguebantur in tabernarias , motorias , statarias etc. — Hic 
haud abs re erit notare, Romanos, praeter tragoediam et comoe- 
diam , habuisse etiam mimos , qui ad comoediam propius accede- 
rent, hoc praesertim discrimine, quod in comoedia hominum vitia 
a pluribus personis perstringebantur, in mimis ab una tantum per- 
sona. Quemadmodum vero mimi pro diverso argumenti genere alia 
etiam donarentur appellatione, vide apud Reuvens loc. cit., § 5 

Quamvis autem vetustiores illi poetae romani ab ae- 
qualibus laudentur, in universum tamen constat, grae- 
carum fabularum interpretationem tam parum feliciter 
eis cessisse, ut Quintiliano (1) sermo ipse patrius nati- 
vum illud atque elegans Atticorum genus recipere non 
videretur, a Neque id mirum, qua tempestate Quiritium 
ingenium ab omni graeco lepore abesset quam longissime, 
et scena Romae primum per Etruscos homines osce (2) 
peragi coepta, aliquid etiam priscae severitatis retine- 
ret (3). » Caeterum horum praesertim poetarum opera 
factum est, ut Romani asperitatem pauliatim exuerent, 
eorumque litterae exeunte saeculo sexto (4) post urbem 
conditam sese aliquantulum erigerent. Exinde spes tan- 
dem coepit illucescere, futurum utromana gens aliquando 
ad Graecorum gloriam in litteris adsurgeret. 

§ 2 . 


M. Attius Plautus. 

Hactenus de antiquioribus poetis scenicis , quorum 
opera nobis tempus invidit. Venio nunc ad illos, qui ex 
communi naufragio enatarunt , et doctorum manibus 
etiamnum teruntur. Ilorum princeps, si temporis ratio- 


et 6. — Idem in secl. 11 I agit de fabula Rhintonica , cuius auctor 
fertur Rhinton Tarentinus. 

De inst. orat., x, 1, 100. 

(2) Strabo , 1. v. — Cf. Turnebi Adversaria , I. Xil , c. postr. : 
Osci Indi et fabulae oscae et mimi lingua romana non fiebant , 
Romanis tamen intellecta. Etsi enim ea gens deleta erat , tamen 
etiamnum vigebat sermo, et comoediae agebantur Romae osca lingua. 

(3) Boccheron. in praefat. ad comoed. Terentii , edit. Aug. Tau- 
rinorum , an. mdcccxxv. 

(4) Sub idem tempus , hoc est anno dlxxx , qui fuit alter post 
Ennii obitum , prima bibliotheca in urbe Roma publice patuit. V. 
Reusch. , Dissert. de biblioth. roman. 

nem habeamus, est M. Altius Plautus , qui Sarsinae na- 
tus in Umbria anno urbis conditae dxxviI, vix tertium 
et quadragesimum aetatis annum ingressus decessit (1). 
Hic quum admodum adolescens ad comoedias scriben- 
das animum appulisset , mox divitiarum studio ductus 
ad mercaturam se contulit. Sed adversa usus fortuna , 
pauper Romam rediit, ibique, ut quotidianum sibi vi- 
ctum pararet , ad circumagendas molas manuarias seu 
trusatiles , quas vocabant , pistori operam suam locare 
coactus fuit. Quumque molam in pistrino versaret, horis 
subsecivis, quibus ab eo labore otium erat, ad intermis- 
sum comici poetae officium dicitur sese revocasse (2). 

De numero fabularum, quas Plautus exaravit, mirum 
quantum dissentiant critici inter se. Alii enim unam et 
viginti enumerant, alii quinque et viginti, pars quinque 
et triginta, vel quadraginta; nec desunt qui centenas et 
triginta (3). Quum autem in tanta opinionum discrepantia 
nihil omnino certi possimus affirmare , satis sit dicere , 
aetate nostra viginti superesse fabulas , quae omnium con- 
sensu a Plauti ingenio profectae fuisse creduntur. In sin- 
gulis enim eadem ratio apparet. Harum vero tituli sunt: 
Amphitruo , Asinaria , Aulularia, Bacchides , Captivi, Casina, 
Cistellaria, Curculio, Epidicus, Menaechmi , Mercator , 
Miles gloriosus, Mostellaria, Persa, Poenulus, Pseudolus, 
Rudens, Stichus, Trinummus, Truculentus ( 4 ). 

(1) Tbll. in Brut. , xv. 

(2) A. Gell. , ni, 3. — De vita, obitu et scriptis M. Attii Plauti 
dissertationem edidit Phil. Parebs in sua Plautina fabularum edi- 
tione , Francof. 1641 , in-8° — Vide etiam Gasp. Sagittar. , De 
vilis Plauti, Terentii etc. Altenb. 1671, in-8°. 

f3) A. Gell. , loc. cit. 

(4) Praeter viginti ltasce fabulas nonnulla exstant deperditarum 
fragmenta apud Georgium Fabricium , Taubmannum , Phil. Pareum ; 
et memoria nostra Frid. Osann. scripsit Analecta critica, poesis Ro- 
manorum scenicae reliquias illustrantia, ubi leguntur Plauti frag- 
menta ab Ang. Maio in cod. Ambros. reperta. Berolini 1816, in-8°. 

Festivissimi ingenii vir fuit Plautus, et totius latinae 
comoediae parens iure a doctissimis scmpcr habitus est. 
Quamquam vero pleraque comoediarum argumenta graeco 
fonte derivavit; ita tamen Philemonem, Diphilum, Apol- 
lodorum, Epicharmum aliosque est imitatus, ut ab eorum 
vestigiis pro opportunitate recederet. Quod sane Umbro 
poetae baud difficile fuit, qui singulari excogitandi vi 
atque acumine esset donatus. In nodi solutione interdum 
claudicat noster; at spectatores insolitis quibusdam casi- 
bus afficit, quos coniectura nondum prospexerant. Praete- 
rea hominum ingenia et mores graphice depingit, omnia- 
que venustissimis iocis adspergit (1). 

Ad illius dictionem quod attinet, adeo pura et elegans 
visa est, ut Marcus Varro scribere non dubitaverit, Musas 
Plautino sermone locuturas fuisse, si latine loqui vel- 
lent (2). Quamvis autem eae locutiones apud Sarsinatem 
nostrum identidem occurrant, quas ap/a‘i7[xovg Graeci 
appellant (3) , nativus tamen ille sermonis candor in eius 
fabulis elucet, quem alibi nequicquam quaeras. 

Nec facit quod Horatius (4) Plautinos numeros et sales 
improbaverit. Horatiana haec reprehensio aetati magis 
consentanea dicenda est quam vera. Quum enim tunc 
temporis « per otia pacis graeca elegantia animadverti 
coepta fuisset, mirum quantum immutati civitatis mores 
in linguam influxerint. Quum autem quidpiam summe 
expolitum in poetis requireretur, quod recentioris aetatis 
cultum referret, Plautinae comoediae in calumniam in- 
ciderunt (5). » 

(1) Tull. , De oflic. , 1 , 29. — A. Geli.. , loc. cit. — Macrob. , 
Saturnal. , ii , 1. 

(2) Quiwtil. , Dc inst. orat. , x , 1 , 99. 

(3) V. Henr. Stefhani de Plauti latinitate dissertationem , qnam 
subtexuit libello De latinitate falso suspecta. Parisiis 1578, in-8°. 

(4) EpisL ad Pis. , v. 270 et seqq. 

(5) Boucheron. in praef. ad llorat. , edit. Taur. mdcccxxx. 

Publius Terentius. 

Quemadmodum vi comica et sermonis festivitate ex- 
cellit Plautus; sic arte potissimum laudatur (1) Publius 
Terentius , qui Carthagine ortus anno urbis ferme quin- 
gentesimo, secundo et sexagesimo, variis belli casibus 
Romam fuit delatus. Ibi servitutem serviit Terentio Lucano 
senatori, qui, cognito illius ingenio, artibus liberalibus 
erudiendum curavit, et mox manumisit. Vita usus est 
admodum brevi. Namque vix quinque et triginta annos 
natus, quum in Arcadiam se contulisset Graecorum mores 
inspecturus, nunquam postea est visus. De ipsius morte 
alii alia per coniecturam scripserunt (2). Caeterum quam- 
diu Romae vixit, familiarissime utebatur Scipione Afri- 
cano et Caio Laelio. Unde factum est, ut nonnulli existi- 
marent, ipsum in comoediis condendis ab hisce doctis- 
simis viris adiutum fuisse (3). Hanc vero suspicionem 
fovit exquisita Terentiani sermonis elegantia, quam ho- 
minem , natione Afrum , vix consequi posse putabant 
Romani. 

Terentii comoediae sex adhuc supersunt: Andria vi- 
delicet, Eunuchus , Heautontimorumenos , Adelphi , Phor- 
mio , necyra. Harum quidem argumenta ex Menandro et 
Apollodoro noster expressit ; nodum tamen atque oixovo - 
pdav, quam vocant, sic immutavit, ut e penu suo de- 
promtae videantur. 

(1) Horat. , episi. ii , 1 , 59. 

(2) Sveton. in vi Ia P. Terentii. 

(3) Tull., Epist. ad Attic. , vil, 3. — Quintil. , De inst. orat., 
x, 1 , 99. — Cr. prologum Tercntianao comoediae, quae inscribi- 
tur Adelphi. 

Io describendis hominum studiis plane singularis di- 
cendus est Terentius. In eius fabulis maxima urbanitas 
praesertim spectatur, mira orationis venustas et mundi- 
ties (1), dialogus artificio quodam et varietate distinctus, 
acerrimum iudicium, plenissima communis naturae co- 
gnitio. Siqua vero in Terentianis comoediis culpantur, ea 
temporibus potius quam poetae vitio tribuenda, qui ve- 
terum mores et instituta diligenter effinxit. 


CAPUT IV. 

DE POESI EPICA. 

L. Livius Andronicus. - Cn. Naevius. - Q. Ennius. 

Livius ille Andronicus , quem primum diximus Romae 
fabulas docuisse, Odysseam quoque latinam condidit (2), 
quam ex Homero videtur interpretatus. Iluius reliquias 
ex veteribus grammaticis collegit, et cum locis Homeri- 
cis, unde profectae sunt, diligenter contulit Hermannus, 
vir doctissimus (3). In his autem, non secus atque in 
fabularum fragmentis, horridus ille occurrit et illepidus 
sermo iam ab Horatio notatus (4); quo factum est ut 
Cicero (5) Livianam Odysseam cum rudi aliquo Daedali 
opere compararet. 


(1) V. apud Sveton. ^Vita P. Terentii, v) carmina de Terentio, 
quae vulgo C. Caesari tribuuntur. — Vell. Paterc, , I, 17. — Icl. 
Scalig. , Poet. , lib. ni , cap. 97. 

(2) Heroici huiusce carminis mentio occurrit apud Geli, ni, 16; 
vil, 7; xvul, 9. - Priscian. vi, 4, 8; vil, 6, 8; vul, 11; ix, 6. 
- Praeterea passim apud Non. , Fest. , Diomed. aliosque veteres 
grammaticos. — V. Egger. , op cit. , pag. 1 16. 

(3) Elementa doctr. metr. , lil , 9, $ 11-29, pag. 617-628. 

(4) Episl. ii , 1 , 69-75. 

(5) In Brut. , xvul. 

Al omuium primi res romanas epicis versibus cecine- 
runt Cneius Naevius et Q. Ennius. Ille enim carmen hi- 
storicum (1) luculente quidem, ex Tullii sententia (2), 
sed minus polite exaravit de primo Punico bello , in quo 
stipendia fecerat. Hic vero praeter poema de bello Punico 
secundo, quod digessit versibus trochaicis, cuique Scipioni 
nomen fecit, annalium libros xviil panxit carmine he- 
roico (3) , in quibus Romanorum historiam ab antiquis- 
simis temporibus ad aetatem suam ita est persecutus (4), 
ut ingenio quidem nobilis, sed arte carens poeta merito 
dictus sit. 


CAPUT V. 

DE POESI DIDACTICA. 


T. Lucretius Carus. 

Per haec ferme tempora ad poesin didacticam , quam 
Ennius primum apud Romanos excogitaverat, animum 
adiunxit T. Lucretius Carus , natus ex familia equestri 

(1) Naevii librorum de bello punico fragmenta edidit E. Span- 
genberg. Lipsiae 1825, in 8'\ 

(2) In Bruto, xix. 

(3) De Ennii operibus vide Quintil , De inst. orat. , x , 1 , 88. 

(4) De huiusce operis argumento vide Propert. , Elcg. ni , 2 , 
5 et seqq. — Cf. Tcll. Tuscul. disput. I, 15. - Ennii fragmenta, 
quae passim leguntur apud Varronem , Tullium , A. Gellium alios- 
que, vide apud Ilieron. Columnam. Neapoli 1590, in-4° - Eadem 
curante P. Merula, Lugduni Batav. 1595, in-4" - lloch , de En- 
nianorum annalium fragmentis a P. Merula auctis , Bonn. 1839 , 
in-8° - Amstclodami , adnotante Hesscl , 1707 , in-4° - Opera et 
studio E. Spangenberg, Lipsiae 1825, in-8° — Egger , op. cit. xx, 
pag. 137 et seqq. - In fragmenta Liv. Andronici , Q. Ennii , C. Naevii , 
M. Pacuvii , L. Attii viae castigationes et notas G. loann. Vossii , 
Arastelodami 1699, in-fol. 

roraana anno urbis conditae dclix. Huic, florenti adhuc 
aetate, memoriae proditum est, amatorium poculum ab 
uxore aut Lucilia amica fuisse propinatum, quo in furo- 
rem actus semetipsum interfecit , quum annum aetatis 
ageret quartum et quadragesimum. 

Epicureae doctrinae sectator Lucretius, hanc poemate 
' suo complexus esi De rerum natura , quod sex libris con- 
tinetur, carmine heroico exaratis. In quorum primo et 
secundo docet quae et qualia sint rerum primordia, qui- 
bus figuris distincta, quo motu ferantur, et quonam modo 
caetera procreent. In tertio animae naturam fusius expli- 
cat; in quarto agit de imaginibus, quibus homines tum 
vigilantes, tum dormientes affici consueverunt. In quinto 
totus est ut confirmet, solem, terram, mare, hanc de- 
nique mundi compagem neque ab aeterno fuisse, neque 
aeternum duraturam; in sexto demum diligentissime ve- 
terum opiniones persecutus de meteoris, Deorum provi- 
dentiam totis viribus oppugnat ; tum vero quaedam dispu- 
tat de morbis et peste; et poema suum claudit eleganti 
pestilitatis illius descriptione , quae exardescente bello 
Peloponnesiaco Athenas vastavit. 

Lucretianum carmen elegans est (1), non .multis in- 
genii luminibus distinctum, sed multa quidem arte ex- 
politum (2). Quamquam vero obsoletis verbis abundat, 
non parum tamen ipsius lectio confert ad linguae latinae 
ubertatem ac proprietatem, lluic iudicio suffragatur acu- 
tissimus ille harum elegantiarum arbiter Carolus Bouche- 
ronus, quum ait: « Lucretium, interioris doctrinae poe- 
tam, eum esse, ut qui semel adamarunt, nunquam fere 
e manibus dimittant, ob reconditos sensus et antiquitatis 

(1) Quintil. , x, 1 , 87. 

(2) Tull. , Epist. ad Quintum fratrem, ii, 11. Cf. Ovid. , Amor. 
I, 15, 23. 

effigiem, quam in asperiore adhuc lingua, necdum emol- 
litis numeris, retinuit (1). » 

Ne cui vero mirum sit, Lucretianum opus paucioribus, 
quam reliqua Romanorum carmina, altioris poeseos lu- 
minibus nitere. Hoc enim non tam scriptoris ingenio, 
quam ipsi rei naturae est tribuendum, quam noster tra- 
ctandam suscepit. Siquidem vel ingeniosissimo viro vix 
licebit locos ex intima quaestionum naturalium subtilitate 
petitos, poeticis amoenitatibus exornare. Ad haec quum 
doctrina Epicurea, quam Lucretius profitetur, Deorum 
providentiam atque animorum immortalitatem respuat , 
ac propterea nunquam adsurgat ad ea, quae sub sensus 
non cadunt, sublimes illos spiritus extinguit, qui oratio- 
nem attollunt. Ex quo iam patet, quanto Platonica do- 
ctrina, et Christiana sapientia ad poesin excolendam magis 
conferant, quam illa philosophorum placita, qui potius- 
quam mortalium animos ad coelum erigant, humi defi- 
gere consueverunt. 


CAPUT VI. 

DE SATYRA. 

Caius Lucilius. 

Rudioris aetatis notam non minus quam scenici atque 
epici poetae praeseferunt Caii Lucilii satyrae, quem aiunt 
Suessae ortum fuisse in oppido Campaniae ineunte sae- 
culo septimo (2). Hic primus insignem laudem est ade- 

(1} In praefat. ad Lucret, edit. Taurin. , an. mdcccxxxI. 

(2) De Luciliana aetate mirum quantum dissentiant critici inter 
se. Vide in hanc rem Horat. , Satyr. ii, 1 , v. 32. — Vell. Paterc. , 
ii , 9. — Cf. Bayle , Dici. hist. , art. Lucilius. — Varges , Speci- 
men quaestionum Lucilianarum in Rheinischcs museum, 1835, p. 42 
et seq. 

plus in eo salyrae genere (1), quam Ennius et Pacuvius 
invexerant, quaeque postea summam expolitionem accepit 
ab Horatio, Persio et luvenale. Sed quum triginta saty- 
rarum libri , quos versu hexametro condidit Lucilius , 
praeter perpaucas reliquias (2), nunc plane desiderentur, 
veterum iudieio nobis est acquiescendum. Quamquam 
vero in contrarias sententias abeunt (3); inde tamen boc 
videtur colligi posse, in Lucilio ingenium atque urbanos 
sales fuisse laudandos , quibus homines perstringeret ; 
duriusculos autem atque impolitos versus , et caetera vi- 
tia, quae in eo notabantur, ex doctrinae defectu et qua- 
dam negligentia manasse, qua ille in scribendo uteretur. 
Cuius rei caussam affert Tullius (4), quum ait, non tam 
doctos tuoc fuisse Romanos , ad quorum iudicium Luci- 
lius elaboraret. 


CAPUT VII. 

DE HISTORIA. 

Q. Fabius Pictor. - L. Cincius Alimenlus. - 

M. Porcius Cato , aliique rerum gestarum narratores. 

A scriptoribus, qui primum apud Romanos poesin tra- 
ctarunt, iam venimus ad illos, qui soluta oratione usi, 

(1) Quintil. , De inst. orat, x, 1, 93 , 94. - Inter Ennianam et 
Lucilianam satyram hoc intereat, quod illa, uti ait Diomedes ( lil , 
pag. 482) variis poematis constaret, haec autem versu hexametro 
esset conscripta (V. cap. ni). 

(2) V. Dolsa, Fragm.velt. poetar, lalin. Lugduni Balav. 1597, in-4° 
- Cura Antonii Vulpii, 1735, in-S 0 - Apud Ilavverkampium in edi- 
tione Censorini, 1743, in-8° - Cum Persio et luvenale, Bipont. 1785, 
in-8° - In Persii editione, Parisiis 1812. — Reuvens in collectaneis 
litterariis, Lugd. Balav. 1815. 

(3) Tull. , De orat, ll , 6 ; de finib. 1 , 3 ; cp. ad Attic. xil , 5; 
de orat. 1,6. — Horat., Salyr. I, 4, v. 1-13; satyr. I, 10, v. 1 
et seqq. — Quintil., x, 1, 93, 94. 

(4) I)e finib. 1, 3. 

suo quodam iure nomen historicorum (1) sibi vindicare 
videntur. Horum princeps memoratur Q. Fabius Pictor , 
quem T. Livius scriptorum antiquissimum vocat (2). Hic 
circa tempora belli Punici secundi libros v annalium (3) 
dicitur exarasse, et rerum naturalium libros xvl, qui 
temporis iniuria exciderunt. Eadem ferme tempestate 
Hannibalis historiam aliaque complura, quae nunc desi- 
derantur (4), scripsit L. Cincius Alimenlus , qui a T. Livio 
laudatur tamquam diligens veterum monumentorum au- 
ctor (5). 

Sed omnibus huiusce aetatis historicis longe praestitit 
M. Porcius Calo Censorius, a quo primum aliquod artis 
criticae lumen romanae historiae fuit admotum. Celeber- 
rimus hic vir ortus municipio Tusculo anno urbis con- 
ditae dxx, obiit octogenario maior ineunte bello Punico 
tertio, quod ipse persuaserat. « In omnibus rebus singu- 
lari fuit prudentia et industria. Nam et agricola solers , 
et reipublicae peritus, et iurisconsultus, et magnus im- 
perator, et probabilis orator, et cupidissimus litterarum 
fuit. Quarum studium etsi senior arripuerat; tamen tan- 
tum in eis progressum fecit, ut non facile reperire possis, 
neque de graecis, neque de italicis rebus quod ei fuerit 
incognitum. Ab adolescentia confecit orationes. Senex 

(t) Iam Naevias atque Ennius, de quibus supra memoravimus, 
annales condiderant numeris adstricla oratione. 

(9) Lib. I, 44. - Passim a Livio memoratur. Vide lib. I, 55; ii, 
40: vul, 30; x, 37; xx, 7. 

(3) Horum reliquiae exstant in libro Ant. Riccoboni de historia , 
cum fragmentis historicorum veterum lalinorum. Basileae 1579,10-8". 
Item in fragmentis historicorum ab Ausonio Popma collectis atque 
illustratis. Amstelodami 1620, in-8°. 

(4) Praeter Hannibalis historiam graeco sermone exaratam , uti 
narrat Dionysius Halicarnasseus lib. I , scripsit latine historiam de 
Gorgia Leontino, librum de fastis, dc comitiis, de consulum po- 
testate , dc officio iurisconsulti , mystagogicon libros duos , librum 
unum de verbis priscis, denique libros sex de re militari. 

(5) Lib. vil, 3. - Cf. lib. xxl, 38. 

scribere historias instituit, quarum fuere libri septem. 
Primus continebat res gestas populi romani ; secundus et 
tertius unde quaeque civitas orta sit italica; ob quam rem 
omnes ( libros ) origines videtur appellasse ; in quarto 
autem bellum Punicum primum; in quinto secundum. 
Reliqua bella pari modo persecutus est usque ad prae- 
turam Ser. Galbae, qui diripuit Lusitanos (1). » Scripsit 
praeterea librum de re militari (2) , narrationem de ex- 
peditione Ilispanica, apophthegmata, seu dicta memora- 
bilia (3), et carmen de moribus (4). 

Verum haec omnia, praeter nonnulla fragmenta (5), 
nunc desiderantur. Quare ubi velimus de iisdem iudicium 
proferre, ad veteres tantummodo est adeundum, qui ea 
legere. Ex his Tullium potissimum audiamus, cuius haeG 
sunt verba: « Calonem quis nostrorum oratorum, qui 
quidem nunc sunt, legit? aut quis novit omnino?... 
Quis illo gravior in laudando? acerbior in vituperando? 
in docendo edisserendoque subtilior? Refertae sunt ora- 
tiones amplius centum quinquaginta (quas quidem adbuc 
invenerim et legerim) et verbis et rebus illustribus. Licet 
ex his eligant ea, quae notatione et laude digna sint, 
omnes oratoriae virtutes in eis reperientur. Iamvero ori- 
gines eius quem florem, aut quod lumen eloquentiae non 


(1) Corn. Nepos in vita Catonis, ni. 

(2) V. Plin. in praefat. hisl. mundi. 

?3) Tull. , De ofTic. 1 , 29. 

(4; Iluiusce carminis, quod rhythmo potius quam metro consta- 
bat, fragmentum exstat apud A. Gellium, xl, 2^ 

Avaritia’ — omnia vitia — habere putabant : 

Sumptuosus , cupidus — elegans , vitiosus , 

Irritus qui habebatur — is laudabatur. 

(5) Catoniana, sive M. Catonis quae supersunt fragmenta, nunc 
primum seorsum auctius edidit H. A. Lion. Gottingao 1826, in-8° 
- Fragmenta oratorum romanorum ab Appio inde Caeco et M. Porcio 
Catone usque ad Q. Aurelium Symmachum collegit atque illustravit 
H.Meyer. Turici 1832, in-8° - Parisiis 1837 - Turici 1842. 

habent?... Ornari orationem Graeci putant, si verborum 
immutationibus utantur, quas appellant zponoug, et sen- 
tentiarum orationisque formis , quas vocant v/fipaTot. 
Non verisimile est, quam sit in utroque genere creber et 
distinctus Cato (I)... lntelliges, nihil illius lineamentis, 
nisi, eorum pigmentorum, quae inventa nondum erant, 
florem et colorem defuisse (2). » 

Extremis Catonis temporibus editi fuerunt Romae an- 
nales Z. Scribonii Libonis , Auli Postumii Albini , qui consul 
fuit paullo ante bellum Punicum tertium, atque haud ita 
multo post L. Calpurnii et C. Calpurnii Pisonum. 

Hos subsecuti sunt L . Cassius Hemina , qui libros 
quatuor annalium conscripsit; tum C. Fabius Maximus 
Servilianus , Caius Fannius , C . Sempronius Tuditanus et 
Z. Coelius Antipater , quorum opera historica passim a 
veteribus memorantur. 

Ad eandem ferme aetatem pertinent Sempronius Asel- 
lio , Clodius Licinius , Cn. et Sext. Gellii , Iunius Graccha- 
nus, P. Rutilius Rufus , Q. Lutatius Catulus , L. Cornelius 
Sylla , L . Ottacilius Pilulus , Manilius Senator , Z. Corne- 
lius Sisenna , (3. Claudius Quadrigarius (3), Acilianus , 
0. Valerius Antias , C. Licinius Macer , Pompilius Andro- 
nicus , aliique nonnulli, quorum libri interciderunt. 

Verum si Antipatrum excipias, quem constat maiorem 

(1) In Brul. xvil. 

(2) Ibid. , lxxxviI. - Catonem passim laudat Tullius, praesertim 
vero in libro de senectute ; de orat, ni , 33. — Cf. Plutarch. in vita 
Caton. — Liv. xxxix, 40. — Plin. viI, 27. — Valer. Max. aliosque. 
Inter recenliores autem iuvabit adire G. C. Brillenburg. , Disseri, 
litler. in M. Pore. Calonis quae supersunt scripta et fragmenta. 
Utrecht 1816, in-8° — Ellendt , Hist. eloquentiae rom. , § xiil. 
Koenisberg 1825, in-8° — G. E. Weber, Commentatio de M. Pore. 
Catonis Censorii vita et moribus. Breme 1831. — A. Krause, Vitae 
et fragm. velt. bisloricor. roman. Bcrolini 1833, in-8°, p. 89-125. 

(3) Q. Claudii Quadrigarii reliquiae exstant apud A. Gellium , 
lib. ii , 1 ; ni , 8 j ix , 1 j xv, I. 

vocis sonum historiae addidisse, et L . Sisennam , qui di- 
citur a Tullio (1) superiores omnes historicos facile su- 
perasse, caeteri, quos hactenus enumeravimus, sine ullis 
ornamentis monumenta solum temporum, hominum, lo- 
corum gestarumque rerum reliquerunt; et dum intelli- 
geretur quid dicerent , unam dicendi laudem putabant 
esse brevitatem. Quamquam vero alius alio plus habet 
virium; attamen non exornatores rerum, sed tantummodo 
narratores dicendi sunt (2). 

CAPUT VIII.- 

I) E ELOQUENTIA. 

Quum Romae post exactos reges omnia quae ad rem- 
publicam perlinebant populi arbitrio regerentur, mature 
eloquentia excoli debuit, cuius est populi voluntates im- 
pellere quo velit, unde autem velit deducere. Hinc factum 
est, ut, quamdiu populare imperium Romae stetit, nemo 
ferme fuerit acutioris ingenii vir, quin summo studio ad 
eloquentiam niteretur. Sed, uti pleraque mortalium ha- 
bentur, exiguis etiam initiis profecta romana eloquentia 
est; ut primo satis videretur, siquis naturali quadam di- 
cendi vi esset instructus, nulla doctrinae habita ratione (3). 

Romanae eloquentiae historiam nobis exhibet Tullius 
in libro, qui inscribitur Brutus , ubi enumeratis breviter 
graecis oratoribus, ad romanos accedit (4). Marcum vero 
Cornelium Cethegum primum memorat, de quo sit me- 
ti) De legil). ,1,2. 

(2) Tull. , De orat., ll , 12; dc legib. loc. cit. ; in Brut. passiin. 
— Vide Krause , Vilac ct fragm. veterum historicorum romanor. 
Bcrolini 1833, in 8°. 

(3) Tuli.. , Tuse, disput. I , 3. 

(4) In Brut. , cap. xiv. 

moriae proditum fuisse eloquentem (1) ; tum M. Calonem 
Censorium, cuius orationes cum Lysianis comparat. Post 
hunc complures recenset, qui cum eo grandiores natu 
vixerunt (2) ; in quibus Scipionem Africanum eiusque 
filium. Deinde minores aetate C. Sulpicium Gallum , 
L. Cottam , L. Paulum Macedonicum , praesertim vero 
C . Laelium , P. Africanum iuniorem et Serv. Sulpicium 
Galbam (3) , quos doctos atque eloquentes in primis ap- 
pellat. Huius tamen orationes queritur fuisse exiliores, 
et redolentes magis antiquitatem, quam aut Laelii aut 
Scipionis (4). 

At superioribus longe eloquentia praestiterunt M . Ae- 
milius Lepidus , cognomento Porcina , C. Carbo, Tiberius 
et Caius Gracchi. Et in Lepido quidem Graecorum leni- 
tatem et verborum comprehensionem et artificem stylum 
laudat Tullius (5); Carbonem et Tib. Gracchum in sum- 
mis oratoribus habitos fuisse testatur, eorumque orationes 
memorat nondum satis splendidas verbis, sed acutas pru- 
dentiaeque plenissimas (6) ; Caium denique oratorem di- 
cere non dubitavit grandem verbis, sapientem sententiis, 
genere toto gravem, et iuventuti praesertim legendum, 
propterea quod non solum acuere, sed etiam alere inge- 
nium posset (7). 

Hos autem aliosque passim memoratos in Bruto (8) 
aetate consecuti sunt M. Antonius (9) et L. Licinius 

(1) Ibid. , XV. 

(2) Ibid. , XX. 

(3) Ibid., xxl. - Cf. Tuscul. disput. I, 3. - De orat, iri , 7. - 
De offic. 1 , 33. 

(4) In Brut. , ibid. 

(51 Ibid. ', xxv ; Tuscul. disput. I, 3. 

(6) Ibid. , xxvii Tuscul. disput. loc. cit. 

(7) Ibid. , xxxnl. 

(8) Cap. xv , xvl , xviil , xxxnl. 

(0) De Antonio vide in Brut. cap. xxxvil et xxxviil ; Dc orat. , 
ii , 1 j ili , 3. 

Crassus (1), quorum uterque propter egregiam dicendi 
facultatem una cum Sulpicio , Scaevola , Catulo et Cotta 
loquens inducitur a Tullio in libris de Oratore. 

Eiusdem ferme aetatis fuit C. Titius eques romanus, 
(jui, teste Cicerone (2), eo pervenisse videtur, quo po- 
tuit fere latinus orator sine graecis litteris et sine mullo 
usu pervenire. Huius orationes tantum argutiarum, tan- 
tum exemplorum , tantum urbanitatis habent , ut pene 
altico stylo scriptae esse videantur. 

Denique ut nonnullos omittamus, quorum mentionem 
iniicit Tullius (3), duobus illis summis Crasso et Antonio 
proximi accesserunt L. Philippus , satis creber in repe- 
riendis, solutus in explicandis sententiis (4); et Iulius 
Caesar Strabo , quo nemo unquam fuerat urbanitate , 
lepore et suavitate conditior (5). 

Oratorum scriptiones, de quibus hactenus dictum est, 
nunc plane desiderantur, praeter perpauca fragmenta, 
quae Meyerus diligentissime nuper collegit atque illustra- 
vit (6). Caeterum etsi huiusmodi oratores tamquam summi 
et singulares viri in Bruto laudantur ; ita tamen de horum 
laudibus Ciceroni est assentiendum , ut non iam perfectam 
iis eloquentiam tribuamus, sed illorum orationes, ut illis 
temporibus, valde probandas putemus (7). 


(1) Crassi laudes vide io Brut. cap. xxxvnl ct XLiv.-Cf.de oflic. 
I, 30 , 37; ii, 18; de orat. I, 56. 

(2) In Brut. xlv. 

(3) Ibid. , xlvI. 

(41 Ibid. , xlviI. 

(5) Ibid. , xlviiI. 

(6) Fragmenta oratorum romanorum ab Appio inde Caeco et 51. 
1’orcio Catone usque ad Aurelium Symmachum coli, et ili. H. SIeyfr 
Turici 1832 , in-8°. 


(7) Vide in hanc rem Tullium ipsum in Brut., i.xxxv , lxxxvI 

CAPUT IX. 

DE PHILOSOPHIA. 

Ante Lucretium, de quo supra memoravi, philosophia ’ 
nullum habuerat lumen litterarum latinarum. De hac vero 
nunc pauca dicturo apte mihi cadere videntur quae habet 
Tullius in Tusculanis Disputationibus (1). « Sapientiae 
studium, ait ille, vetus id quidem in nostris (2); sed ta- 
men ante Laelii aetatem et Scipionis, non reperio quos 
appellare possim nominatim. Quibus adolescentibus Stoi- 
cum Diogenem, (Critolaum Peripateticum) et Academicum 
Carneadem video ad senatum ab Atheniensibus missos 
esse legatos: qui quum reipublieae nullam unquam par- 
tem attigissent . . . nunquam profecto scholis essent exci- 
tati, neque ad illud munus electi, nisi in quibusdam prin- 
cipibus, temporibus illis, fuissent studia doctrinae. Qui 
quum caetera litteris mandarent, alii ius civile, alii ora- 
tiones suas, alii monumenta maiorum; hanc amplissimam » 
omnium artium , bene vivendi disciplinam vita magis * 
quam litteris persecuti sunt. Itaque illius verae elegan- 
lisque philosophiae, quae ‘ducta a Socrate in Peripateticis 
adhuc permansit. . . nulla fere sunt, aut pauca admodum 
latina monumenta, sive propter magnitudinem rerum oc- 
cupationemque hominum, sive etiam quod imperitis ea 
probari posse non arbitrabantur. » 

Ab hac igitur legatione , quae Romam venit anno urbis 
conditae dxcvijI, romanac philosophiae initia et incre- 

(1) Lib. iv , 3. 

(2) Spectant Tulliana haec verba ad Pjthagoram, ejui fuit in Italia 
iis temporibus, quibus L. Brutus patriam liberavit. Illius autem 
doctrinam in romanam civitatem permanavisse , quum coniectura 
probabile est , tum quibusdam etiam vestigiis indicatur. 

menta sunt repetenda. Tunc enimvero quum alii alium 
ex hisce philosophis sequerentur, Stoicam praesertim ra- 
tionem adamarunt Scipio Africanus minor , Catus Laelius 
et L. Furius Philus , qui ea tempestate Romanorum prin- 
cipes ferebantur. Quum autem mortuo Diogene, Panae- 
tium Rhodium, Stoicum celeberrimum audirent, huius 
disciplinae socios nacti sunt C. Fannium , Q. Mucium 
Scaevolam , Q. Aelium Tuberonem , M. Viyellium, P. Ru- 
tilium Rufum, Sextum Pompeium , A. Virginium, Q. Lu- 
cilium Balbum, postremo complures iurisconsultos, qui 
rigida Stoicorum placita romani iuris severitati apprime 
convenire existimabant (1 ). 

Reliquis philosophorum familiis, atque Epicureae in 
primis nomen etiam dare coeperunt Romani. luvat tamen 
in universum animadvertere , perpaucos omnino tunc 
fuisse, qui se philosophos profiterentur; eaeteros autem 
ita se ad philosophiam contulisse , ut ad percipiendam 
colendamque virtutem illius studio adiuvarentur, atque 
inter graviores reipublicae curas honestam inde animi 
remissionem peterent (2). 

CAPUT X. 

DE SCRIPTORIBUS RERUM NATURALIUM. 

M. Porcius Cato. 

Pauca iam de M. Porcii Catonis operibus deperditis. 
Restat ut breviter dicamus de eius libro de re rustica , qui 
solus adhuc exstat. Hanc opellam aiunt critici . talem 

(1) Vide in hanc rem I.yndenium in disputatione de Panaetio, 
P. I , § 7. 

(2) V. Tull. , Orat, pro Archia poeta , VJl. 

ad nos non pervenisse, qualem auctor ipse ad filium per- 
scripserat, sed foede a grammaticis detruncatam atque 
interpolatam fuisse, varios pannos ex aliis Catonis libris 
adsuendo. Sed quaecumque demum ea sit, magni tamen 
facienda, tamquam monumentum historicum. Siquidem 
antiquior sermo et quaedam horridiora verba, quae ibi 
occurrunt, non modo ipsum Calonis animum depingunt, 
sed et romanarum litterarum illius aetatis specimen nobis 
exhibent verissimum. 


CAPUT XI. 

DE IURISPRUDENTIA. 

In summo pretio vel ab antiquissimis temporibus 
fuisse apud Romanos iurisprudentiam, et clarissimos vi- 
ros huiusce studio praefuisse constat, quam eloquentiae 
tamquam ancillulam et pedissequara adiungerent. Sed 
quum germana iuris et legum scientia ex media philoso- 
phia, ut ait Tullius, sit penitus haurienda, nil mirum , 
si hac tempestate romani iuris interpretes ad illam prae- 
stantiam nequiverunt assurgere, qua poslmodum incla- 
ruere qui omne ius civile antea diffusum et dissipatum , 
in certa quaedam genera digerentes, ad artem facile re- 
degerunt. 

Omnium vero , qui hac aetate iurisprudentiam exco- 
luere, primus enumeratur A/drctw ille Cato, cuius com- 
mentarios memorat Tullius in libris de oratore (4). Hunc 
consecuti sunt P. Mucius Scaevola , M. Iunius Brutus , 
M. Manilius (2) ; tum Crassus , quem eloquentium iuris- 

(1) I, 37; ii , 33. — Cf. Liv. xxxix, 40. — Corn. Nep. in vita 
Caton. , ni. — Pompon. ff. , lib. I , tit. 2 , de origine iuris. 

(2) Pompon. loc. cit. 

peritissimum , et Q. Mucius Scaevola, quem jurisperito- 
rum eloquentissimum Cicero appellat in Bruto (I ). Qui 
quidem Scaevola, quum peracutus esset ad excogitandum 
quid in iure aut in aequo verum aut esset aut non esset, 
primus dicitur ius civile constituisse (2). 

CAPUT XII. 

« * 

DE GRAMMATICA.. 

Antequam priori huius historiae parti finem impona- 
mus , nonnulla de grammatica supersunt dicenda , hoc 
est de arte emendate loquendi, quae diutius apud Ro- 
manos ne in usu quidem, nedum in honore ullo fuit. 
Qua in re Svetonium praesertim sequemur, cuius exstat 
de illustribus grammaticis liber singularis. 

Grammaticae fines (quam in latinum transferentes lit- 
teraturam vocarunt), mullo latius quam nunc olim pa- 
tuisse constat ex Quintiliano (3). Nimirum quatuor illa 
partibus continebatur; lectione seu legendi arte; emenda- 
tione librorum; enarratione scriptorum , praesertim vero 
poetarum atque historicorum ; denique iudicio. Quae qui- 
dem postrema pars , quum de operibus scriptorum iudi- 
caret, discerneretque quid in iis genuinum ^sset vel spu- 
rium, quinam libri germani vel adulterini essent appel- 
landi, xpcuxfis etiam nomen obtinuit. Quin immo veteres 
grammatici eousque progressi fuerant, ut rhetoricas etiam 
quasdam institutiones traderent, ne videlicet sicci omnino 
atque aridi pueri ad rhetores (4) transferrentur. 

m xxxix. - Cf. de orat. 1 , 39. 

(2) De iurisconsultis roinanis vide Bao.ii. , Hist. iurisprud. rom. 

(3) De insl. orat, ii , 1. — Cf. Varron. apud Mar. Victor., de 
metris , c. 1. — Tull. , De divinat. I , 51 ; de orat. I, 42. 

(4) Quintil, loc. cil. — Syeton. , De illustr. grammal. , iv. 

Iatnvero qui ad iliani rerum tenuitatem descenderent , 
quae prima grammaticae parte continetur, et litterarum 
elementa, verborum interpretationem, syntaxin, aliaque 
id genus tantummodo pueros docerent, hi grammatistae 
seu litteratores a Romanis dicebantur. Qui e contrario 
universum grammaticae doctrinae orbem complexi , per 
omnes politiorum litterarum secessus excurrerent , et 
scriptores voce aut scriptis illustrarent, ii demum gram- 
matici seu litterati appellabantur (1). 

Primus autem grammaticae studium in urbem intulit 
Crates Mallotes (2) , Aristarchi aequalis , qui missus ad 
senatum a rege Attalo inter secundum ac tertium bellum 
Punicum , sub ipsam Ennii mortem , quum prolapsus 
crus sibi fregisset, per omne legationis simul et valetu- 
dinis tempus, plurimas ccxpooctretg subinde fecit, assidue- 
que disseruit , ac nostris exemplo fuit ad imitandum. 
Time scilicet coeperunt Romani poetarum suorum car- 
mina diligentius retractare, ac legendo commentandoque 
aliis etiam nota facere. Et primo quidem C. Octavius 
Lampadio Naevii Punicum bellum , Q. Vargunteius Ennii 
annales, aliique satyras Lucilii continenti scriptura expo- 
sitas, in certos quosdam libros digesserunt. Ex eo tem- 
pore quum instruxissent auxissentque ab omni parte 
grammaticam Servius Claudius et L. Aelius Stilo , vir 
graecis litteris et latinis eruditissimus (3) , publice tan- 

(1) Ars grammatica, quae a nobis litteratura dicitur, scientia est 
eorum , quae a poclis , historicis oratoribusque dicuntur a parte 
maiore. Varr. apud Mar. Victor., de metris, o. 1. — Cf. Sveton. 
loc. cit. — Vales. , Dc critica ,1,1,2. 

(2) Uoc nomine donatus fuit a Mallo Ciliciae urbe , in qua na- 
tus erat. 

(3) V. Tull. in Brut. , lvI. — Cf. disputationem I. A. C. Van 
Heusde , v. cl. , quae inscribitor: Disquisitio de L. Aelio Stilone, 
Ciceronis in rhetoricis magistro , rhetoricorum ad Herennium , ul 
videtur, auctore. Inserta sunt Aelii Stilonis et Clandii Servii frag- 
menta. Traiecti ad Rhenum 1839, in-8°. 

dem coepta est doceri a nonnullis , quos enumerat Sve- 
tonius in opella, quam modo memoravi (1). Et Saevius 
quidem Nicanor et Aurelius Opilius omnium primi do- 
cendo famam sunt consecuti ; quorum uterque variae 
eruditionis libros evulgavit. Caeterum et praestantissimos 
lmiusce aetatis scriptores in grammaticae studium incu- 
buisse vel ex eo patet, quod M. Cato illam partem exco- 
luit, quae in verborum originem inquirit, Lucilius autem 
poeta (2) opSoypaftav contra librariorum imperitiam 
primus conscripsit. 

(1} Cap. v et seqq. 

(9) Utrum hic poeta Caius ilie sit Lucilius , qui primus satyras 
exaravit necne , non audent critici affirmare» 

LIBER SECUNDUS. 

A SYLLAE OBITU AD EXCESSUM AUGUSTI. 


A)> anno urbis conditae dclxxvI, ad annum dcclxviI (post Christum natum inr). 


CAPUT I. 

DE CAUSSIS POLITIORIS HUMANITATIS , 

QUA AEVUM AUGUSTEUM MAXIME FLORUIT. 

4 

Hactenus crescentem in dies Romanorum cultum su- 
mus persecuti usque ad Syllae obitum, qui fuit anno 
post urbem conditam sexcentesimo, sexto et septuagesimo. 
Exinde admirabilis in litteris progressio, atque incredi- 
bilis cursus ad omnem excellentiam factus est. Quapro- 
pter Romani , qui olim rei bellicae unice intenti , man- 
suetiores artes negligerent , tam uberem clarorum scri- 
ptorum foetum ediderunt, ut cum expolitissima quaque 
gente iam de humanitate contendere viderentur. 

Sed antequam venio ad aureae illius aetatis scriptores, 
quae inter Syllae dictatoris et Augusti mortem intercessit, 
iuvat breviter in caussas inquirere, ob quas ea tempe- 
state liberaliores doctrinae vehementius excoli apud Ro- 
manos coeptae sint. 

Iam inde ab anno urbis conditae dlxxxvI , quum 
Romani, victo Perseo, Macedonum rege, atque imperii 

finibus prolatis, opes suas mirum in modum auxissent, is 
terror omnes late gentes pervaserat, ut nulli ferme reges 
ac populi essent, quin mittendis Romam legatis, victori 
gentium populo adularentur. Ad haec, quum diligentis- 
sime senatus romanus in Graecos inquireret, qui Persei 
rebus studuerant , complures Romam perducendos cura- 
verat, ut meritam eis poenam irrogaret. Iu his nonnulli 
enumerabantur excellentis ingenii et doctrinae viri, cu- 
iusmodi fuerunt Polybius historicus et Panaetius philo- 
sophus. 

Quum igitur graeci philosophi et rhetores ludos pu- 
blicos Romae aperuissent , ad quos itaret romana iuven- 
tus, brevi feroces Romanorum animi liberalioribus disci- 
plinis fuerunt emolliti. Dolendum id quidem, graecos illos 
doctores haud ita multo post senatusconsulto ex urbe 
eiectos fuisse. At Romani mox aliam opportunitatem na- 
cti, alacriori animo probata iam sibi studia excoluerunt. 

Athenienses, uti supra dictum est (1), ad senatum 
romanum tres illius aetatis nobilissimos philosophos le- 
gaverant, Carneadem ex Academia, Diogenem Stoicum, 
et Critolaum Peripateticum , impetratum uti multam re- 
mitterent , quam fecerant propter Oropi vastationem. 
Talium virorum sapientia romanae iuventutis studia sic 
accendit, ut ad illos frequens disciplinae caussa concur- 
reret. Prae caeleris admirationi fuit Carneadis vis incre- 
dibilis illa dicendi , qui nullam unquam in suis disputa- 
tionibus rem defendebat, quam non probaret, nullam 
oppugnabat, quin everteret. Quamquam vero, adnitente 
praesertim Catone, celeberrimi illi philosophi in Graeciam 
fuerunt remissi; attamen graeeae philosophiae et grae- 
carum litterarum studium Romanorum animos sic cepe- 


(1) Lib. I , cap. 9. 

rat, ut insitiva quadam disciplina doctior in dies fieret 
civitas. 

Ad philosophiam quod attinet, illam praesertim par- 
tem tractarunt, in qua de bonis rebus et malis, deque 
hominum vita et moribus disputatur. Hanc enim ad rei- 
publicae utilitatem atque ad civium commoda conferre; 
hac eloquentiam ali arbitrabantur, quae in populari im- 
perio maxime dominatur. Videlicet ad eloquentiam in 
primis se contulerant Romani, qua res omnes ad bellum , 
ad pacem, ad leges, ad iudicia spectantes agebantur, et 
qua optimo cuique aditus ad honores patebat. Praesertim 
vero postquam «imperio omnium gentium constituto, 
diuturnitas pacis otium confirmavit , nemo fere laudis 
cupidus adolescens non sibi ad dicendum studio omni 
enitendum putavit (1). » 

Oratoribus mox sese comites adiunxerunt historici et 
poetae. Qui enim reipublicae praeerant , litteratos viros 
muneribus et beneficiis cumulando, ad musas acrius co- 
lendas excitarunt. Quum autem, Graecia devicta, amoe- 
niorum artium monumenta Romam fuissent translata , 
beatiores homines coepere signa, tabulas pictas, vasa cae- 
lata mirari, iisque non urbanas tantum aedes, sed et 
villas suas Sumptuosius exornare. Quo factum est ut Ro- 
mani pulchri sensui magis in dies adsuescerent. Adole- 
scentes praeterea in Graeciam atque Athenas praesertim 
profecti, adhibitis nobilissimis doctoribus, maximam inde 
doctrinae segetem hauriebant, quam postea cum civibus 
communicarent. Unde illud verissime ab Horatio (2) di- 
ctum est: 

. Graecia capta ferum victorem cepit , et artes I, 
Intulit agresti Latio. 

(1) Tull. , De orat. I, 4. 

(2) Epist. ii , 1 , v. 156. 

Postremo ad Romanorum cultum hac tempestate etiam 
contulerunt bibliothecae, quae in urbe fuerunt institutae; 
quarum prior, uti testatur Plinius (1), ab Asinio Pollione 
de manubiis Dalmatarum fuit publicata. Iulius etiam 
Caesar (2), quum de ornanda atque instruenda urbe co- 
gitaret, bibliothecas graecas et latinas, quas maximas 
posset, publicare destinaverat, data M. Varroni cura com- 
parandarum et digerendarum. Sed talia agentem ac me- 
ditantem mors praevenit. Tandem vero Augustus (3) , 
quum templum Apollinis in aedibus palatinis excitaret, 
addidit porticus cum bibliotheca latina et graeca (4). 

Ilis igitur praecipue adiumentis, quae hactenus memo- 
ravi, quum influxisset non tenuis quidam e Graecia rivu- 
lus in urbem Romam, sed abundantissimus amnis illarum 
disciplinarum et artium, Romani eo temporis spatio, quod 
Syllae et Augusti excessu continetur, ad litterarum fa- 
mam adsurrexerunt. Quumque hac tempestate elegantis- 
simus fuerit latinae linguae ornatus, et praestantissimi 
oratores , poetae atque historici praesertim floruerint , 
factum est, ut aurea romanarum litterarum aetas Augusti 
nomine donaretur. 

Hanc aetatem octodecim praesertim romani scriptores 
illustrarunt, de quibus singillatim disseremus. Sed ante- 
quam huiusmodi tractationem aggredimur, haud abs re 
erit latinae eloquentiae studiosos monere, plebem roma- 

nam in. sermone familiari urbanam sive elegantiorem 

/ 

Ili st. mundi, vil , 30. 

(2) Sveton. , Iui. Caesar , xliv. 

(3) Sveton. , Augustus , xxix. Dio. liiI , 1. 

(4) Eliam privati homines hac aetate librorum copiam sibi com- 
pararunt. Quorum primus Paullus Aemilius (V. Plutarch. in Paullo 
Aemilio) ex Persei libris bibliothecam quandam condidit. Prae cae- 
leris autem celebris luit et splendida Luculli bibliotheca, in auam 
docti homines tamquam in Musarum aliquod diversorium undique 
confluebant ( Plutarcii. in Lucullo ). 

illam linguam non usurpasse, quae in huius aevi scri- 
ptoribus elucet, sed lingua quadam usam fuisse minus 
comta, quam critici sermonem rusticum appellant (1). 
Extra urbem vero sermo quidam latinus vigebat , qui 
peregrinus proprio nomine dicebatur (2), propterea quod 
a sincera lingua romana aliquantulum abesset, et pere- 
grinitatem saperet (3). Caeterum lautiores viri non solum 
orationis elegantiae studebant (4), sed in domestico usu 
et quotidiano sermone lingua etiam graeca utebantur, 
quae tunc temporis Romae et publice doceri et impen- 
sius excoli coepta est. Itaque nil mirum, si Romani scri- 
ptores, maximeque poetae sese ad Graecorum imitationem 
composuerint. 

CAPUT II. 


DE POESI DRAMATICA. 

§ '«• 

Cn. Mattins. - D. Laberius. - P. Syrus , mimographi. 

Comoediam apud Romanos mimus excepit, qui a Sca- 
ligero (5) definitur poema , quodvis genus actionis imitans. 


(1) V. A. Geli,., xnl, 6. — Morhof., De patavinitale Liviana, 
cap. vi et seq. — Io. Pagendarm, De lingua romana rustica. lenae 
1735, in-4° — Christoph. Augusti Hermanni Progr. de orationis 
lalinae idiotismis, sive de latinitate plebeia aevi Ciceroniani; quod 
vide in eiusdem Poeciles t. ni, pag. 307 et seqq. 

(2) Vide in hanc rem Tull. in Brut., xlvL— Quintil. 1, 5; vnl, 1 , 2. 

(3) Triplex olino ius viguit in Italia, romanum videlicet, latinum 
et italicum ; unde cives romani , socii latini nominis , socii nominis 
ilalici fuerunt appellati. Qui autem diverso ture gauderent, diverso 
etiam sermone usi fuisse videntur. Sini argumento Liviana illa verba de 
Cumanis, lib. xl, c. 42: « Cumanis eo anno (ab urbe cond. dlxxI ) 
petentibus permissum ut publice lalinc loquerentur, et praeconibus 
latino vendendi ius esset. » — Cf. Galvani op. cit. , pag. 146, 199, 

(4) Sveton. , Octav. lxxvI. 

(5) De poes. 1 , 9. 

ita ul ridiculum faciat. Hoc autem potissimum differebant 
comoedia et mimus inter se ; quod illa in certos quosdam 
actus divideretur, quibus connexio et solutio alicuius ne- 
gotii continebatur ; hic perpetuam haberet actionem , 
neque certum ullum fabulae exitum (4): praeterea ab 
uno tantum ageretur, nullo adhibito tibicine aut cantu. 
Atque illud in primis iuvat animadvertere, mimos oble- 
ctandae praesertim plebeculae causa institutos, illepidis 
iocis saepenumero indulsisse, neque a verbis et gestibus 
obscenis abstinuisse. Quapropter cito in calumniam inci- 
derunt, et labentibus annis in desuetudinem abiere. 

Mimorum scriptores praestantissimi habiti sunt Cnaeus 
Mallius et Decimus Laberius ; quorum primus , tamquam 
vir eruditissimus a Gellio (2) laudatus, in mimiambis suis 
non absurde neque absone nova quaedam vocabula lin- 
xit (3); alterum vero equitem romanum asperae libertatis 
appellat Macrobius (4), narrans quemadmodum sexaginta 
annos natus a Iulio Caesare coactus fuerit mimos publice 
in scena agere. Hunc saepius memorat Gellius (5), eius- 
que versus ex Restione (6) depromtos, satis munde et 
graphice factos laudat ; eundem tamen reprehendit, quod 
nimium licenter verba novaverit (7), multaque ex sordi- 
diore vulgi usu posuerit (8). 

fj) Tull. in orat, pro Cael, xxvil. 

(2) Nocl. Attic. xv, 25. 

(3) Exstant Mattii fragmenta apud Gellium et Macrobium, qua« 
in unum collecta edidit P. Burmannus in Anlhol. lat. , t. 1 , p. 630. 

(4) Saturnal. ii, 7. — Cf. Tull. Epist. ad div. xl, 18. — Sveton. , 
Iui. Caesar, xxxix. 

(5) Op. cit. 1,7; ni, 12; vi ii , 15; x, 17; xvl, 7. — Cf. IIorat., 
Satyr. I, 10, v. 6. 

(6) Op. cit. x, 17. 

(7) xvl , 7. 

(8) Leguntur passim apud veteres scriptores Laberii mimorum 
fragmenta , quorum hi sunt tituli : Alexandrea - Anna Perenna - 
Aquae calidae - Aries - Augur - Aulularia - Bellonistria - Caco- 
mncmon - Caeculi - Cancer - Carcer - Calularius - Centenarius - 

Mimos etiam scriptitavit Publius Syrus , et teste Gel- 
lio (1) diguus habitus fuit, qui Laberio anteponeretur. 
Huius Syri sententiae feruntur pleraeque lepidae , et ad 
communem usum accommodatissimae, quas memorant 
Gellius (2) et Macrobius (3). 


L. Varius.- P. Ovidius Naso.-C. Asinius Pollio , tragici. 

Breviter modo de mimographis (4); nec plura de tra- 
gicis dicemus , quorum minimus proventus exstitit sae- 
culo Augusteo. Namque si L. Varium ei Ovidium excipias, 
quorum alter Thyestem , alter vero Medeam condidit, 
maximis laudibus a Quintiliano (5) exornatas, unus .4«- 
nius Pollio , ex Horatii (6) et Virgilii (7) testimonio, hisce 
temporibus romani cothurni dignitatem tueri visus est. 


Colax - Colorator - Compitalia - Cophinus - Creontes - Ephebus - 
Fullo - Calli - Gemelli - Hetaera - Imago - Lacus avemus - Late 
loquentes - Marcus - Natalis - Necyomantia - Nuptiae - Panilici - 
Paupertas - Piscator - Restio - Salinator - Saturnalia - Scriptura 

- Sedigitus - Sorores - Staminariae - Taurus - Tusca - Virgo. 

(1) Op. cit, xvil , 14. 

(2) Ibid. _ 

(3) Salum, il , 7. - Publii Syri senlentias evulgavit Io. Orcllius 
Lipsiae an. 1822, in-8°; anno autem 1824 edidit supplementum edi- 
tionis Lipsiensis novissimae sententiarum Publii Syri et D. Laberii. 

- Praeterea P. Syri sententias recensuit F. 11. Bolbe in poct scen. 
latinis, quos pluries iam memoravimus. 

(4) Fusius hac de re disseruerunt Vossius , Inst. pobl. , lil>. ii , 
cap. 29. — Zieglerus, De mimis Romanorum, Gottingae 1789, in 8 
Biji.engerus in Thcs. Gracvii ix , pag. 920 *el seqq ; ad quorum 
volumina studiosos delegamus. 

(5) De inst. orat. , x , 1 , 98. - Cf. dialog. de causs. corruptae 
eloquentiae, xil. - Utriusquc tragoediae perpauca tantummodo ex- 
stant fragmenta, 

(6) Od. , lib. ii, 1. 

(7) Ecl. vii 1 , 9. 

CAPUT III. 


DE POESI EPICA. 


§ 1 - 


Cn. Mallius. - P. Terentius Varro Atacinus. - 
Publius Virgilius Maro. 

Plerosque superiorum poetarum vidimus in Graecorum 
interpretatione ingenium suum fuisse periclitatos. Nec 
sine laude illorum vestigia secuti sunt epici huiusce ae- 
tatis poetae Cnaeus Mattius et P. Terentius Varro, co- 
gnomento Atacinus (1); ille quidem Homericam Iliadem, 
hic autem Apollonii Rhodii Argonauticorum libros in la- 
tinum sermonem convertendo (2). Sed longe nobiliorem 
viam ingressus P. Virgilius Maro, in condenda Aeneide 
ad veteres ita respexit, ut licet complura ex Graecis in 
rem suam derivaret, suus tamen ubique videretur. Quo 
facto Romanos omnes (3), qui se ad carmen epicum con- 
tulerunt ita post se reliquit, ut merito primas in epica 
poesi tulisse dicendus sit. 

Natus haud procul ab urbe Mantua in pago, quem 


(1) Cognomen sortitus est ab Atace , fluvio Galliae Narbonensis, 
in qua natus erat. 

(2) Ovid. , Amor. 1,21. — Qufflin. , De inst. orat, x, 1, 87. — 
Ruhnken. , Ep. erit., pag. 199-201. - Huiusce Varronis memorantur 
etiam libri aliquot Sequanici belli , carmine heroico exarati. 

(3) In his recensentur Hostius , cuius pancnlae exstant reliquiae 
Dc bello Histrico; Valgius Rufus a Tibullo laudatus (Eleg. lib. iv, 
I, v. 180. — Cf. Horat. Od. ii , 9, v. 5; Salyr. I, 10, v. 82. — 
Broukhus. ad Tibuli., loc. cit. ); Lucius Varius, de quo Horatius, 
Satyr. 1 , 10 , v. 43 ; et Macrobius , Salum, vi , 1 , 2 ; Caius Ra- 
birius a Velleio (ii, 36), Quintiliano (x, 1 , 90 ) et Seneca (de 
bencr, vi , 3) memoratus. 

vulgo Andes vocarunt, adolescens Mantuae, Cremonae, 
Mediolani et Neapoli, litterarum, medicinae et ixa.0r,[i.a.- 
r ix.r,$ doctores audivit. Quum autem Octavianus agrum 
Cremonensem et mantuanum veteranis militibus distri- 
buisset, Yirgilius agelli sui possessione depulsus Romam 
venit, ibique Asinio Pollione et Maecenate suffragantibus, 
non solum ab Augusto impetravit, ut illud sibi praediolum 
restitueretur, sed innumeris etiam beneficiis ob acerri- 
mum ingenium fuit cumulatus. Annos natus unum et 
quinquaginta Athenas proficisci constituit, ut, adhibitis 
ibi Graecorum doctissimis , Aeneidem suam ad unguem 
castigaret, lamque iter ingressus , Augusto ab Oriente 
revertenti occurrit, et mutato consilio, de reditu in pa- 
triam cogitavit. Sed in itinere morbo tenlatus, obiit Brun- 
dusii anno urbis conditae dccxxxv. 

Virgilianae Aeneidos actio, si summa tantum capita 
spectentur, sic se habet. Aeneas, incensa a Graecis Troia, 
cum suorum reliquiis mari se committit Italiam petiturus, 
unde eius maiores orti ferebantur. IIuc tandem post va- 
rios casus appellit, excipiturque humaniter a Rege Latino, 
qui Laviniam filiam ei uxorem adiungeret, nisi Turnus, 
Rutulorum rex, adversaretur. Ilie Laviniae nuptias iam- 
pridem ambiens, Aeneam gravi bello petit; sed proelio 
tandem interfectus, sponsam Troiano victori et regnum 
habendum permittit. 

In hoc poemate, quod duodecim libris continetur, huc 
omnino spectavit poeta, ut Aeneae in Italiam adventum 
atque imperium Romanorum a Troianis constitutum ce- 
lebraret. Utrum hic Aeneae in Italiam adventus inter hi- 
storicas narrationes an inter fabulosas sit recensendus, 
nihil sane ad nos. Huius quidem loci esi notare, hanc 
esse Virgilianae Aeneidos actionem praecipuam , quae 
unius formo anni spatio consistit. Si autem quaeramus 

quibusnam episodiis praecipua haec poematis actio exor- 
netur, sese nobis prae caeleris offerunt Didonis amores 
in libro quarto; ludorum atque inferorum descriptio in 
quinto et sexto; Nisi atque Euryali amicitia in nono. 

Complura, uti nuper innuebam, e graeco fonte duxit 
noster ; quin et universi fere poematis ohtovofxtav e\ 
llomero est mutuatus (1). Unde iam illud conficitur, 
Virgilium minus fecundo ingenio in rebus inveniendis 
usum fuisse quam Homerum ; at in perficiendis exornan- 
disque longe graecum poetam a romano superari. Et re- 
vera Aeneis Virgiliana, praestantissimum atque unicum 
exemplar poetici ornatus, elegantis et magnifici a doctio- 
ribus semper habita est. Sunt quidem qui arbitrentur , 
Virgilium in quibusdam claudicare, atque in iis praeser- 
tim , quae pertinent ad personarum picturas , quas in 
poema suum invexit. Verum haec et alia nonnulla, quae 
a criticis in Aeneide passi m fuerunt notata , ea profecto 
non sunt, quae meritam poetae commendationem detra- 
hant. Et revera ipsi romani scriptores, Virgilii aequales, 
summis laudibus hoc poema extulerunt (2); Quintilia- 
nus (3) autem scribere non dubitavit, Virgilium ab Ho- 
mero secundum, caeleris omnibus longe esse anteponen- 
dum (4). 


(•I) Ad Homerum alquc Apollonium Rhodium potissimum respe- 
xisse Virgilium constat. Vide in hanc rem Wyttembach, Bibi, erit., 
P. \I,pag. 27. — M. Marcacci opellam, cui titulus: Eneide coi con- 
fronli e le imilazioni di varii scriltori antivhi c moderni. Livorno 
1836, in-8°. 

(2) Ovid. , Am. ni , 337. Propert, , Elcg ll , 25 , v. 66. 

(3) De inst. orat, x , 1 , 85. 

(4} Brevia quaedam exstant poemata , quae vulgo Catalectorum 
Virgilianorum nomine donantur. Sunt autem Culex , Ciris , Copa , 
Aetna, Dirae , Priapeia, Moretum. Sed inter eruditos salis non con- 
stat , utrum Virgiho sint tribuenda , nec ne. 

§ 2 . 

Publius Ovidius Naso. 

Ad epopoeiam proxime accedunt poemata quaedam 
heroica , cuiusmodi sunt Catulli carmina in nuptias Pelei 
el Thetidos - De corna Berenices; C. Helvii Cinnae car- 
men cui Smyrna nomen fuit, aliaque id genus, in quibus 
poeta descriptionibus praesertim , et historicis aut fabu- 
losis narrationibus indulgere consuevit (1 ). Horum sane 
poematum celeberrima Ovidio accepta sunt referenda. 

Hic equestri eademque opulenta familia ortus Sulmone 
in Pelignis anno urbis conditae dccxI, Romae clarissimis 
primum grammaticis et rhetoribus, postea vero jurispru- 
dentiae , cogente patre , operam dedit. Athenas deinde 
studiorum causa profectus est; unde Romam reversus 
causas oravit in foro, atque amplissimis reipublicae mu- 
neribus est perfunctus. Sed mox fori pertaesus, ad man- 
suetiores musas rediit , et poesin praesertim excoluit , 
cuius studio vel a pueritia mire flagrabat. Habuit noster 
uxores Ires, quarum duas repudiavit; cum tertia vero 
vixit coniunctissime atque amantissime. Floruit aequalium 
omnium poetarum familiaritate, atque ob ingenii prae- 
stantiam Augusto quoque carus fuit. Nihil autem in vita 
Ovidii maiore animadversione dignum videtur, quam eius 
exsilium. Nimirum quum quinquagesimum iam aetatis 
annum esset praetergressus, Caesaris Augusti offensam 
incurrens , Tomon in oppidum Moesiae inferioris , ad 
Pontum Euxinum relegatus fuit; ubi novem ferme post 
annos decessit. Multi multa de caussa exsilii Ovidiani 


(I) Reccntiores appellant Pocmi narralivi r deteri llin. 

disputarunt (1); at quid tandem hac de re sentiendum 
sit certo non constat. 

Ovidius praecipuam sibi copiae, facilitatis atque ele- 
gantiae laudem quaesivit Metamorphoseon libris xv, versu 
hexametro conscriptis. Namque innumeros mythos, nulla 
inter se cognatione devinctos, tam commodo artificio 
composuit , ut unum et continuatum poema conficeret , 
quo a mundi origine usque ad Iulii Caesaris mortem nos 
deducit. Quo in carmine modo historici, modo drama- 
tici scriptoris partes agens , tanta doctrinae varietate , 
totque insignibus verborum et sententiarnm luminibus 
orationem distinxit , ut maxima voluptate perfundantur 
lectores. Quid vero si poetae exsilium non obstitisset , 
quominus extrema huic poemati manus accederet (2) , 
quae luxuriantis ingenii fertilitatem castigaret ? 

Praeter metamorphoses, aliud etiam Ovidii poema ex- 
silio fuit intermissum, narrationibus pariter ac descri- 
ptionibus intextum ; Fastorum nempe libri , quorum sex 
tantummodo exaravit , quum in animo haberet duodecim 
conscribere , qui totidem anni mensibus responderent. 
Eleganti boc carmine elegiaco , romanum calendarium 
secutus , festorum et ludorum originem ac rationem ce- 
cinit, multaque ad romanas antiquitates spectantia nobis 
prodidit , quae frustra apud alios scriptores requirimus. 

/ 

(1) Vide Ovid. ipsum, Trist. lib. ii, v. 103, 207; iiI,Eleg. 5, v. 49. 

(2) Consule in hanc rem Trist. lib. I , eleg. 7, v. 13-1)0 

CAPUT IV. 

I) E POESI DIDACTICA. 

§ *• 

P. Virgilius Maro. 

Insigne illius poeseos decus, quam Maxnxriv Graeci 
vocant, tulit aetas Augustea P. Virgilium Maronem , qui 
in qualuor Georgicorum libris praecepta de agris colendis 
complexus est. In primo agit de terra aranda; in secundo 
de arboribus et plantis solo committendis; in tertio de 
pecorum cultu ; in quarto demum de apibus et mellificio. 
Quemadmodum vero in Bucolicis exemplar sibi Theocri- 
tum proposuit; ita in Georgicis videtur ad Hesiodi opus 
respexisse, quod inscribitur: epyoc /.ai Georgica, 

ut reliqua huiusce generis poemata, forma dumtaxat dif- 
ferunt a libro, in quo artis aut disciplinae cuiuslibet prae- 
cepta tradantur. Hinc manat, duo praesertim in hoc car- 
mine esse spectanda. Et primo quidem, ut certo quodam 
ordine res exponantur; deinde ut omnibus, quibus fieri 
potest, poeseos veneribus exornentur, ne arida et ieiuna 
praecepta taedium afferant lectoribus. 

Quibus quidem virtutibus omnino commendantur 
Georgica Virgiliana , quae, doctorum iudicio , omnium 
expolitissimum et perfectissimum opus habentur, quae 
a Mantuani poetae ingenio sint profecta. In his videlicet 
mirus ordo elucet, maxima in tradendis praeceptis dili- 
gentia, picturae vividiores opportune positae, dictio laeta, 
florida, et poetico ornatu semper laudanda, qua res vel 
humiliores splcudorem concipere videntur. Praesertim 

vero Virgilianum ingenium in episodiis seu digressionibus 
spectatur, cuiusmodi suut prodigia, quae Caesaris necem 
secuta sunt, Italiae laudes, vitae rusticae felicitas, po- 
stremo Aristaei fabula, quae a viris eleganlioribus qua- 
libet aetate summis laudibus fuit celebrata. 

§ 2 . 

P. Ovidius Naso. - P. Terentius Varro Atacinus . - Gratius 
Faliscus. - Aemilius Macer. - M. Manilius. - Lucilius 
Iunior. - Caesar Germanicus. - C. lulius Hyginus. 

Ad didacticam poesin pertinent etiam Ovidiani libri - 
De arte amandi - De remediis amoris - De medicamine 
faciei , et Halieutica , de quibus dicemus, quum sermo 
erit de carminibus elegiacis. Nec praetermittendus Teren- 
tius Varro , cuius fragmenta ex libris navalibus collegit 
Wernsdorfius (1), aut Gratius Faliscus , qui cynegeticon 
carmine heroico exaravit (2), aut Aemilius Macer, auctor 
carminis de avibus, de venenatis animalibus et de virtu- 
tibus herbarum (3), aut Marcus Manilius , cuius hodie- 
que supersunt astronomicon libri v (4), aut Lucilius Fu - 
nior , cuius carmen adhuc legimus de Aetna (5), aut 
Caesar Germanicus , qui Arati phoenomena versibus latinis 


(1) Poetae latini minores, Altenburgi f782 , in 8°. 

{%) Wernsdorf., loc. cit. 

(3) Ovid. , Trist. lib iv, EI. 10 , v. 43 : Saepe suas volucres legit 
mihi grandior aevo — Quaeque necet serpens , quae iuvet herba Macer. 
— Exstat Macri carmen Dc virtutibus herbarum cum comment. , ed. 
Basi leae 1581 , in-8°. 

(4) Manilii libros cum commentario edidit Ios. Scaliger. Parisiis 
1579, in-8°. 

(5) Hoc carmen Virgilio olim et Cornelio Severo tributum Werns- 
dorfius, vir doctissimus, Lucilio, germano auctori vindicavit. Hic 
est Lucilius ille , ad quem exstant Senecae epistolae. 

expressit (1), aut demum C. Julius Hyginus , Augusti liber- 
tus, qui poeticon astronomicon condidit libros quatuor (2). 

CAPUT V. 

DE POESI BUCOLICA. 

P. Virgilius Maro. 

Bucolicum carmen vetustioribus populis haud ignotum, 
in Sicilia primum excultum ferunt, ubi mitis coeli tem- 
peries , pinguia pascua , atque innumeri greges ultro 
poetas ad canendum de re pastoritia impellere debue- 
runt. Prae caeteris autem Theocritus huic poeseos generi 
singularem venustatem conciliando, pastoritiae vitae in- 
nocentiam et delicias sic adumbravit, ut carminibus suis 
suavi quadam voluptate homines perfunderet. Et quo fa- 
cilius Siculus poeta legentium animos teneret, potiusquam 
agros, greges, pastores et silvas descriptione perpetua 
nobis exhiberet , dramatis formam selegit , quo pastores 
inter se colloquentes inducuntur. 

Theocriti vestigiis ingressus Virgilius , pastoralis vitae 
felicitatem commode versibus effinxit. In hoc tamen plus 
artis apparet, quam in graeco poeta, cuius idyllia sincera 
quadam simplicitate potissimum commendantur. Neque 
id mirum. Virgilius enim politiorem aetatem nactus, multa 
necessario ad pastorum vitam spectantia exornavit, quae 
nude atque ad rei veritatem expressa, superbae Roma- 
norum aures fastidiosius repudiassent. 

(1) Bononiae primum in lucem prodierunt an. 1474. 

(2) Huius opera omnia perierunt. Fabulae autem cclxxviI, et 

f ioetica astronomica, quae sub eius nomine feruntur, ob styli ine- 
egantiam ab aetate Augustea abhorrere videntur, ac proplerea a 
criticis cuipiam sequioris aevi grammatico tribui consueverunt. 

Decem omnino sunt eclogae Virgilianae, quarum argu- 
menta, si quartam, sextam et decimam excipias, haec 
ferme sunt: aut pastoris questus ob absentem atque infi- 
delem puellam, aut duo pastores cantu inter se certan- 
tes, atque alternos versus effundentes. Stilus tenuis est, 
qualis eclogam decet ; ornatior tamen et comtior, quam 
in Siculo poeta. 


CAPUT VI. 

DE SATYRA. 

M. Terentius V arro. 

Illud satyrae genus , quod Ennius primum et Pacuvius 
excogitarunt, excoluit etiam M. Terentius Varro , natus 
Romae anno urbis conditae dcxxxviiI. Pauca sunt ad eius 
vitam pertinentia, quae ex veteribus scriptoribus, aut ex 
ipsius librorum fragmentis liceat* haurire, eaque, maxima 
ex parte, coniectura tantummodo nituntur. Illud certo con- 
stat, Varronem, honestissimis reipublicae muneribus na- 
viter perfunctum, exardescente bello civili Pompeianas 
partes secutum fuisse; postea vero in Caesaris gratiam 
receptum, ab eoque bibliothecis grafecis et latinis prae- 
fectum , reliquam aetatem procul a republica habeudam 
decrevisse. Quamquam vero a partibus reipublicae ipsius 
animus liber erat; attamen post Caesaris caedem, bello 
civili renovato (1), una cum Cicerone in proscriptorum 
numerum relatus, vix Triumvirorum crudelitatem evasit. 

(1) An. ab urb. cond. Dccx. 

Tranquillatis rebus, quum extremum vitae tempus in lit- 
teris transegisset, nonagesimo aetatis anno acquievit. 

Ennianae satyrae vario metro erant conscriptae, nunc 
heroico, nunc elegiaco, nunc phalaecio, nunc iambico. 
Varro solutam etiam orationem versibus immiscuit, ct 
satyras suas Menippeas appellavit a Menippo, philosopho 
cynico, qui primus apud graecos ad carpenda hominum 
vitia acriore hoc scribendi genere usus est (1). De nu- 
mero et praestantia huiusmodi satyrarum nihil certi iam 
potest affirmari ; omnes enim temporis iniuria intercide- 
runt (2). 


§ 2 . 

Quintus Horatius Flaccus. 

Lucilianam rationem in duobus satyrarum libris secu- 
tus est Q. Horatius Flaccus , Venusii natus in Apulia anno 
urbis conditae dclxxxviiI. Hic patrem habuit libertinum, 
a quo Romam puer deductus, ibi liberalibus disciplinis 
fuit institutus. Inde Athenas se contulit philosophiae di- 
scendae causa, uti mos erat adolescenlum romanorum. 
Quumque Athenis versaretur annum aetatis agens ter- 
tium et vicesimum , a M. Bruto ad civile bellum excitus 
contra Antonium et Octavianum , tribunus militum me- 
ruit , et proelio Philippensi interfuit. Itaque victus et 
bonis paternis exutus, paupertate conflictatus ad poesim 


(1) Hasce satyras memorat Varro ipse apud Tullium ( academi- 
corum posterior. 1,2) <juum ait: In illis veteribus nostris, quae 
Menippum imitati , non interpretati , quadam hilaritate conspersi- 
mus, multa admixta ex intima philosophia, multa dicta dialectice. 

(2) Octo et octoginta Varronis satyrae vulgo enumerantur, qua- 
rum reliquias collegerunt Rob. et lleur. Stephani in fragmentis poe- 
tarum, 1564, in-8. — Ausonius Popina, Franeckerae 1589, in-fol. 

se convertit. Hinc Maecenatis amicitiam demeruit, ac per 
eum subinde Augusto reconciliatus, utrique carus fuit. 
Quamvis autem munus epistolarum scribendarum ab 
Augusto oblatum detrectasset, hic nihil plane recusanti 
succensuit, atque una et altera liberalitate eum locuple- 
tavit (1). Decessit annos natus septem et quinquaginta, 
haerede Augusto palam nuncupato. 

Quum esset Horatius a natura hilaris, urbanus, face- 
tus ; praeterea elegantissimorum et principum viroram 
consuetudine floreret, neque ulli philosophorum discipli- 
nae nomen dedisset, ita in satyris ingenium suum eflinxit, 
ut hominum errores et vitia non acerrime insectaretur , 
sed ridentis vultu et Socratica quadam ironia vellicaret. 

Ad hanc lenioris satyrae rationem plurimum etiam 
contulit rerum romanarum conditio. Quum enim impe- 
rium sub unius dominatu quievisset, princeps autem ma- 
gnificus et luxuriosus summa ope niteretur, ut civium 
animos a pristinae libertatis recordatione avocaret, auli- 
cum illud atque urbanum scribendi genus fuit invectum, 
quod referunt satyrae Horatianae. 

Ad has proxime pertinent duo epistolarum libri ad 
amicos. Ac siquis a me forte petat quodnam praecipuum 
inter satyras atque epistolas Horatianas intercedat discri- 
men (2), aio, in satyris Venusinum poetam huc spectas- 
se, ut vitia carperet; in epistolis autem hoc ei propositum 
fuisse, ut virtutem et honestatem praeciperet. A quibus 
epistolis, argumenti genere, aliquantulum discedit illa , 
quae inscribitur ad Pisones. Nimirum Horatiana aetate 
malorum poetarum turba quaedam Romae provenerat, 
qui a pulchri sensu abhorrentes, tumorem quemdam ver- 


(1) Sveton. in vita Horatii poetae. 

(2) Morgenstern, De satyrae atque epistolae Horatianae discri- 
mine. Lipsiae 1801 , in-4°. 

borum, atque inanem sententiarum strepitum adamarent. 
Ne pravo istorum exemplo caeteri corrumperentur, Ho- 
ratius L Calpurnium Pisonem eiusque filios delegit , ad 
quos hanc epistolam mitteret, in qua praecepta ad artem 
poeticam spectantia nullo certo ordine congessit; quem- 
admodum in epistolis solemus, in quibus liberius cogita- 
tiones nostras cum amicis communicamus. 

Caeterum Horatiana scribendi ratio tum in satyris, tum 
in epistolis in universum tenuis quidem est ac pene pe- 
destris, sed naturalis, elegans, pura, facilis, venusta, 
fluens aequabiliter, qualis scriptorem decebat, qui acuto 
ingenio praeditus, et mullo rerum usu subactus, verissi- 
mis coloribus omnia referret (1). 

CAPUT VII. 

DE POESI LYRICA. 

§ \- 

C. Valerius Catullus. 

Priusquam de lyricis romanis dicamus, haec praeci- 
pienda videntur studiosis, ne idem iudicium de lyrica 
Romanorum poesi ac de graeca ferendum esse arbitren- 
tur. Graeci nimirum poetae sponte veluti e terra enati, 
et suo se ingenio relinquentes, omnia naturae, nihil aliis 
debuerunt. Apud Graecos lyrica poesis non secus ac mu- 
sica, sacrificia, ludos solemnes, publica festa comitaba- 
tur. Hinc factum est, ut huiusmodi carminis genus, pu- 

$ 

(1) Sunt qui inter latinas satyras Ovidianum etiam carmen re- 
censeant, in quo poeta sub Ibidis nomine inimicum quemdam suum 
diris devovet. 

blicis pariter ac privatis rebus immixtum, apud ipsos 
quam latissime pateret, atque a mullis excultum, effigiem 
graeci ingenii penitissime exsculptam referret. Apud Ro- 
manos e contrario, diversa rerum publicarum conditio, 
diversa instituta lyricae poesi minus favebant. Lyrjcae 
poeseos illecebrae et leviora carmina minus iucunda Ro- 
manorum auribus contingere debuerunt, qui toti essent 
in armis tractandis. Romanorum animi bellicis laboribus 
durati, et severioribus disciplinis intenti, serius omnino 
in hasce amoeniores artes incubuerunt (1). Postea vero 
quam ad humaniora studia se contulere , Graecorum ve- 
stigia secuti , versus et orationem ad graecam pulchritu- 
dinem prorsus effingebant ; ita ut lyrica poesis apud 
Romanos non nata, sed a Graecis translata videretur. 

Praeter Hostium , Laevium et C. Licinium Calvum , 
quorum tantummodo exstant fragmenta (2), qui lyricam 
poesin apud Romanos excoluerunt omnino duo enume- 
rantur, Caius Valerius Catullus et Q. Horatius Flaccus , 
in quibus egregiae sane virtutes reperiuntur. * 

Caius Valerius Catullus , claro genere ortus anno ab 
urbe condita dclxviI, patriam habuit Sirmionem, penin- 
sulam Benaci lacus in agro Veronensi. Romam perductus 
a Manlio Torquato, dum genio et amoribus ibi indulgeret 
complures doctos et principes viros amicitia devinctos te- 
nuit; inter quos recensentur praesertim Cornelius Nepos, 
M. Tullius Cicero, Manlius Torquatus, Cornificius et Asi- 
nius Pollio. Quamvis autem noster ne quadragesimum 
quidem aetatis annum attigerit (3), fuerunt tamen qui 
multo plura carmina ei tribuerent, quam quae hodieque 

(1) Galvani , op. cit. , pag. 394. 

(2) Horum fragmenta collegit Aug.- Weichert in libro, qui in- 
scribitur : Poetarum lalinorum Hoslii , Laevii , Calvi vitae et car- 
minum reliquiae. Lipsiae 1830, in 8°. 

(3) Dicitur Catullus obiisse Romae anno urb. cond. DCCV. 

leguntur (1); in quibus condendis maxima metri varietate 
usus est. 

Lyrica haec Veronensis poetae carmina puro quodam 
candore, et nativa, non adscita venustate nitentia, ma- 
ximis laudibus extulerunt acerrimi iudicii viri (2). Et 
Gellius (3) quidem inter veteres elegantissimum poetam 
dicit, et fluentes illius carminum delicias commemorat. 
Inter recentiores autem Boucheronus (i) locupletem au- 
reae latinitatis auctorem, ac poetam longe venustissimum 
vocat. Et merito quidem. Namque Veronensis hic noster 
facetus, urbanus, atque elegantissimo ingenio a natura 
donatus, graecis litteris erat imbutus. Neque solum grae- 
cas sententias in rem suam derivavit: sed graeca etiam 
vocabula latinis vocibus omnino est interpretatus. Quod 
inter caetera testantur et Sapphus ode suavissima , et 
Callimachi elegia, quas iucundissimis carminibus latine 
reddidit. 

Catullus epigrammatum (5) quoque egregius auctor 
fuit , in quibus laudantur praesertim liberales ingenui 
hominis ioci, multo urbanitatis sale adspersi. At praeci- 
puam sibi laudem vindicat ob epithalamium Pelei et Thc- 
tidos, in quo plane singularis dicendus est, sive orationis 

(1) Centum fermc et sexdecim Catulli carmina exstant. - Sunt 
qui huic perperam tribuant carmen , cui titulus Pervigilium Veneris, 
in quo Veneris et Veris laudes celebrantur. Alii e contrario Q.Ca- 
tulo Urbicario , vel Floro , vel aliis adseribunt. Hac de re V. Werns- 
dorf. , Poet. lalin. min. , tom. 11 I , pag. 425; iv, pag. 854. 

(2) Cornel. Nepos in vita Attici, xil. — Ovid., Amor., ni ^ 9. 
— Tibull., ni , 6 . — Vell. Paterc ii, 36. — Martial. , x, 78. 

(3) xix , 9. 

(4) In praelat. ad Catuli , edit. Taurin. an. mdcccxx , in-8'\ 

(5) Praeter Catulli epigrammata, nonnulla passim a veteribus me- 
morantur a Iuli i Caesaris , Ciceronis , Cornelii Galli, Lucii Manilii, 
Virgilii , alioruraque ingenio profecta. Sed quum haec pauca ad- 
modum sint , optimum facium existimavimus in perbrevi hoc no- 
stro commentario de epigrammatographis huiusce aetatis singiliatim 
non disserere. 

lenocinium spectes, sive sententias poetico et suavissimo 
quodam lepore distinctas, sive demum eximium artificium, 
quo in diversis fabulis inter se connectendis usus est. 

Dolendum sane, quod noster liberius ingenium suum 
secutus, complura in epigrammatis minus verecunda, 
nonnulla etiam obscena inseruerit, a carminum nitore et 
venustate omnino abhorrentia. Sunt etiam qui poetam 
nostrum criminentur , quod in digressionibus et compa- 
rationibus nimius , longioribus etiam et durioribus verbis 
plus aequo indulserit (1). Quae quidem parcius omnino 
et circumspectius in Catullo culpanda, merito improban- 
tur quum ineptus imitator ea studiosius consedetur. 

§ 2 . 

Q. Horatius Flaccus. 

At lyricorum princeps apud Romanos habetur Q . Ho- 
ratius Flaccus (2); insurgit enim aliquando, et plenus 
est iucunditatis et gratiae, et variis figuris et verbis feli- 
cissime audax. Quare Quintilianus (3) hunc lyricorum 
fere solum dignum qui legatur dicere non dubitavit. , 

«. Horatius primus apud Romanos stilum sic adhibuit, 
ut cum Atticis de urbanitate (4) contenderet. IIoc autem 
est consecutus, nescio quid argutum verbis indendo, quo 
vix conspicienda rerum confinia et repugnantias posset 
exprimere. Hinc Quiritium sermo, non tam vocibus quam 
coloribus adauctus, versutam plane celeritatem et urba- 
nos sales ab eo habuit, quibus antea caruerat. Qui enim 

(Q Scalig., Poet. vi. 

(2) Exslant Horatii carminum sive odarum libri iv ; epodon lib. I ; 
carmen saeculare. 

(3) De inslil. orat x , t , 00. 

(4) Quintil. , op. cit \I, 3, 17. 

ultimam, ita dixerim, manum accepisset, vel in antiqua 
vitae simplicitate, vel in bellicis expeditionibus, vel de- 
mum inter tribunicios clamores et vulnera, quae rempu- 
blicam exhauserant? 

Fuere tamen qui hunc nostrum reprehenderent, quod 
in Graecis defixus, museum quoddam opus confecerit, 
affabre quidem expolitum, at ex Pariis et Lesbiis lapillis 
compositum. Quod quidem non ita est inlelligendum , ut 
Graecorum imitationem arguendam in Horatio arbitremur. 
Quamquam enim Graecorum fuit studiosissimus; ex pa- 
triis tamen moribus atque ex suo ingenio Romuleam plane 
vim, et splendidam hausit brevitatem, qua in gravioribus 
argumentis Pindari magnificentiam feliciter compensavit. 
Et multi quidem graeci nunc scriptores desiderantur , 
quos ille prae oculis habuit; sed in celebrandis dome- 
sticis factis tam propriis coloribus usus est, ut ab eorum 
nemine sumi potuerint (1). » Et revera omnino suus ap- 
paret Horatius quotiescumque in patriis argumentis ver- 
satur; veluti quum Augustum et Drusum celebrat ob vi- 
ctorias de hostibus relatas; vel quum in civiles discordias, 
aut in sui saeculi luxum invehitur. Tunc enim romana 
virtus in eius carminibus elucet, quam non aliunde, quam 
ex diviniore sua natura feliciter expressit. 

(I) Bouciieron. in praef. ad Horat., edit. Taurin , an. mdcccxxx. 

CAPUT VIII. 

DE ELEGIA. 

C. Valerius Catullus. - Albius Tibullus. 

Quamquam virile et ferox Romanorum ingenium a 
leviorum carminum lusu abhorrebat; Augustea tamen 
aetate, quum et graecae artes in urbem invectae, et im- 
perantis consilia cives ad effeminatum quemdam languo- 
rem inclinarent, Catullus (1 ) , Albius Tibullus aliiqiic ad 
elegias quoque exarandas animum adiunxcrunt. Quo fa- 
ctum est, ut Quintilianus (2) testaretur, Romanos elegia 
quoque Graecos superasse. 

Tibullus equestri familia Romae ortus anno urbis con- 
ditae dcxc, florenti adhuc aetate decessit, quum annos 
ferme quadraginta esset natus. Pro generis dignitate libe- 
raliter institutus, egregiam litteris operam dedit, et de 
more iuvenum romanorum strenue etiam militavit. 

Tibulli elegiae (3) iucundo sententiarum candore prae- 
sertim commendantur, et inaffectata illa stili simplicitate, 
qua fit, ut carmina ex illius ingenio nullo prorsus labore 
fluxisse videantur. Praeterea quum Tibullus multus fuerit 
in amoribus, ipsius elegias illa coloris moestilia comita- 
tur, quae amatoribus perfamiliaris esse consuevit. Hinc 
vere cecinit Ovidius (4): 

Donec erunt ignes arcusque , Cupidinis arma , 

Discentur numeri, culte Tibulle, tui. 

(1) Omnino tria sunt Catulli carmina elegiaca, rjuorum praeci- 
puum illud est, rjuod inscripsit l)e. coma Berenices. 

(2) Op. cit. x , 1 , 93. 

(3) Scripsit Tibullus elegiarum lib. lil , carminum lib I. 

(4) Amor, lib, I, cleg. 15, v. 27. 

' 6 

§ 2 . 

Sext. Aurelius Propertius. 

\ 

Sex tantum annorum spatio a Tibullo distat Sextus 
Aurelius Propertius ; natus est enim anno urbis conditae 
dcxcvI. Hunc aiunt ex Umbria ortum fuisse; at quanam 
urbe omnino incertum est. Videtur autem ultra quintum 
et sexagesimum aetatis annum vitam suam produxisse. 

Quatuor elegiarum libros scripsit, in quibus caelebs 
ipse Cynthiae, sive Hostiae cuidam nuptae blanditur. In 
hoc, si minor quam in Tibullo suavitas elucet, at maior 
inest sententiarum vis. Ad haec in Propertio singularis 
quaedam doctrina, et absolutissima ars occurrunt, qui- 
bus ad poetas Alexandrinos accedit. Prae caeteris autem 
Callimachum secutus, se Romanorum Callimachum ap- 
pellare non dubitavit in elegia prima libri quarti. 

Non desunt qui Propertium criminentur, quod in car- 
minibus suis fabulas fabulis ita subtexat , ut subobscurus 
interdum sit, atque a proposito argumento recedere vi- 
deatur. At siquod in hac re vitium est, tot virtutibus ta- 
men nitet , ut acerrimi iudicii viri prorsus ambigant , 
Tibullo an Propertio primae sint deferendae. Ille enim 
ab ingenua quadam venustate, hic a sententiarum altitu- 
dine et eruditione laudandus; ille totus est Romanus, 
in hoc fere graeca sunt omnia (1), 


(1) Vide elegantem utriusquc poetae comparationem apud Mu- 
retum in pracfat. ad Propertium. Opp. tom. ii , pag. 903 et seqq. 

P. Ovidius . - Aldus Sabinus. - T. Valgius Rufus. 
Cornelius Gallus. - C. Pedo Albinovanus. 


Omnibus poetis, quos hactenus memoravimus, ingenio 
et iuvenili quadam copia longe praestat Ovidius , qui in 
vita gravissimo infortunio afflictata , nec tamen ad diu- 
turnum tempus producta, utpote quae sexagesimum an- 
num non excessit , multo plura scripsit quam caeteri , 
quae innumeris virtutibus commendantur. 

Primae inter Ovidii opera elegiaca occurrunt Heroi- 
des (1), sive epistolae una et viginti, in quibus feminae 
quaedam inducuntur viris aut amatoribus suis scribentes ; 
item viri aut amatores feminis respondentes. « Quam 
scienter in hisce epistolis sermonem distinxerit poeta, et 
in tanta casuum et personarum varietate cuiusque natu- 
ram expresserit, quisque legendo perspiciet (2). » 

Heroides excipiunt Amorum libri ni (3), in quibus 
Ovidius amantium ingenium, atque amores suos licentius 
effinxit; tum Artis amatoriae praecepta, quae tribus etiam 
libris complexus est. Mox veritus, ne lasciviorem ac pro- 

Q) En Heroidum titulos: Penelope Ulyssi - Phyllis Demophoonti 

- Briseis Achilli - Phaedra Hippolyto - Oenone Paridi - Hypsipyle 
Iasoni - Dido Aeneae - Hermione Orestae - Deianira Herculi - 
Ariadne Theseo - Canace Macareo - Medea Iasoni Laodamia Pro- 
tesilao - Hypermnestra Lynceo - Sappho Phaoni - Paris Helenae - 
Helena Paruli - Leander Heroni - Hero Leandro - Acontius Cydippae 

- Cydippe Aconlio. 

(2) Boccheron. iu praefat. ad Ovid. Heroides , edit. Taurin. an. 
MDCCCXXlI. 

(3) Ex nonnullorum sententia Ovidius quinque libros dc amori- 
bus scripsit , ex quibus duos ipse dicitur flammis dedisse. Cf. in 
banc rem Trist. lib. iv, eleg. 10. 

tervam musam boni improbarent, libellum exaravit, quem 
inscripsit Remedia amorum. 

Ilaec quidem amatoria carmina fudit Ovidius antequam 
exsul urbe decederet. E contrario ipsius exsilio accepti 
sunt referendi quinque Tristium et quatuor Ponticarum 
epistolarum libri. In his dives quaedam ingenii vena lau- 
datur; at perpetuis querelis, et earundem similitudinum 
frequentia pene fatigantur lectores. Postremo Sulmonensis 
copiam testantur elegiae De medicamine faciei - Nux , et 
breve quoddam poemation versuum ferme sexcentorum, 
in quo sub Ibidis nomine Hyginum quemdam Augusti 
libertum diris devovet. Aiunt, Ovidium huiusmodi libel- 
lum ad Callimachi imitationem scripsisse, qui contume- 
lioso quodam carmine, cui titulus Ibis, Apollonium Rho- 
dium , discipulum ingratum , acerrime est insectatus (1). 

Si quis autem petat quodnam iudicium de Ovidianis 
carminibus (2) generatim sit proferendum, aio in ipsis 
elucere singularem quandam urbani ingenii vim atque 
ubertatem; incredibilem verborum celeritatem, qua tot 
fugientes fallentesque rerum imagines potuit notare; na- 
turam praeterea graphice et molliter expressam. Sed hoc 
prae caeteris in Ovidio est animadvertendum , quo a re- 
liquis poetis latinis secernitur. Nimirum qua tempestate 
Romani et versus et orationem ad graecam pulchritudi- 
nem prorsus effingerent, Ovidius unus e perpaucis fuit, 
qui nullius vestigia secutus, nulli pulchri disciplinae ad- 
dictus, vultum ubique suum sic servaret, ut varius qui- 
dem et multiplex, sed nunquam sui dissimilis appareat. 
Nihil praeterea nisi vernaculum et romanum depingit; 

(t) Elegia de Philomela , aliaque nonnulla, quae Ovidio tribuun- 
tur , inter supposita sunt recensenda. 

(2) Ovidii opera elegiaco carmine sunt conscripta , si Metamor- 
phoses excipias et Halieutica , in quibus condendis carmine heroico 
usus est. 

plane ut si deesset, multa ignorarentur, quae ad roma- 
nani Augusteae aetatis antiquitatem pertinent. 

Praeter Catullum, Tibullum, Propertium et Ovidium, 
elegiacorum poetarum laudem tulerunt Aulus Sabinus (1 ), 
T. Valgius Rufus (2), Cornelius Gallus a Virgilio lauda- 
tus (3), C. Pedo Albinovanus (4) aliique, quorum opera 
interciderunt (5). 


CAPUT IX. 

DE HISTORIA. 

§ 


C. Iulius Caesar. - Aulus Hirtius. 

Ex iis, quae libro superiore (6) a nobis disputata sunt 
de historicis romanis iam patet quam vere Atticus diceret 
apud Tullium (7), historiam adhuc abesse litteris latinis. 
Namque ad Augusteam aetatem perlinent qui primum ad 
germanam historiam scribendam animum appulerunt ; 


(1) Sunt qui putent, aliquot ex heroidibus Ovidianis Aulo Sabino 
esse tribuendas, cuius nomine tres alias epistolas habemus, Ulyssis 
nempe ad Penelopem - Demophoontis ad Phyllidem - Paridis ad Oenonem. 

(2) De Rufo vide Tibdll. lib. iv, cleg. I , v. 180. — Cf. Horat. 
lib. ii, od. 9, v. 5} Satyr. lib. I, 10, v. 82. 

Ecl. x. - Fuit Corn. Asinius Gallus Asinii Pollionis illius , 
eximius poeta , qui Euphorionem in lalinum sermonem transtu- 
lisse, et amorum suorum de Cytheride libros iv scripsisse dicitur. 
V. Vossium ad Virg. ecl. vl, 64. — Fabric. , Bibi. lat. 

(4) Huic tribuuntur Consolatio ad Liviam Augustam de morte Drusi 
Neronis - fragmentum De navigatione Drusi Germanici per occanum 
septentrionalem - Elegia in obitum C. Maecenatis. 

(5) V. Socciuy, Troisicmc discours sur les poetes elegiagues (Vol. 
xvl des memoiros de 1’Academic des Inscr. et BB. LL. ). 

(6) Cap. vil. 

(7) De legib. ,1,2. 

atque horum nobilissimi feruntur Iulius Caesar , Sallu- 
stius, Cornelius Nepos et T. Livius. 

C. Iulius Caesar nobilissima ortus est familia (1 ) anno 
urbis conditae dcliv (2). Admodum iuvenis flamen Dialis 
destinatus, Corneliam, Cinnae consulis filiam, uxorem 
duxit. Mox Sylla rerum summam obtinente , conquisi- 
tus ad necem , mutata veste , nocturno tempore Roma 
elapsus est. Quum autem composita seditione civili in 
urbem rediisset, ad eloquentiae famam sibi comparandam, 
Cornelium Dolabellam, virum consularem, repetundarum 
postulavit (3); eoque absoluto, Rhodum secedere statuit, 
et ad declinandam invidiam, et ut per otium Apollonio 
Moloni, clarissimo tunc dicendi magistro, operam daret. 
Romam reversus tribunatum militum et quaesturam per 
sulfragia populi adeptus est. Quaestori ulterior Hispania 
obvenit ; quumque mandato praetoris Gades venisset , 
animadversa apud Herculis templum Magni Alexandri 
imagine, ingemuit; et quasi ignaviam suam pertaesus, 
quod nihil a se memorabile actum esset illa aetate (4), 
qua Alexander orbem terrarum iam subegisset, missio- 
nem continuo efflagitavit ad captandas quamprimum ma- 
iorum rerum occasiones in urbe. 

Ibi aedilis creatus , praeter comitium et forum et ba- 
silicas, Capitolium etiam ornavit porticibus ad tempus 
extructis. Venationes autem et ludos et gladiatorium mu- 
nus una cum collega et separalim edidit. Conciliato sic 
populi favore, lentavit, ut sibi Aegyptus provincia dare- 
tur. Sed quum hanc, adversante optimatium factione, non 

(1) De gente Iulia V. Glandorp. , Onomast. , pag. 414 et seqq. 

(2) Iulii Caesaris vitam narraturus ad Svetonium prae caetens 
respexi, eius etiam verbis usus, quantum brevitas patiebatur, cui 
potissimum studebam. 

( 3 ) V. Dialog. de caussis corr. eloq. xxxiv. 

(4) Annum tunc agebat tertium et trigesimum. 

obtinuisset, pontificatum maximum petiit, et non sine 
profusissima largitione est consecutus. 

Praetor renuntiatus , detecta coniuratione Catilinae , 
senaluque universo in socios facinoris ultimam statuente 
poenam, solus municipatim dividendos custodiendosque , 
publicatis bonis, censuit. Post praeturam cum M. Bibulo 
ad consulatum evectus, quamdiu hunc magistratum ges- 
sit, unus omnia in republica ad arbitrium administravit. 

Sub idem tempus Calpurniam, L. Pisonis filiam, duxit 
uxorem, et Iuliam filiam Cn. Pompeio collocavit; quorum 
ea tempestate maxime valebat auctoritas. Ilis potissimum 
adnitentibus , Caesar ex omni provinciarum copia Gallias 
elegit, quibus novem annos cum exercitu praefuit. Com- 
plura ibi gessit, uti ait Velleius Paterculus (1), vix multis 
voluminibus explicanda. 

Consul iterum, alliora iam meditans et spei plenus, 
nullum largitionis aut officiorum genus in cives aut in 
milites publice privatimque omisit. Nec minore studio re- 
ges atque provincias per terrarum orbem alliciebat. Ilisce 
artibus Caesar, dum in Galliis esset, quum omnium fa- 
vorem captasset, sibi aditum ad dominationem aperuit, 
quam vel aetate prima iam concupiverat. 

Postea vero, devicto Pompeio multisque bellis confe- 
ctis, quinquies triumphavit. Hinc dictator perpetuus, quum 
de ornanda instruendaque urbe, item de ordinando am- 
pliandoque imperio complura in dies agitaret; quadrien- 
nio postquam Pompeium bello Pharsalico devicerat et 
rempublicam oppresserat, in curia a coniuratis confossus 
periit idibus martiis, anno urbis conditae septingentesimo 
decimo. 

Etsi tot tantisque curis distractus, animum ad litteras 

, 4 

(1) Hist. rom. ii ,46. a 

excolendas ita adiunxit, ut Svetonius (1) testaretur, Cae- 
sarem eloquentia el re militari aut aequavisse praestan- 
tissimorum gloriam , aut excessisse. In re grammatica 
etiam versatus , scripsit de analogia libros duos (2), prae- 
terea Anticalones (3) totidem, carmina et libros quosdam 
auspiciorum et epistolarum (4). Quae tamen Caesaris opera 
nunc desiderantur, si fragmenta quaedam excipias, quae 
diligentissime grammatici collegerunt. Verum hodieque 
supersunt Caesaris De bello Gallico Commentariorum libri 
septem , quorum singuli singulorum annorum res comple- 
ctuntur; item De bello civili libri tres. Qui autem exstant 
Commentarii belli Alexandrini , Africi el Hispaniensis 
omnium consensu , Aulo Hirtio tribuuntur, Caesaris fami- 
liari, qui octavum etiam librum Gallici belli imperfectum 
supplevit (o). 

Quot virtutibus niteant Caesaris commentarii apertis- 
sime testatur Tullius in Bruto (6) : « Etiam commenta- 
rios quosdam, ait ille, scripsit Caesar rerum suarum, 
valde quidem probandos. Nudi sunt , recti et venusti , 
omni ornatu orationis, tamquam veste, detracto. Sed dum 
voluit alios habere parata unde sumerent qui vellent scri- 
bere historiam, ineptis gratum fortasse fecit, qui volent 
illa calamistris inurere; sanos quidem homines a scri- 

fl} Loc. cit. , Lv. 

(2) Quintil. , I, 7, 34. — Cf. Tull. in Brut., lxxiI. — Sveton. , 
Iui. LVl. 

(3) Duae orationes sunt, quibus vcluti ad iudices Catonem Uti- 
censem accusavit adversus Tullii librum, quo eundem laudibus ad 
coelum tulerat. Sveton. op. cit., LVl. — Cf. Tull. ad Attic. , xil, 
40 ; Topic. , xxv. — Tacit. Annal. , iv , 34. — Quintil. , ni , 3 , 
28. — A. Gell., iv, 16. 

(41 Sveton. , loc. cit. — A. Gell. , xvil ,9. 

(5) luvat hic animadvertere, nonnullos librarios manifesto errore 
praescripsisse nomen Auli Hirtii Patisae. Namque Hirtius et Pansa 
duo diversi viri fuerunt, qui consulatu sunt functi anno urbis con- 
ditae nccxl. 

(6) Cap. lxxv. 

bendo deterruit. Nihil enim est in historia pura et illustri 
brevitate dulcius. » De iisdem Hirtius (1) ita praedicat: 
« Adeo probantur omnium iudicio , ut praerepta non 
praebita facultas scriptoribus videatur. Cuius tamen rei 
maior nostra, quam reliquorum est admiratio. Caeteri 
enim quam bene atque emendate, nos etiam quam facile 
atque celeriter eos perscripserit. » Quibus verbis voluit 
Hirtius significare , politissimos huiusmodi commentarios 
a Caesare innumeris curis distento atque inter bellorum 
tumultus, subitaria scriptione in militaribus tentoriis fuisse 
exaratos. 

Quemadmodum vero iure meritoque ob sententiarum 
gravitatem et castissimum sermonem laudantur Caesaris 
commentarii; ita ad res narratas quod attinet, ob quan- 
dam negligentiam culpantur. Et Asinius quidem Pollio 
apud Svetonium (2) parum diligenter parumque integra 
veritate compositos putat, quum Caesar pleraque, et quae 
per alios erant gesta, temere crediderit, et quae per se, 
vel consulto vel etiam memoria lapsus perperam edide- 
rit: existimatque rescripturum et correcturum fuisse. Sed 
quae critici passim notarunt, suspectam quidem historici 
fidem faciunt; at scriptoris laudem in iis, quae ad ora- 
tionis elegantiam pertinent , nihil penitus imminuunt. 
Qualibet vero aetate Iulius Caesar ingenii animique vir- 
tute inter praestautissimos viros habitus est, qui post ho- 
minum memoriam floruerint (3). 

(1) In praefat. libri vnl de bello gallico. 

Loc cit. , lvI. 

(3) Plin. , Hist. mundi , vil , 25. 

§ 2 . 

C. Crispus Sallustius. 

Ex communi eruditorum sententia principem locum 
inter historicos latinos obtinet C. Crispus Sallustius (1), 
plebeio genere natus Amiterni in Sabinis anno urb. cond. 
dclxviiI, Mario et Cinna consulibus. Adolescentulus Ro- 
mam a patre missus', animum in litteris agitavit (2). 
Postea vero quum se ad rempublicam turbulentissima 
tempestate contulisset, civilibus fluctibus se abripi pas- 
sus est. Et primo quidem quaestor, deinde praetor renun- 
tiatus, nobilitatis factioni palam coepit adversari, atque 
acerrimas cum Milone inimicitias praesertim exercuit 
Sed neque ambitionis occupatio, nec partium studia ob- 
stiterunt, quominus matronarum amoribus inserviret (3), 
et foedis se libidinibus inquinaret. Quo factum est, ut 
infamiae labe notatus, ex senatorum numero a censore 
expungeretur. Quae tamen contumelia non fregit eum, 
sed erexit. Namque ad ea se referens, a quibus ambitio 
illum detinuerat, res gestas populi romani, ut quaeque 
memoria digna videbantur, perscribere aggressus est. 
Quum autem totus esset in historiis exarandis , Caesare 
suffragante, quaestor iterum creatus, ut honestus ei in 
senatoriam dignitatem reditus pateret; ac tandem procon- 
sulis nomine Numidiae provinciae fuit praefectus. In ur- 
bem reversus, ingentes opes, proconsulatus spolia, secum 
attulit, et magnificentissimis aedibus in Quirinali monte 


(1) Martial., Epigr. xiv, 191. — Cf. Rubnken. in bibi, critic. , 
P iv, p. 49 et 50. 

(3) Sallust. in epist. il ad Caes. de republ. ordin. , cap. xl. 
(3) A. Gell. , xvil , 18. 

exstructis, se ad scribendi studium revocavit. Obiit anno 
urb. cond. dccxix, quum quinquagesimum aetatis annum 
nondum excessisset. 

Constat Sallustium sex libros condidisse historiarum 
populi romani a Siliae excessu ad Catilinae coniuratio- 
nem ; qui annorum ferme duodecim spatio continentur. 
Sed gravissimae huius historiae pauca tantum supersunt 
fragmenta (1). E contrario leguntur etiamnunc Bellum 
Jugurthinum et Bellum Catilinarium (2), in quibus narrantis 
animus a spe , metu et reipublicae partibus alienus , 
spectatae fidei historicum arguit. Pulcherrimae ibi sunt 
regionum, urbium, proeliorum descriptiones; hominum 
autem mores tam graphice depinguntur, ut nihil naturae 
aptius, nihil ad veritatem expressius queas excogitare. 
Ad haec noster gravis ubique sententiis, dum maxima 
sagacitate in rerum causas inquirit , singulari quodam di- 
cendi genere utitur, eleganti, presso et roboris pleno. 
Hinc brevitas illa a Quintiliano (3) tantopere laudata, 
qua sibi lectoris attentionem conciliat , eique conieclandi 
locum praebet, quae ipse consulto praetermisit. Perperam 
vero Sallustium culpant nonnulli (4), quod ad propositam 

(1) M. Aemilii Lepidi cons. ora lio conlra Sullam ad populares 
suae coniurationis. - Oratio L. Philippi in senatu contra Lepidum. 
- Epistola Cn. Pompeii in Hispania imperatoris ad senatum. - Oratio 
C. Cottae cons. ad pop. rom. - Macri Licinii trib. pleb. ad plebem 
de restituendo tribunatu. - Epistola regis Mithridatis ad Arsacem 
Parthorum regem. Praeterea exstant epistolae duae ad Caes. de re- 
publ. ordin., quas nonnulli Sallustio etiam tribuendas esse testan- 
tur. Quod vero attinet ad illas declamationes in Ciceronem , quae 
Sallustii nomine feruntur , nemo est quin sciat , cuipiam incertae 
aetatis rhetori esse tribuendas. Mirum sane videtur , a Quintiliano 
pro Sallustianis habitas fuisse. 

(2) Etiamsi bellum Catilinarium tempore posterius fuerit ; atta- 
men in plerisque editionibus praemittitur bello Iugurthino, propterea 
quod historicus illud prius quam hoc exaravit. 

(3) iv, 2, 45; X, 1, 32; x, 1, 102 et seqq. 

£ 4 ) Asin. Poll. apudSveton., de illustr. grammat., x. — Senec. , 
epist. ad Lucii., extv. A. Gell. , iv, 15. 

sibi brevitatem assequendam antiquas voces interdum 
usurpet ab usu quotidiani sermonis intermissas, atque a 
Catone praesertim mutuatas; namque ad gravitatem et 
ornatum orationis conferunt, si parce utaris. Quare haud 
aliter ac Thucydides, quem sollertissime est imitatus, ita 
creber est Sallustius rerum frequentia, ut verborum prope 
numerum sententiarum numero consequatur ; ita porro 
verbis aptus et pressus, ut nescias utrum res oratione, 
an verba sententiis illustrentur (1). 


Cornelius Nepos Hostiliae natus est, qui pagus Vero- 
nensium fuit in transpadana Italiae regione. Quo anno 
et quibus parentibus non constat. Hoc tamen compertum 
est, et ante Caesaris dictaturam, et eo dictatore, et po- 
stea vixisse , Catullo et Ciceroni maxime amicum et fa- 
miliarem ; atque a Callisthene liberto veneno interceptum 
obiisse anno urb. cond. ferme septingentesimo , quarto et 
vicesimo; quum videlicet Augustus iam rerum omnium 
potestatem obtineret (2). 

Exstant eius Vitae excellentium Graeciae imperato- 
rum (3), quas graeco fonte (4) deduxit. Hisce subtexuit 
brevem narratiunculam de regibus Persarum et Graeco- 


De Corn. Nepotis aetate, vita, moribus, doctrina et scriptis 
vi is Commentarium perpetuum in Corn. Nepotis excell. imperato- 
rum vitas , conscriptum a Car. ffcnr . Tzschucke. Goltingae 1804, in-8°. 

(3) Viginti enumerantur : Miltiadis videlicet , Themistoclis , Ari- 
stidis, Pausaniae, Cimonis, Lysandri, Alcibiadis, Thrasybuli, Cononis, 
Dionis , Iphicratis , Chabriae , Timothei , Datamis , Epaminondae , 
Pelopidae , Agesilai , Eumenis , Phocionis et Timoleontis. 

(4) Vid. R. H. Wichers , Disquisitio critica de fontibus et au- 
ctoritate Corn. Nepotis. Lipsiae 1828 , in- 8°. 


3. 


Cornelius Nepos. 



I) Tull. , De orat, ii , 13. 

ruin, in qua nonnulla obiter tangit de Cyro et Dario, de 
Xerxe, de duobus Artaxerxibus , de Machrochire, Mne- 
mone, Philippo, Alexandro Magno, Pyrrho, Antigono, 
Demetrio , Lysimacho , Seleuco et Ptolemaeo. Hanc sub- 
sequuntur vitae Hamilcaris et Hannibalis, imperatorum 
Carthaginiensium (1 ). Constat , Nepotem litteris etiam 
prodidisse vitas romanorum belli ducum (2). Verum ex 
his sola aetatem tulit vita Catonis maioris, in cuius ex- 
trema parte ait, se de Catone librum separatim fecisse, 
qui temporis iniuria etiam desideratur. Denique exstat 
T. Pomponii Attici vita , in qua conscribenda videtur hi- 
storicus praecipuum studium posuisse (3). 

Qui ieiunilatem quandam in Nepote reprehendunt , 
inique illi quidem faciunt. Namque unusquisque ex mente 
qua scripsit, omnino est iudicandus. Noster autem testa- 
tur (4) se, multo plura proferre quum posset, idcirco 
modum adhibuisse, quod uno volumine vitas excellentium 
imperatorum concludere constituisset. Caeterum Cornelii 
vitae praestantissunorum virorum imagines nobis exhi- 
bent graphice depictas , atque egregia ad imitandum 
exempla. In his autem dictio elegans est, facilis, plana, 
perspicua, et nativa quadam simplicitate sponte fluens, 
unde tirones germanam pure loquendi consuetudinem 
haurient (5). 

("I) Fuere qui existimarent, huiusmodi vitas aut omnino ab Ae- 
milio Probo fuisse profectas , qui Theodosii aequalis fuit , aut ab 
eodem in compendium fuisse redactas. Sed aliud suadent operis 
concinnitas, et illa quae leguntur in vita Epaminondae , ubi histo- 
ricus iustam brevitatem pollicetur. 

(2) A. Gei.l. , XV, 28. 

(3) Alia etiam scripserat noslcr, inter quae Chronicorum et Exem- 
plorum libri a Gellio ( vil , 18; xvil, 21 ) memorantur, quorum 
pauca tantummodo supersunt fragmenta. 

(4) In vita Epamin. iv. 

(5) Olaus Dorrich. , Conspcct. aucl ling. lal. — Wyttenbach. , 
Bibi, critic. , P. Xil , pag 110. 

§ *• 

Titus Livius. 

Titum Livium Patavii natum plerique arbitrantur anno 
urb. cond. sexcentesimo, quinto et nonagesimo. Hic am- 
bitione vacuus , et futurae aetatis immortalitatem potius 
quam praesentem gloriam spectans , ad rempublicam 
nunquam accessit, seque in litteras abdidit. Antiquitatis 
autem cognoscendae cupidissimus, ad historiam potissi- 
mum ferebatur. Quapropter quum magnum illud opus 
animo agitaret, rerum videlicet principis terrarum populi 
perscribendarum, in urbem se contulit, sperans se plura 
et certiora monimenta inventurum. Quo anno Romam 
venerit parum liquet; venisse tamen constat sub initium 
imperii Augustei. Itaque quum diu vixisset in urbe ter- 
rarum domina, summisque viris, omni eruditione ornatis, 
maxime affluenti, nullum ei defuisse adiumentum vide- 
tur ad ingenium omni genere doctrinae excolendum. 
Historiam Romanam exorsus inter Actiacum et Cantabri- 
cum bellum, anno ferme urb. cond. dccxxiv, eam evul- 
gavit vivo adhuc Caesare Augusto. Post huius excessum 
in patriam rediit, ubi a civibus honorificentissime exce- 
ptus diem obiit imperante Tiberio , quum esset annos na- 
tus sex et septuaginta. 

Livianae historiae maxima pars interiit. Etenim ex 
cantum quadraginta libris, quibus res romanas ab urbe 
condita ad mortem Drusi Germanici complexus fuerat, 
quinque et triginta solum supersunt; neque illi quidem 
omnes ordine. Decem enim integri libri inter decimum 
et vicesimum desiderantur ; alii praeterea omnes post 
quintum et quadragesimum. 

Quum autem vel librariorum ignorantia, vel alia qua- 
vis temporum iniuria in reliquam huiusce operis partem 
complura menda irrepsissent, huic castigandae impense 
studuerunt Beatus Rhenanus , Laurentius Valla, Sigonius , 
Gronovius , Drackenborchius , et memoria nostra Wal- 
cbius (1), Iacobsius (2) aliique. Sed omnium maxime 
laudandus loannes Freinshemius, vir sane immortalitate 
dignus, qui collectis undique monumentis, quatuor supra 
centum Livianos libros deperditos supplevit, romani hi- 
storici stylum atque elegantiam, quantum fieri posset, 
imitatus (3). 

Quantae molis esset Romanorum res universas ab urbe 
condita ultra septingentesimum annum domi forisque 
gestas posterorum memoriae mandare , quisque facile 
existimabit, qui magnitudinem imperii, et innumeras re- 
rum conversiones, et civium virtutem, et bellorum et 
eventuum varietatem perpendat. Qua tamen in re ita ver- 
satus est Livius, ut omnes historici numeros obiisse vi- 
deatur. Iure igitur Quintilianus: «non indignetur, in- 
quit, sibi Herodotus aequari T. Livium, cum in narrando 
mirae iucunditatis clarissimique candoris, tum in con- 


(1) Emendationes Livianae auctore G. L. Walch. Berolini 1815, 
in-8 . 

(3) Livii Historiarum librum xxxnl auctius atijue emendatius cum 
Fr. Iacobsii suisque notis ex cod. Bamberg. edid. F. Goeller. Fran- 
cofujti 1822 , in-8°. 

(3) Nuperrime etiam Livii manes demeritus est Claudius Dal- 
matius, amicus idemque collega meus eruditissimus, qui il&licam 
primae decadis interpretationem, exquisitae sane elegantiae, in lu- 
cem edidit ( La prima deca di Tito Livio, Volgarizzamento dei buon 
secolo. Torino, stamperia Reale, 1845, lom. 2, in-8) ex codicibus 
bibliothecae Taurinensis depromptam , atque optimis animadversio- 
nibus auctam. Quem quidem virum , nimis maturo fato litteris ere- 
ptum , honoris causa nomino. Namque litterarias nugasi aversatus f 
quas complures ex recenlioribus plus aequo adamare consueverunt, 
utilem operam impendit in graviora studia , quibus litterae poli- 
tiores in maius provehantur. 

cionibus, supraquam enarrari potest, eloquentem: ita 
quae dicuntur omnia, cum rebus tum personis accom- 
modata sunt: affectus quidem, praecipue eos, qui sunt 
dulciores, ut parcissime dicam, nemo historicorum com- 
mendavit magis. Ideoque immortalem illam Sallustii ve- 
locitatem diversis virtutibus consecutus est (1 ). » 

Fuit quidem Asinius Pollio, acerbus ille scriptorum 
castigator aevi sui , qui patavinitatem quandara Livio ex- 
probraret (2). Verum hac de re sane longam edidit di- 
sputationem Morhofius vir clarissimus (3), ex qua colligi 
potest, eo solum spectasse hanc Pollionis animadversio- 
nem , ut quasdam in Livio locutiones carperet , quae 
patavinum loquendi genus fortasse redolerent. Quibus 
tamen historici nostri fama non est obscurata; quin immo 
singularis facundiae vir ab elegantioribus semper habi- 
tus est. 

Fuere etiam ex recenlioribus nonnulli, qui acerbius in 
Livium invecti, omnem prope auctoritatem ei detrahere 
conarentur (4). Livium, aiunt, splendido ac poetico in- 
genio a natura donatum, suavem atque ornatum rerum 
gestarum narratorem fuisse ; at in iis , quae de prio- 
ribus urbis saeculis perscripsit , omnino ei fidem esse 
detrectandam, propterea quod necessariis adiumentis ca- 
reret ad exarandam historiam , eique fabulas inseruerit , 
quae ad heroicas, quas vocant, aetates perlinerent. Adde 
frequentem illam prodigiorum et portentorum enume- 
rationem, quae nemini sane probabuntur, si indoctum 


(1) De inst. orat, x, 1, 101 et seqq. — Cf. WvTTENBACH. , Bibi, 
erit. , P. xil , pag. 28 et 29. 

12) Quintil. , op. cit. vili ,2,3. 

(3) Exstat inter eius disputationes acadcmicas. Iiamburgi 1099 ; 
ilem in edit. Liv. Drackcnnorch. Lipsiac 1801, 1804, in-8°. 

(4) In his prae celeris recensendus est B. G. Niebuhrus , acer- 
rimi ingenii ct singularis doctrinae vir. 

popellum excipias; adde complura loca, quibus contraria 
de eadem re tradit; multa denique praetermissa, aut fu- 
sius narrata, aut nimia brevitate obscurata, plane ut inter 
Milesiarum fabularum scriptores , potius quam inter gra- 
vissimos historicos enumerandus esse videatur. 

At suam Livio auctoritatem firmissimis iam argumentis 
asseruerunt, Rupertius, Heerenius, Ernestius, Antolinius, 
aliique; nuperrime vero Laclimannus (1) confirmavit, hi- 
storico nostro sinceros fontes non defuisse, ex quibus 
narrationes suas derivaret. Quis autem tam hospes in 
rebus romanis est quin sciat, abunde Livio monumenta 
patuisse, ex quibus certam rerum narrandarum notitiam 
consequeretur? Quid annales memorem, in quibus res 
omnes singulorum annorum mandabat litteris Pontifex 
Maximus? Quid libros censuales, quid columnas, arcus, 
titulos statuis, sepulcris, imaginibus passim inscriptos, 
aereas denique tabulas , quarum tria millia imperante 
Vespasiano conflagrasse narrat Svetonius (2), ubi pene 
ab exordio urbis senatusconsulta et plebiscita contine- 
rentur? 

Quod si noster a fabulis non abstinuit, quae de ro- 
manae gentis primordiis ferebantur, quis merito illum 
arguat, quum et vetustiora tempora fxvOctg sint involuta, 
quos ingenuo historico non liceat praetermittere, et Livius 
ipse vel ab initio historiae suae testetur, eos nec affirmare 
nec refellere sibi in animo fuisse? Quod autem plurimum 
fuerit in commemorandis prodigiis et portentis, quae Ro- 
manorum animos in religionem motos terrerent, id laudi 
potius quam vitio historici tribuendum arbitror, qui sic 
Romanorum opiniones, mores et instituta verissimis co- 
loribus depinxit. 

H) De fonlihus historiarum Titi Livii. Gotlingac 1822, in-4°. 

(2) Vespas. , vili. 

7 

Cactorum ad mathematicam rationem haec omnia sic 
exigenda non puto, ut si qua in tantae molis opere minus 
accurata historico exciderint, idcirco levitatis aut men- 
dacii insimulandus esse videatur; quum praesertim non- 
nulla occurrant apud veteres gravissimorum virorum te- 
stimonia (1), qui Livium eloquentiae ac fidei praeclarum 
in primis praedicare non dubitant. Hoc igitur tenendum, 
Livium, rara illa temporum felicitate usum, quibus res 
Romanorum pari eloquentia ac libertate memorabantur, 
totam illam populi romani maiestatem in immenso suo 
opere mirum in modum expressisse, sive res ab ipso 
narratas spectes , quae tot tamque memorabiles casus 
complectuntur, sive demum magnificum illum ornatum 
orationis et lacteam ubertatem , quam Quintilianus (2) 
in illo laudabat. 


§ s. 

Trogus Pompeius , aliique historici , quorum opera 

desiderantur. 

Ad hanc aetatem pertinent alii rerum gestarum narra- 
tores. Inter quos eminet Trogus Pompeius (3), maioribus 
Gallis prognatus, qui libris quatuor et quadraginta, uni- 
versi orbis sed praecipue Graecorum historiam comple- 
xus est. Theopompum secutus, historias suas Philippicas 
appellavit; namque a libro septimo ad primum et qua- 

(1) Cremutius Cordus apud Tacit. , Annat, iv, 34. 

(2) Op. cit. x , 1 , 32. 

(3) Dc Trogo Pompeio vide Iustin. , Pracfat. lib. xlhI. — Iacob. 
Bongars. — G. Voss. , lib. 1 , 19, de histor. lat. — A. H. L. Heeren , 
Dc Trogi Pompeii eiusque epitomatoris fontibus et auctoritate , in 
vol. xv Comment. societ. Gottingae ; item Augustae Taurinorum in 
editione Iuslini , 1848, in-8°. 

dragesimum res perseculus esi regni Macedonici, quod 
auguslis anlea finibus inclusum Philippus, Alexandri Magni 
paler, ampliavit. Sed horum librorum tantummodo exstat 
epitome a Iustino (1) concinnata. Desiderantur etiam 
Asinii Pollionis , Lucii Luceii , Hortensii , Aelii Tuberonis , 
M. Bruti , T. Pomponii Attici, Messallae Corvini (2), Au- 
gusti et Agrippae opera historica. Ex tot autem monumen- 
torum naufragio emerserunt fragmenta quaedam annalium 
L. Fenestellae (3), et reliquiae Fastorum anni romani, 
quos M. Verrius Flaccus (4) a se ordinatos, in foro Prae- 
nestino circa hemicyclium, marmori incisos publicavit. 

CAPUT X. 

DE ELOQUENTIA. 


§ *• 


M. Tullius Cicero. 

Quamquam nulla aetate uberior fuit oratorum foetus; 
attamen quum perpauci ferantur memoria digni, neque 
ita multi qui omnino nomen habuerint, res ipsa admonet 

(Q Vide huius hist. erit. lib. iv , cap. vili, S 1. 

f2) De Augusti progenie libellus, qui sub Messallae nomine plu- 
ries editus fuit , ex communi eruditorum sententia , plano suppo- 
siticius est. 

(3) Scripserat Fenestella annat, libros xxil. Horum fragmenta cum 
notis variorum edidit Ilavcrkampius in vol. ii Sallustii ab eo illu- 
strati. Amstelod. 1742. 

(4) V. Sveton. , De illuslr. grammat. , xvil. - Horum fastorum 
fragmenta, effossa anno Christiano mdcclxx , edita sunt in libro, 
qui inscribitur: Fastorum anni romani a Verrio Flacco ordinatorum 
reliquiae, cura P. Fr. Fogginii. Romae mdcclxxix, in-fol. - Acce- 
dunt Verrii Flacci operum fragmenta omnia. 

ut dc M. Tullio Cicerone paullo fusius dicamus , qui , 
omnium iudicio, primas in eloquentia facile tulit. 

In agro Arpinati ex equestri familia natus est anno 
post urbem conditam dcxlviI. Qui acerrimum et docile 
ingenium nactus, postquam ex domestica M. Tullii patris 
disciplina haud poenitendos fructus perceperat , adole- 
scentulus una cum Quinto fratre Romam fuit deductus. 
Ibi litteras primum doclus est ab Aulo Licinio Archia 
poeta, cuius tunc maxime celebratum erat in urbe no- 
men. Postea vero Apollonium Molonem Rhodium, actorem 
summum causarum et magistrum , Diodotum Stoicum , 
Phaedrum et Zenonem Epicureos, et Philonem Academi- 
cum audivit ; iuris autem civilis praeceptorem habuit 
Q. Mucium Scaevolam, cui ita fuit deditus, ut, quoad 
posset, ab eius latere nunquam discederet. 

His igitur ingenii et doctrinarum praesidiis egregie ad 
eloquentiam institutus Cicero in foro coepit versari ; pri- 
maque causa pro Sex. Roscio dicta tantum habuit com- 
mendationis, ut nulla esset quae non digna eius patroci- 
nio videretur. 

Erat eo tempore in Cicerone summa gracilitas et infir- 
mitas corporis; quumque amici et medici eum hortaren- 
tur, ut causas agere desisteret, ad firmandam valetudinem 
in Asiam profectus est. Quum venisset Athenas, sex men- 
ses fuit cum Antiocho, nobilissimo veteris academiae phi- 
losopho, simulque disciplina usus est Demetrii Syri, non 
ignobilis dicendi magistri. Postquam vero Asiam totam 
peragrasset, Rhodum petiit, seque ad eundem, quem 
Romae audiverat, Molonem applicavit. 

Ita in urbem se recepit biennio post non modo exer- 
citatior, sed prope mutatus. Tunc enimvero cum propter 
assiduitatem in causis et industriam , tum propter exqui- 
sitius et minime vulgare orationis genus, animos hominum 

ad se dicendi novitate convertit. Quare primum quaestor, 
deinde aedilis curulis et praetor primus incredibili populi 
voluntate fuit renuntiatus; ac tandem anno urbis conditae 
ferme dcxc consulatum adeptus, ob detectam et exstin- 
ctam Catilinae coniuralionem in primis enituit. Haud ita 
multo post in Clodii aliorumque improborum civium in- 
vidiam adductus , patria exsulavit ; donec P. Cornelio 
Lentulo et Pompeio praesertim adnitentibus, sextodecimo 
mense summa cum dignitate in urbem fuit revocatus. 

Annos natus quatuor et quinquaginta in collegium 
Augurum cooptatus est; mox vero proconsul Ciliciam 
provinciam sortitus, bellum ibi feliciter gessit, et impe- 
ratoris nomen promeruit. Exardescente bello civili , Pom- 
peii partes secutus est. Quamquam vero mortuo Pompeio 
in gratiam redierat cum Caesare; attamen quamdiu hic 
rerum omnium dominatum tenuit, noster administratione 
reipublicae liberatus, sese totum philosophiae tradidit, a 
qua et doloris medicinam et otii oblectationem honestis- 
simam peteret. Post dictatoris caedem civilibus fluctibus 
iterum iactatus , Antonii triumviri iussu , cuius odium 
philippicis sibi maxime contraxerat, interfectus est anno 
urb. cond. dccxI, quum aetatis annum ageret quartum et 
sexagesimum. 

Etsi Tullius queritur (1), infinitum forensium rerum 
laborem , senatoria munera et turbulentissimas reipu- 
blicae tempestates obstitisse , quominus confirmata aetate 
eas artes celebraret et recoleret, quibus a puero deditus 
fuerat; attamen in maximis illis rerum asperitatibus et 
angustiis temporis, quantum ei vel fraus inimicorum, vel 
causae amicorum, vel respublica tribueret otii, ad scri- 
bendum potissimum contulit. Et plurima quidem Tulliana 


(t) De Orat. ,1,1. 

opera temporis iniuriam evaserunt, ex quibus supersunt 
novem et quinquaginta oi'ationcs, quas ille habuit vel ad 
populum vel in senatu. In his autem tot virtutes elucent, 
ut, teste Quintiliano (1), in hoc romano oratore « totas 
vires suas eloquentia experta sit. Quis enim docere dili- 
gentius, movere vehementius potest? Cui tanta unquam 
iucunditas affuit? Ipsa illa quae extorquet, impetrare eum 
credas, et quum transversum vi sua iudicem ferat, tamen 
ille non rapi videatur, sed sequi. Iam in omnibus quae 
dicit tanta auctoritas inest, ut dissentire pudeat..; quum 
interim haec omnia, quae vix singula quisquam intentis- 
sima cura consequi posset, fluunt illaborata, et illa, qua 
nihil pulchrius auditu est , oratio praesefert tamen feli- 
cissimam facilitatem. Quare non immerito ab hominibus 
aetatis suae regnare in iudiciis dictus est (2) ; apud po- 
steros vero id consecutus, ut Cicero iam non hominis 
nomen, sed eloquentiae habeatur. » Idem Quintilianus (3) 
Tullium cum Demosthene comparans: « ipsorum virtutes, 
ait, plerasque arbitror similes, consilium, ordinem divi- 
dendi , praeparandi , probandi rationem , denique quae 
sunt inventionis. In eloquendo est aliqua diversitas (4): 
densior Demosthenes , copiosior Tullius ; ille concludit 
astrictius, hic latius; pugnat ille acumine semper, hic 
frequenter et pondere; illi nihil detrahi potest, huic nihil 
adiici; curae plus in illo, in hoc naturae. Salibus certe 
et commiseratione, qui duo plurimum affectus valent, 
vincimus. » Praeterea hoc nomine praesertim laudandus 
est noster, quod stilum prudenti ratione rebus et homi- 

! l ) De instit. orat. , x , 1 , 108. 

2) Vide Tollium ipsum in epist. ad famil. vil , 24 ; ix , 18. 

3) Op. cit. x , 1 , 106. 

4) Ilanc quidem diversitatem nemo sanus reprehendet. Namque 
tum graecus , tum romanus orator audientium auribus oratiouem 
suam accommodavit. 

«ibus accommodavit. Quod quidem non in orationibus (1) 
tantum spectatur, sed et in epistolis , quae mille et am- 
plius enumerantur ab eo scriptae ad familiares, ad Atti- 
cum, ad Quintum fratrem (2) , ad Brutum (3). Quae sane 
epistolae tum ad mores et ingenium Ciceronis cognoscen- 
dum, tum ad turbida reipublicae tempora explicanda, 
tum vero ad civilem prudentiam atque elegantiam stili 
mirum in modum conferunt. 

Verum Tullius uon modo oratorum romanorum facile 
princeps fuit ; sed omnes qui oratoriae artis praecepta 
traderent, longe superavit. Eius opera, quae ad rhetori- 
cam pertinent, octo enumerari consueverunt: 

1. ° De inventione rhetorica libri ii, opus mutilum, 
quod Tullius admodum adolescens exaravit. 

2. ° De oratore libri ni ad Quintum fratrem, in quibus 
agit de oratore instituendo, et eloquentiae laudes celebrat. 

3. ° Brutus , sive de claris oratoribus ; ubi celeber- 
rimos oratores, maximeque romanos depinxit. 

4. ° Orator , seu de optimo yenere dicendi, ad Brutum. In 
hoc libro perfecti oratoris imaginem nobis exhibet Tullius. 


(1) Sunt qui putent, quinque cx hisce orationibus ex numero 
operum Tullianorum esse expungendas , atque ab aliquo declama- 
tore, ostentandi ingenii causa, fuisse conscriptas. - Vide in hanc rem: 
M. T. Ciceronis, quae vulgo feruntur, orationes iv: 1° post redilum 
in senatum ; 2° ad Quirites post reditum ; 3° pro domo sua ad 
pontifices; 4° de haruspicum responsis. Recognovit, animadversiones 
integras I. Marklandi , et I. M. Gesneri suasque adiecit Frid. Aug. 
Wolfius. Berolini apud Lagarde 1801, in-8°. - M. Tullii Ciceronis , 
quae vulgo fertur , oratio pro M. Marcello. Recognovit , animad- 
versiones selectas interpretum suasque adiecit Frid. Aug. Wolfius. 
Berolini apud Lagarde 1802, in-8°. 

(2) Epistolarum ad diversos libri xvl; ad T. Pomponium Atticum 
libri xvl; ad Quintum fratrem libri ni; ad Brutum liber singularis. 

(3) Exstat epistolarum liber singularis ad Brutum , quae vulgo 

Tullii nomine feruutur. Sed a criticis elegantioribus tamquam spu- 
riae habeutur. Vide in hanc rem : M. T. Ciceronis epistolae 

Recensuit et suis animadversionibus illustravit Chr. Schiilz. 

Hal. 1809 , in-8°. 

5. ° Topica ad Trebatium ; hoc est de fontibus pro- 
bationum, seu de locis unde eruuntur argumenta. 

6. ° De partitione oratma dialogus , quo Cicero 
Marcum filium docet praecepta artis oratoriae. In hac 
ieiuna scriptiuncula desiderantur praesertim exempla, 
quibus praecepta illustrentur. 

7. ° De optimo genere oratorum ; brevis disputatio , 
quam Tullius veluti prologum praemiserat duabus ora- 
tionibus Demosthenis atque Aeschynis, a se e graeco in 
latinum sermonem conversis. 

8. ° Denique Rhetoricorum ad C. Herennium libri iv. 
Quod tamen opus plerique criticorum potiusquam Cice- 
roni , Lucio Cornificio , vel M. Antonio Gniphoni , vel alii 
ex veteribus tribuendum censent (1). 

Quamquam vero laudantur Tulliana opera de rheto- 
rica , quae hactenus memoravi; ex his tamen, omnium 
sententia, praecipuam tulerunt laudem dialogi de oratore 
ad Quintum fratrem, in quibus Crassus, Antonius, Ca- 
tulus senex , C. Iulius frater Catuli , Cotta et Sulpicius 
loquentes inducantur. In hisce libris non aliorum tantum 
rhetorum more praecepta tradit noster; sed de ipsis prae- 
ceptis iudicat. Et primo quidem libro disserit de artibus, 
quibus instructus esse debeat orator; in secundo agit de 
inventione et dispositione; in tertio demum quae spectant 
ad elocutionem eleganter atque ornate persequitur. Hos 
libros quanti fecerit Tullius ipse patet apertissime ex qua- 
dam epistola ad Atticum (2): « Sunt etiam, inquit, de 
Oratore libri tres, mihi vehementer probati. » Et in alia 

(1) Docte egit de hac re Christ. Schutz in prolegomenis , quae 

libris ad Herennium praemisit ( M. T. Ciceronis opera rhetorica re- 
censuit et illustravit Chr. Schutz. Lipsiae 1804 , in-8° ). — Cf. Di- 
sputationem I. A. C. Van Heusde, cui titulus: Disquisitio de L. Aelio 
Stilotie Traiecti ad Rhenum 1839 , in-8°. 

(2) Lib. xnl, ep. 19. 

epistola ad eundem Atticum (1): « De libris oratoriis fa- 
ctum est a me diligenter: diu multumque in manibus 
fuerunt ; describas licet. » Et revera praeter quam quod 
abhorrent a communibus praeceptis , et omnem antiquo- 
rum rationem oratoriam complectuntur, ea nitent ser- 
monis elegantia, ut nihil hac in re perfectius, nihil iu- 
cundius a Tulliano ingenio posset proficisci. 

§ 2 - 

Q. Hortensius , aliique huiusce aetatis oratores et rhetores. 

Postquam diximus de M. Tullio Cicerone , satis erit 
eos oratores et rhetores memorasse, qui huiusce temporis 
aequales, aut paullo posteriores, in eadem palaestra ela- 
borarunt. Horum quidem princeps fuit Q. Hortensius , 
qui quum admodum adolescens orsus esset in foro di- 
cere, celeriter ad maiores causas adhiberi coeptus est (2). 
Erat autem in verborum splendore elegans , compositione 
aptus, facultate copiosus; eaque erat quum summo inge- 
nio, tum exercitationibus maximis consecutus. Postremo 
maxima eius vis in actione erat sita, unde fiebat, ut 
orationes eius pronuntiatae magis quam lectae placerent. 
Hunc, aiunt, Ciceronis aemulum, quum dicendi studium 
paulum remisisset, ab eo tandem fuisse superatum (3). 

(1) Lib. iv, ep. 13. Cf. Tullii epislolam ad Leptam (ad famil.vl, 
18 ;. Oratorem meum tantopere a te probari vehementer gaudeo. 
Mini quidem sic persuadeo , me quidquid habuerim iudicii de di- 
cendo, in illum librum contulisse. Qui si est talis, qualem tibi vi- 
deri scribis, ego quoque aliquid sum; sin aliter, non recuso, quin, 
quantum de illo libro, tantundem do mei iudicii fama detrahatur. 

(2} Tull. in Brut. , Lmvnl. 

(3; De Hortensio vide Tull. in Brut. , 1 , il , lxiiiI , Lxxxvnl 
et seqq. Qui autem plura cupit, adeat L. C. Luzacii dissertationem 
de Hortensio. 

Ad Hortensium proximi accedunt M. Crassus , L. Tor- 
quatus, Cn. Pompeius Magnus, M. Messala, duo Metelli , 
C . Lentulus Marcellinus, Triarius, duo Lentuli, P. et L. C. 
Pisones, et M. Caelius, quorum virtutes et vitia exposuit 
Tullius in Bruto (1). Hos tamen omnes vfticit M. Calidius, 
qui non fuit orator unus e multis, sed potius inter mul- 
tos prope singularis (2). 

Ut autem praetermittamus C . Curionem et L. Licinium 
Calvum, qui si diutius vixissent, magnam essent eloquen- 
tiae laudem consecuti , iuvat prae caeteris nominare 
Marcellum, quem Brutus (3) Ciceroni similem fore iudica- 
vit, et Iulium Caesarem, qui ab Attico dictus est omnium 
fere oratorum latine loqui elegantissime (4). Quibus de- 
mum adiungendus M. ille Brutus, quem Tullius (5) dicere 
non dubitavit, non linguam modo acuisse exercitatione 
dicendi, sed et ipsam eloquentiam locupletavisse gravio- 
rum artium instrumento, et iisdem artibus decus omne 
virtutis cum summa eloquentiae laude iunxisse. 

Hactenus de oratoribus, in quibus nihil nisi sincerum 
et sanum occurreret. Venio nunc ad illa tempora, quibus 
romana respublica in unius Augusti dominatum concessit. 
Exinde paullatim defloruit eloquentia, cuius mox interi- 
turae quasi semina iam se vivo sparsa fuisse Tullius que- 
rebatur (6). Neque aliter fieri potuit. Namque stante repu- 
blica eloquentiae studio maxima erant proposita praemia 

i l) Cap. LX\’I , LXX , LXXVl — LXXXVlI. 

2) Ibid. lxxx. — Cf. Quintil. x, 1. 

3) Apud. Tull. in Brut. , lxxI. 

4) Ibid. lxxiI. — Cf. Quintil. (De inst. orat, x, 1, 144). « Si 
C. Caesar, ait, foro tantum vacasset , non alius ex nostris contra 
Ciceronem nominaretur j tanta in eo vis est , id acumen , ea con- 
citatio , ut illum eodem animo dixisse, quo bellavit, appareat ». 
— Novem praecipue Caesaris orationes ferebantur; de quibus vide 
Fabric. , Bibi. lat. lib. I , cap. 10. 

.. (5) In Brut. , xcvil. 

(6) Tuscul. disput. ii, 2; dc offic. ii , 19. 

vel ad gratiam, vel ad opes, vel ad dignitatem. Quum 
autem omnia unius voluntate regerentur, cives non iam 
eloquentia, sed largitionibus, corruptelis , adsentationibus, 
aliisque malis artibus ad divitias, ad potestatem, ad im- 
peria nitebantur. Quominus tamen eloquentia subito ca- 
deret atque ad nihilum veniret obstitit Augusti liberalitas 
et magnificentia; eoque imperante aliquot etiam fuerunt 
insignis facundiae viri, ut M. Valerius Messalla Corvinus , 
et C. Asinius Pollio , quorum primus dicitur a Quintilia- 
no (1) nitidus et candidus, et quodammodo praeseferens 
in dicendo nobilitatem suam; in altero multa inventio 
laudatur et summa diligentia (2). 

Omnium vero , qui hac aetate post exstinctam rempu- 
blicam dicendi laude floruerunt, eloquentissimus habitus 
est Caesar Germanicus , cuius ingenium in utroque elo- 
quentiae et doctrinae genere praecellens laudat Sveto- 
nius (3). 

Messalla igitur, Pollio et Germanicus, etsi a vetere illa 
et recta dicendi via paullulum iam deflexerant (4), a ple— 
risque tamen laudantur propterea quod illorum orationes 
pluribus etiam virtutibus niterent. Culpantur e contrario 
Cassius Severus , Gallio et Maecenas , qui, qua erant vitae 
mollitie, eadem orationem suam contaminarunt; ut eorum 
potissimum opera romana eloquentia corrumperetur (5). 

Caeterum etsi maximus fuit hac tempestate latinorum 
oratorum proventus > iuvat tamen animadvertere, bene 
dicendi scientiam, quam pr^opi^hv Graeci vocant, sero 

(1) De inst. oral. x, 1 , 113. 

(2) Ibid. 

In Calig., ni. — Cf. Dion. Cassium, lvI, 26. — Ovid., Fast. 1,21. 

(4) Vide Dialog. de caussis corrupt. eloquentiae, cap. xxl. 

(5) IIoc apertissime testatur auctor Dialogi , quem modo memo- 
ravi in cap. xxvl. — Cf. Quintil. op. , cit. ix, 4, 28 ; X, 1, 116. 
— Sveton. iu August. , lxxxvI. — Senec. Epist. ad Lucii., exiv. 

apud Romanos fuisse receptam (1), nonnunquam etiam 
legibus prohibitam exerceri (2). Postea vero quam lalinae 
eloquentiae disciplina utilis atque honesta apparuisset , 
multi eam praesidii causa et gloriae appetiverunt. Et ex- 
tremis quidem Lucii Crassi temporibus (3) latini primum 
magistri dicendi exstiterunt, quorum insignis maxime 
fuit I. Plotius Gallus, apud quem, puero Cicerone, stu- 
diosissimus quisque exerceretur. Hunc subsecuti sunt 
L. Otacilius Pilitus , Epidius , Sextus Clodius , C. Albulius 
Silus , novariensis, L. Caestius Pius , M. Porcius Latro (4) 
et Rutilius Lupus (5) , qui Gorgiam secutus, graecum sui 
temporis rhetorem, opellam exaravit de figuris sententia- 
rum et elocutionis (6) , quae hodieque exstat. 

CAPUT XI. 

DE PHILOSOPHIA. 

§ 

M. Tullius Cicero. 

Ad oratoriam Ciceronis facultatem, ut ipse profitetur, 
plurimum contulit immensa illa doctrinae seges a graecis 

(1} Sveton. , De clar. rhetor. I. 

(2) Vide Tull. , De orat, ni , 24. — Sveton. loc. cit. — Apud 
Gell. (xv, 11) verba senatusconsulti de exigendis urbe Roma 
philosophis et rhetoribus ; item verba edicti Censorii , quo impro- 
bati et coerciti sunt qui disciplinam rhetoricam Romae instituere 
et exercere coeperant. — Cf. Cellar. Disseri, de Romanorum stu- 
diis litter. , s. I, § 8. — I. Cleric. Art. erit., P. il, s. 1, c. 17. 

(3) Tull., De orat, ni, 24. — Cf. Quintil. ii, 4, 42. Sveton., 
De clar. rhetor, ii. 

(4) De Caestio et Latrone aliisque nonnullis egerat Svetonius in 
ea parte libri sui De claris rhetoribus , quam tempus nobis invidit. 

£5} Quintil. rx, 2, 101 et seqq. 

(6) P. Rutilii Lupi De figuris s ementiar, el elocut. libri ii ; recensuit et 
ftdnotationes adiecit Dayid Ruhnkeuius. Lugduni Batavor. 1768, in-8°. 

philosophis petila, quam ipse aetate maturior cum civibus 
suis ita communicavit, ut merito dictus sit philosophiam 
a Graecis ad Romanos primus transtulisse. 

Exstant, praeter nonnulla fragmenta, duodecim Tul- 
liana opera philosophica (1 ) ; quorum veluti prooemium 
haberi possunt libri ii academicorum , in quibus agitur 
de academiae recentioris doctrina (2) ab Arcesila usque 
ad Philonem, sive, ut brevius dicam, de veritate huma- 
narum cognitionum. 

In libris v de finibus bonorum et malorum exquirit no- 
ster quidnam de summo bono et summo malo senserint 
Epicurei, Stoici et Peripatetici. 

Tusculanae disputationes , quae libris v continentur , 
sunt veluti miscellanea philosophica, in quibus res agun- 
tur ad bene beateque vivendum maxime necessariae; ita 
tamen ut certum unicuique libro sit propositum argu- 
mentum. 

Epicureorum, Stoicorum atque Academicorum placita 
de Deo et providentia complectuntur libri nl de natura 
Deorum. Cuius quidem scriptionis veluti appendix haberi 
potest disputatio de divinatione , quam noster bifariam ita 
divisit, ut in libro primo Quintum fratrem inducat ex 
Stoicorum doctrina profitentem, se divinationem sequi, 
omnium populorum consensu comprobatam; in altero vero 
Stoicorum sententiam de divinatione a Quinto fratre de- 


(1) Perierunt ex Tullianis operibus philosophicis Consolatio, De 
gloria libri ii, et dialogus Hortensii nomine inscriptus, quem Tul- 
lius exaraverat, ut romanam iuvenlutem ad philosophiae studium 
excitaret. Huiusce operis fragmenta , quae pauca supersunt , colle- 
gerunt prae caeteris Sigomus in Cic. fragm. , pag. 20, 26, 98, 118 
et seqq. — Patricius in Cic. fragm., pag. 49, 56, 156, 163 et seqq. 

(2 / Multiplex est academiarum divisio. Cicero duas tantum aca- 
demias enumerat; veterem , in qua floruerunt, praeter cactcros, So- 
crates et Plato; novam , in qua enituit Arcesilas. Vide in hanc rem 
RlTTER, Histoire de la philosophie. 

fensam ipsfc refellat. Hisce libris de natura Deorum et de 
divinatione tamquam complementum accedit liber muti- 
lus, in quo implicatissimam de fato quaestionem pertra- 
ctavit. 

Libros de legibus numero sex exaraverat Cicero. Sed 
quum quartum , quintum et sextum temporis iniuria nobis 
inviderit , tres priores tantummodo supersunt. In his 
Tullius ipse inducitur loquens cum Quinto fratre et Tito 
Pomponio Attico de origine et natura iuris universi, et 
de legibus, quibus Romani potissimum regerentur. 

In libris ni de officiis agitur praesertim de rebus ho- 
nestis et utilibus; in opella de senectute refelluntur quae 
vulgo senectuti obiici solent; in libro de amicitia ea tangit 
philosophus romanus, quibus vera a falsa amicitia digno- 
scatur, et leges proponit, quibus illa sit regenda. Para- 
doxa vero complectuntur absurda quaedam Stoicorum 
placita. 

Restant libri vi de republica , quos si quis cupiat de- 
finire, recte dixerit, nihil aliud esse, nisi quamdam ro- 
mani imperii historiam , in qua per summa capita ea 
narrantur, quae Romani ad rempublicam constituendam 
et tutandam sanxerunt; quibus multae animadversiones 
accedunt ex philosophia et civili prudentia depromtae. 
Omnibus Tullianis operibus philosophicis hoc esse ante- 
ponendum concordes testantur critici doctissimi. Dolen- 
dum igitur, aliqua dumtaxat fragmenta, nullo saepe inter 
se vinculo consociata, ad nos pervenisse (1). 

Hic si quis forte requirat quinam fuerit Tullianae phi- 
losophiae fons praecipuus, aio, Ciceronem a prima inde 
aetate ad summam senectutem, omnium graecorum pbi- 


(1) Tullianos libros De republica post diuturnam oblivionem in 
Juccm revocavit Angelus Maius , vir doctissimus, anno mpcccxxiI. 

losophorum studiosissimum, Platonem prae caeleris ada- 
masse, atque ad Academicorum doctrinam se in primis 
applicuisse, quod hac oratorem maxime ali adiuvarique 
arbitraretur (1). Qua tamen in re eo praesertim videtur 
spectasse , ut doctrinae varietatem , adhibito iudicio et 
delectu, ad elegantem vitae et philosophandi usum accom- 
modaret. Caeterum quum philosophia usque ad Tullianam 
aetatem nondum luisset latinis litteris explicata (2) , 
Cicero primus eam recte illustravit, et luminibus etiam 
oratoriis usus, omnem Graecorum copiam et elegantiam 
expressit; magni existimans interesse ad decus et laudem 
civitatis, res tam graves tamque praeclaras, latinis etiam 
litteris contineri (3). Quum autem, ut modo memoravi, 
graecorum omnium philosophorum rationes plane per- 
spectas haberet noster, et suam de illis sententiam pru- 
denter ac libere ferret, iam patet quantum civibus suis 
profuerit, et quanta hodieque sint eius in philosophiam 
merita. 

§ 2 . 

L. Lucullus. - C. Aurelius Cotta. - M. Terentius Varro , 
aliique philosophi Augusteae aetatis. 


Praeter Philonem, Diodotum aliosque, de quibus iam 
dictum est, complures graeci philosophi hac aetate Ro- 
mam adventantes, ibi consederunt vel docendi causa, vel 
quod principum virorum gratia gauderent. Iu his Nicolaum 
Damascenum praesertim memorant, Xenarckum, Athenaeum 

* i 

(1) Tull. , Orat, ad M. Brut., rv. — Cf. praela t paradox. ad Brut. 

(21 V. Tuli.., Acadcm. posterior., lib. 1, cap. 2. 

(3) De nat. Deor. 1 , 4. 

Seleuciensem, Peripateticos; Thrasyllum Platonicum atque 
Athenodorum Tarsensem, Stoicum. Hinc vero factum est, 
ut Romani alii aliam graecorum philosophorum familiam 
sectarentur. 

Academicorum rationem, cui Tullius ipse deditus fuit, 
tenuerunt in primis L. Lucullus , summo vir ingenio, et 
multa doctrina expolitus (1); C. Aurelius Cotta , quem in 
libris de natura Deorum contra Epicurum et Stoicos di- 
sputantem videmus; M. Terentius Varro, ad quem Cicero 
scripsit libros quatuor academicorum (2); M. Brutus , 
qui, teste Tullio, philosophiam latinis litteris ita est per- 
secutus, nihil ut iisdem de rebus Graecia desideraret (3); 
postremo Publius et Caius Selii, et Tetrinius Rogus , quos 
Philonis auditores et doctos homines appellat Catulus 
apud Ciceronem (4). 

Fuere etiam docti ex Stoicorum disciplina complures, 
inter quos, omnium sententia, eminet M. Porcius Cato 
Uticensis. Hic enim Zenonis praecepta arripuerat non di- 
sputandi causa , ut magna pars , sed ita vivendi. Quare 
incredibilem gravitatem , quam erat a natura sortitus , 
perpetua constantia sic roboravit , ut stoicae doctrinae 
severitatem et vita pariter et morte referret (5). Praeter 
Catonem, ut alios praetermittam, Stoicis sunt annume- 
randi L. Aelius, eques romanus (G), C. Blossius Cumanus, 

11} Tull., Academ. disput. ii , 2. 

(2) V. Tull. epist. ad diversos, lib. IX , 8; acad. disput. , I, 2, 3. 

(3) Academ. poster. 1,3.- Inter Bruti opera philosophica re- 
censetur liber De virtute , quem ad Ciceronem miserat. V. de linib. 
bonor. et maior. 1 , 3. 

14} Academ. prior, lib. ll , 4. 

(5) De Catone stoico V. Tull. in orat, pro Muraena , cap. xxix. 
et seqq. — Cf. de linib. bonor. et maior, ni , 18; praefat. ad pa- 
radox. ; de oltic. 1 , 31. 

(6) V. Tull. in Brut. , lvI. — Sveton. , De grammat. ni. Ilie 
idem ille est L. Aelius Stilo , quem in grammaticis iam memora- 
vimus. Lib. 1, c. 12. 


Digitized by Google 



LIBER II. 


113 


et Boethus , quem Tullius in libris de divinatione (I) inter 
illos memorat, qui prognosticorum caussas sunt prosecuti. 

Nec praetermittendi nonnulli, qui ad aliorum philoso- 
phorum disciplinam se contulerunt. Sic totum se Peripa- 
teticis tradidit 31. Pupius Piso, cognomento Calpurnianus , 
quem Cicero de illorum doctrina disserentem inducit in 
libro v de finibus bonorum et malorum-, Pythagoreis no- 
men dedit P. Nigidius Figulus , vir quum caeleris artibus 
ornatus, quae dignae libero essent, tum acer investigator 
et diligens earum rerum, quae a natura involutae viden- 
tur (2). Post Nigidium vero Q. Sextius , qui Pythagorae 
placita alia quadam ratione explicare conatus est (3). 

Sed prae caeleris latissime apud Romanos patuit Epi- 
cureorum doctrina, sive quod erat cognitu perfacilis, sive 
quod homines invitarentur illecebris blandae volupta- 
tis (4). Praecipue vero hac aetate epicureae rationis ae- 
muli nominantur T. Pomponius Atticus (5), C. Velleius (6) 
et L. Torquatus, in quo fuisse dicuntur plurimae litterae, 
nec eae vulgares, sed interiores quaedam et reconditae , 
divina memoria, summa verborum et gravitas et elegan- 
tia (7) ; quibus adiungendi sunt T. Albucius , C. Cassius , 
M. Fabius Gallius , L. Saufeius aliique nonnulli. Nec plura 
de philosophis huiusce aetatis, ex quibus egregium quem- 
que nominasse sufficiat. 

(>) 1, 8; ii, 2L 

(2) Tull. in fragment. Timaei Piat. I. 

(3) V. Senkc. epist ad Lucii, cvnl ; dc ira, 111 , 36 ; natur, 
quaesi. Yil , 32. 

i'4) Tull., Tuscul. dispul. iv, 3 

'5; V. Tull. epist, ad divers. xul , I; ad Allic. 19; de finiti 
bo» nl mal. I, 5; v, 1; de legib. I, 7. 

(6) l)e nat. Dcor. I, 6; dc orat, ili, 21. 

(7) TULL. in Brut. LXXVl ; de finib. bon. et taal. 1, 5. 

CAPUT XII. 

DE SCRIPTORIBUS RERUM MATHEMATICARUM 
ET NATURALIUM. 

§ <• 

M. Vitruvius PolHo. 

Ut alia complura, ita et mathematicas disciplinas ex 
graecis fontibus hauserunt Romani ; nec multi admodum 
fuere, qui in intimam illam artium rationem inquirerent, 
quam Ssvptu v Graeci vocant. Omnibus sane excelluit 
M. Vitruvius Pollio , quem Augustus curae instrumenti 
bellici et publicis aedificiis praefecit. In quanam urbe, 
quibus parentibus, quoque anno ortus sit non constat. 
Fuisse Veronensem plerique autumant; honeste autem 
fuisse educatum, et sub Iulio Caesare stipendia fecisse 
ex ipsius opere colligimus (1 ). 

Graecorum vestigia secutus , scripsit de architectura 
libros x ad imperatorem Augustum ; in quorum primis 
septem agit de aedium constructione, in octavo de aquae- 
ductibus , in nono de illa architecturae parte , quae in 
horologiis solaribus conficiendis versatur , quaeque a 
Graecis yvto[iQvtY.ri dicitur; in decimo de mechanica. 

In huiusmodi libris est Vitruvius melior architecturae, 
quam latinitatis magister. Eius enim stylus plebeius est , 
et aurea illa latinae linguae aetate indignus. Quamquam 


(1) Cf. praefal. lib. I et ii , et prooem. lib. iv operis Vilruwani 
De architectura. - Dc Vitruvio eiusque opere disputavit Io. Scbnei- 
derus. Vide M. Vitruvii Pollionis dc architectura lio. X. Lipsiae apud 
Goeschen. 1807, iv vol. in-8°. 

vero orationem peregrinitate et humilibus dictionibus in- 
fuscat; attamen propter antiquitatem non est contemnen- 
dus; et si minus ad elegantiam, at confert ad linguae 
integritatem et copiam illius lectio. Inde enim discimus 
voces ac locutiones, arti architectonicae peculiares, quas 
frustra apud alios quaereremus. 

§ 2 . 


M. Terentius Varro. 

Longior sane et molesta lectoribus accideret titulorum 
enumeratio, quos Varro plurimis et doctissimis operibus 
suis (1) praefixit, quosque a veteribus grammaticis ser- 
vatos collegit Albertus Fabricius in bibliotheca latina. 
Itaque salis sit memorare, Varronem hunc nostrum de 
omnibus fere disciplinis scripsisse, quae ad illam diem 
a veteribus aut aequalibus suis fuissent illustratae. Qua- 
propter iure a Quintiliano (2) Romanorum eruditissimus 
dictus fuit, peritissimus linguae latinae, et omnis anti- 
quitatis et rerum graecanim romanarumque (3). 

Ex Varronianis operibus, praeter alia nonnulla, su- 
persunt libri tres de re rustica ^ uos octogenarius exaravit. 
In primo docet quanam ratione terra sit colenda ; in se- 
cundo agit de animantibus, quibus in agro colendo prae- 
sertim opus est; in tertio de villaticis pastionibus, hoc est 

(1) Constat ex A. Gellio ( Noct. AU. ni, 10), Varronem anno 
aetatis suae octavo et septuagesimo iam quadringenta et nonaginta 
volumina conscripsisse; ex Plinio autem (Hist. mundi, xxxix, 4), 
eundem Varronem , quum annum iam ageret octavum et octogesi- 
mum , scribendi finem nondum fecisse. 

(2) De inst. orat, x , t , 95. — Cf. Tull. , Acadcmicor. 1,3; 
Brut. xv; Epist. ad divers ix, 8. — Senec. , Consolat. ad Hclv., c. vnl. 

(3) Doctas coniecluras in Varronem proposuit Gasp. Reuvens in 
collectaneis litterariis. Lugd. Batav. 1815. 

de animalibus, quibus villa aptum pabulum suppeditat. 
De doctrina, quae in hoc opere continetur, nostrum non 
est disserere. Stylus elegantior atque ornatior quam Cato- 
nianus, is ferme est, qui scriptorem deceat aetatis Augu- 
steae. Id unum fortasse quis reprehendat, quod minus apta 
verborum constructio facit, ut sensus implexus quodam- 
modo et subobscurus interdum legentibus contingat. 

i 3. 

Antonius Musa. - Aulus Cornelius Celsus. 

Si Antonium Musam excipias , medicum Augusti Cae- 
saris, cui nonnulla perperam tribuuntur fragmenta de 
tuenda valetudine et de compositionibus medicis (I), unus 
fuit hac aetate rei medicae scriptor Aulus Cornelius Cel- 
sus, patria romanus. De huius parentibus et vita altum 
silentium est apud veteres. Quare etiamsi Columella (2), 
aequalis Claudii imperatoris , aetatis suae scriptoribus 
Celsum adnumeret; attamen plerique elegantia et nitore 
Celsianae dictionis permoti, aevo Augusteo, a quo certe 
non abfuit, ipsum adseribendum putarunt. 

Praeter fragmentum de arte dicendi , ex Celsi operi- 
bus (3) ad nos pervenerunt de re medica libri vul, qui 
sunt pars sexta operis, quod ipse de artibus conscripserat. 
In his Hippocratem Coum praesertim secutus , intima 
medicinae penetralia dicitur subiisse; occulta, complexa 

(1) Antonii Musae lragmenla , quae cxslaut , collegit Fiorianus 

Caldam. Bassani , an. 1800, m-8». . . 

(2) De re rusi. I, 1. 

(3) Constat ex Quintiliano (de inst. orat, xil , 11, 24), Celsum 
non solum de philosophia , de iurc civili et eloquentia scripsisse , 
sed rei militaris cl rei ruslicac eliam cl medicinae praecepta re- 
liquisse. 


Digitized by Google 


LIBKR IL 



et involuta sic aperiendo, ut firma lunc valetudinis prae- 
sidia peti possint. Verum hac de re peritorum indicium 
esto. Ad nos quod attinet, salis sit dicere, Celsum con- 
cinna et eleganti scribendi ratione sic commendari, ut 
iure meritoque modicorum Cicero fuerit appellatus. 


CAPUT XIII. 


DE lURISPRUDENTI V . 

Ex disciplina 0. Mucii Scaevolae, (piem supra memo- 
ravimus (I), plurimi prodierunt iurisconsulti. In his ma- 
xime laudatur Caius Aquilius , qui ex Tullii teSlimohio (2) 
Luris civilis rationem nunquam ab aequitate seiunxil; qui 
ita iustus et bonus vir fuit, ut natura non disciplina con- 
sultus esse videretur; ita peritus ac prudens, ut ex iure 
civili' non scientia solum quaedam, verum etiam bonitas 
nata videretur. Sed omnibus longe praestitit Servius Sul- 
picius Rufus (3), cuius admirabilem quandam et incredi- 
bilem ac pene divinam in legibus interpretandis, aequitate 
explicanda, scientiam extollit Cicero (i); omnesquc ait 
ex omni aetate, qui in urbe Roma intelligentiam iuris 
habuerunt, cum Servio Sulpicio non esse comparandos. 

Huius vestigiis institerunt A. 0 filius et Alfenus Varus 
Cremonensis, rerum antiquarum non incuriosus, qui Di- 
gestorum libros quadraginta perscripsit, quorum nonnulla 
exstant fragmenta (5). Fuere etiam et C. Trebatius Tcsta(G), 

(1) Lib. I , cap. 10. 

, Orat, pro A. Caecina, xxvil. 

• (3) Exstant cius epistolae if ad Ciccron (iv farnil. 5, 12). 

?4) Philipp. , ix, 5. — Cf. Brut. xxxxl. 

(5) A. Gell. \I. , 5. — Cf. Hofacker, Dissertatio ad fragmenta, 
quae ex Alfeni Vari libris xf. Digestorum supersunt. Tubingao 1775, 
in-4V 

(G) Episl.. ad famil. , vil , 5. 

et Cascelius Aulus (1), et Q. Aelius Tubero , et Verrius 
Flaccus , aliique complures viri praestantissimi , qui iuris 
civilis cognitionem atque interpretationem in possessione 
sua retinuerunt. 

Sed quum iurisprudentia vehementer ad opes augen- 
das et ad gratiam perlineret, plurimi, uti fit, qui neque 
ingenio neque auctoritate valerent, senescente republica, 
se ad ius respondendum dederunt. Quare in maxima illa 
temporum confusione, sicuti omnes honorum gradus, sic 
huius scientiae splendor ferme deletus est (2). Tunc enim- 
vero Augustus, ut pristinam iurisprudentiae dignitatem 
restitueret, prudentissimo cuique et peritissimo ius tan- 
tummodo esse voluit publice respondendi (3). Et duo 
quidem, Augusto imperante, prae caeteris enituerunt, 
Caius Atleius Capito (4) et Antistius Labeo (5); quorum 
quum variae maximeque discrepantes essent de iure sen- 
tentiae, factum est, ut iurisconsulti ex illorum disciplina 
profecti in duas easdemque diversas familias discede- 
rent (6). 


CAPUT XIV. 


DE GRAMMATICA. 

Postquam Romani se graecis doctoribus excolendos 
dedissent, non defuerunt viri ingenio, doctrina et rebus 

(1} IIorat. , Epist. ad Pison. , v. 371. 

(2) Tull. , De offic. ll , 19. 

(3) Apud Romanos iurisconsullorum responsa tamquam pars iuris 
scripti habebantur. V. Iustinian. in § Responja pruaenlum , de iure 
nat. gent. et civil. 

£4) Macrob., Saturnal. vil, 13. 

(5) Inter caetera Labeonis scripta enumerantur Ilsiflxvwv libri vul, 
quorum nonnulla in Digestis exstant fragmenta. Cf. A. Gell., xnl, 10. 

(6) V. Bach. , Ilist. iurisprud. rom., 1. ni, c. 1, sect. 6. 

gestis praeclari, qui vel in maximis occupationibus, lalini 
sermonis expolitionem aggressi , de rebus grammaticis 
accuratissime scriberent. Sic C. lulium Caesarem vidimus 
duos de analogia libros ad Tullium misisse (1). Marcus 
Terentius Varro qualuor et viginti libros exaravit de lingua 
latina (2). Grammaticas etiam commentationes litteris 
mandavit P. Nigidius Figulus , homo ex Gellii sententia (3), 
iuxta Varronem doctissimus. Marcus autem Valerius Cor- 
vinus Messallae libellos edidit de verbis et litteris singu- 
lis (4). Quid quod? Tullius ipse artis huius diligentissi- 
mus fuit, et in filio, ut ex epistolis apparet, recte loquendi 
usquequaque se asperum exactorem praebet (5). Caeterum 
Svetonius (6) grammaticae doctores praecipuos memorat, 
M. Antonium Gniphonem , magni ingenii virum, qui do- 
cuit primum in divi Iulii domo, deinde in sua privata; 
M. Pompilium Andronicum , Orbilium Pupillum Horatii 
magistrum (7) , Atleium Philologum , Curtium Niciam , 
Verrium Flaccum , in historicis iam laudatum (8) , et 
C. lulium Hyginum , Augusti libertum, natione Hispanum 
vel Alexandrinum , qui praefuit Palatinae bibliothecae , 
et Ovidio familiarissimus fuit. 


(1) Cap. ix, § 1. 

(2) Ex hisce libris, sex tantum reliqui sunt, in quibus dum ver- 
borum notationes minute persequitur Varro, frigidus interdum atque 
ineptus videtur; et, qui eruditorum mos est, apxxijfioiii studiosius 
consectatur. Quapropter dura multiplici eruditione se commendat , 
ad styli elegantiam parum confert Varronianum hoc opus. 

(3) iv, 9; xix, 14. 

(4) Quintil. memorat praesertim Messallae librum de S littera 
in libro I, 5, 23, de inst. orat. - Cf. 1 , 5, 15, 35. 

(5) Interciderunt duo Ciceronis ad Marcum filium epistolarum 
libri, quorum paucula solum fragmenta a grammaticis afferuntur. 
Iuvat vero in hanc rem adire epistolam ad Tironem (ad farail. xvl, 
17^, in qua Tullius cum hoc de usu' vocis fideliter expostulat. 

(6) De illustr. gvammat. 

m HonAT. , Epist. ii , 1; v, 69. 

(8) Cap. ix , $ 5. 

AB EXCESSU AUGUSTI AD HADRIANUM 


Ah anno urii. comi. ucclxviI (u Christo nato my| ad annum urh. comi, pccci.vx 
( post Christ. nat. nsvil). 


CAPUT f. 

QUA 11 E LATINAE LITTERAE POST AUGUSTUM 
A PRISTINA ELEGANTIA DEFECERINT. 

Si spatium praeteriti temporis respicias, iam illud in 
promtu est, ingenuas litteras, ut reliqua mortalium, ab 
exiguis profectas initiis, primo crescere et paullatim ad 
summum perduci ; mox senescendo deflorere atque ita 
corrumpi, ut pene ad interitum redigantur. Quod quidem 
luculenter testatur romanarum litterarum historia, quae 
rudiores usque ad bellum Punicum secundum , postea 
sensim ita expoliri coeptae sunt, ut aevo Augusteo sum- 
mum perfectionis fastigium attingerent. Exinde a pristina 
elegantia et nitore tantum recessere, ut senectutem quan- 
dam habere viderentur. 

Sed ab Augusti excessu ad principatum Hadriani non 
omni penitus lepore et venustate caruit latinitas, llac enim 
labente aetate ii imperatores identidem exstiterunt, sub 

quibus litterae vitam quasi recipere viderentur; cuiusmodi 
luerunt, exempli causa, Vespasianus, Nerva et Traianus. 
OmlYe hoc temporis spatium , quod centum fenne et tribus 
annis continetur, argentea latini sermonis aetas vulgo ap- 
pellatur. 

lani vero in Causas inquirenti, ob quas post Augustum 
tanta in romanis litteris commutatio facta sit, tres potis- 
simum occurrent: infusa videlicet in urbem peregrinitas, 
herilis Caesarum dominatus, Romanorum luxuries et so- 
cordia. 

Profecto nihil magis quam recepti in urbem peregrini 
patrium sermonem inficere et barbarie infuscare consue- 
verunt (1). floe autem Romanis mox eventurum iam 
portendebat divina illa Tullii mens in Bruto (2), quum 
quereretur, quod in urbem Romam multi inquinate lo~ 
quentes ex diversis locis -confluxissent. Iamque cives hor- 
tabatur, ut sermonem expurgarent, et rationem, tam- 
quam obrussam adhiberent, quae mutari non potest, nec 
pravissima uterentur consuetudinis regula. Quin etiam 
cum intimo et familiarissimo suo (3) iocatus testabatur, 
neminem iam reliquum esse praeter illum, in quo posset 
imaginem antiquae et vernaculae festivitatis agnoscere, 
postquam a Caesare braccatis et transalpinis nationibus 
civitas data fuisset, et peregrini in senatum allecti (4). 
Quid vero si Galliam universam a Galba (5), Hispaniam 

(1) Kal Bscuua /jl'vj toOto, rroX/sIs av stvat «oi-tt! Ta tixirx Xoyna/uvois, 
7tw», oiiyi aTa| i%ipzp{bap'J>Or) , 'Ottixg te imoot^x/xivri , xai Mapsous , xat 
SavvtTtt;, xai Tup^xjvoin, xat HpSTtov* . .. a>./« te izpbi Toii Etpxjptsvois e0>jv, 
Ti pXv s? ajTfi; Ira) iv.( , Ta ETlpoiv ayr/ptlva vimtv ptupia «ra, outs 
optoy/MTTa, outs bpooixirx. Diorrvs. II al , Ant. rotn. I, 89. — Cf. GaIj- 
v ais i op. cil. , pag. 200. 

(2) Cap. lxxiv 

(3) V. episl. ad Paotuni (ad famil. i\ , 15). 

(4) Svf.tois. , Iui. cap. i.xx\I, i,xxx •— Cl'. Gibbon, Ilist. c. ni. 

(5) Tacit., Histor I, 8. 

a Vespasiano iure Latii donatam vidisset ? Ad haec colo- 
niae in provincias deductae , legationes, leges, edicta 
praetorum, aliaque id genus fecerunt, ut devictae gentes 
paullatim victorum sermoni adsuescerent. Hinc barbarica 
nomina, uti fit, passim conficta, hinc externae locutiones 
romanam urbanitatem sic vitiarunt, ut gliscente in dies 
peregrinitate, latinus sermo alium colorem ducere atque 
a nativo candore desciscere videretur. 

Utinam vero ab externis tantum hominibus romana- 
rum litterarum vitia fluxissent! at domestico etiam fonte 
redundarunt. Postquam videlicet bellatum ad Actium , et 
omnis potestas ad unum fuit collata, sub imperatorio do- * 
minatu veritas, quae cuiuslibet scriptionis prima virtus 
est, pluribus modis fuit infracta. Tunc euimvero metu 
dominantium, quibus aliena virtus esset formidolosa, pu- 
tidius artificium in scribendo quaesitum, ut paullo libe- 
riores sententiae quodam quasi velo obtenderentur; tunc 
eloquentia a civili turba et foro ad umbratiles exercita- 
tiones traducta, fucatum quemdam nitorem et minimas 
inventiunculas quaesivit, quae effeminatam scribentis le- 
vitatem testantur; tunc libidine adsentandi, monstrosa 
quaedam vocabula invecta; tunc demum omne studiorum 
genus paullo liberius et erectius, periculosum servitus 
fecit (<). 

Quamvis autem immanis Caesarum saevities maximam 
litteris perniciem attulerit; multo maius tamen in libera- 
liores disciplinas ex eo damnum manavit , quod libido et 
luxuria nullo coercente invaluissent. Apte in hanc rem 
auctor dialogi De caussis corruptae eloquentiae (2). Quis 
enim, ait, quis ignorat, et eloquentiam et caeteras artes 

(1) Plin. , Epist. ni, 5, 5. — Cf. Tacit. , Annal. xv, 60 et seqq. 

— Sveton. , Domitian. x. — A.Gell., xv, 11 sub fin. 

(2) Cap. xxviil. 

descivisse a vetere gloria, non quod praeclara ingenia 
sequiori aevo defecerint, sed desidia iuventutis, et negli- 
gentia parentum, et inscientia praecipientium, et oblivione 
moris antiqui? Quae quidem mala primum in urbe nata, 
mox per universam Italiam fusa, nemo fortasse luculen- 
tius expressit, quam Marcus Seneca (1 ). « Torpent ecce 
iugenia desidiosae iuventutis, nec in ullius honestae rei 
labore vigilatur. Somnus languorque, ac somno et lan- 
guore turpior malarum rerum industria invasit animos. 
Cantandi saltandique nunc obscena studia effeminatos te- 
nent: et capillum frangere, et ad muliebres blanditias 
vocem extenuare, mollitie corporis certare cum feminis, 
et immundissimis se excolere munditiis, nostrorum ado- 
lescentium specimen est : . . Expugnatores alienae pudici- 
tiae, negligentes suae. » Num quis igitur fortasse mira- 
bitur quid caussae sit, quod in tam depravata civitate, 
in tam dissolutis moribus corruptum orationis genus pro- 
venerit, quod aut verborum licentia exsultaret, aut pue- 
rilibus sententiolis lasciviret, aut immodico tumore tur- 
gesceret, aut inanibus locis baccharetur, aut casuris, si 
leviter excuterentur, flosculis niteret, aut praecipitia pro 
sublimibus haberet (2)? Nimirum ait Lucius Seneca (3): 
talis semper hominibus fuit oratio, qualis vita: genus di- 
cendi publicos mores imitatur. 

Caeterum etsi illa dictionum castitas in huius aevi scri- 
ptoribus desideratur, quae in iis elucet, qui circa aetatem 
Augusteam floruerunt; multa tamen in iisdem occurrunt 
probanda atque etiam admiranda; multa acute et com- 
mode dicta; mulla demum, quae grandibus imaginibus 
atque altitudine sententiarum sic illustrantur, ut quacum- 

(\) Controvers. , lib. I in praefat. 

(2) Quintil. , xil , 10 , 73. 

(3) Epist. ad Lucii., cxiv. 

que aetate magno cum fructu ab iis legerentur, qui diu 
et multum iam essent in aureis scriptoribus versati. Ad 
hoc vitia ipsa, quibus interdum laborant, non sine qua- 
dam voluptate notantur, quod in iis senescentis imperii 
vestigia veluli agnoscimus, et quod nobis suppeditant ubi' 
indicium utrinque exerceamus. 

CAPUT II. 

DE POESI DRAMATICA. 


Tragoediae , quae vulgo Senecae nomine feruntur. 

. Latinas litteras in universum aestimanti mirum profe- 
cto videbitur, romanam gentem, apud quam magna scri- 
ptorum ingenia provenerunt, in tragoedia maxime clau- 
dicare. Quamvis enim triginta ferme tragici Latini enu- 
merentur (4), praecipuis vero laudibus a Quintiliano 
ferantur L. Varii Thyestes et Ovidii Medea ; longe tamen 
Romani infra Graecorum laudem in tragoedia substitisse 
dicendi sunt. Cuius quidem rei caussa non tam ex gentis 
ingenio, quam ex institutis et moribus potissimum est re- 
petenda. Quum enim principes civitatis viros Romani in 
scenam traducere legibus prohiberentur, ac propterea 
fabularum nodos et argumenta graeco fonte derivarent, 
frustra in rerum externarum tractatione tragicos illos spi-. 
ritus requiras , quos fatales patriae casus , aut infanda 
Pelopidarum flagitia Graecis suppeditarent. 

* Tragicae Latinorum fabulae superioris aetatis, si pauca 
excipias fragmenta, perierunt. Sed ecce nobis decem tra- 

(1) llorum fragmenta quae exstant collegit Seri verius in Nomen- 
clatore tragicorum la linorum. Lugduni Batav. 1021 , vol. ii , in-8". 

goediac (1), quae Senecae nomini addicuntur. Diu mul- 
tumque disputatum est, M. Annaeo Senecae, rhetori (2), 
an Lucio filio, qui philosophi cognomento donatur (3), an 
jM. Annaeo Lucano (4), an alii cuipiam sint tribuendae. 
Quamvis autem in tam diversis tamque discrepantibus 
doctorum hominum opinionibus nihil omnino certi iam 
possit constitui; illorum tamen sententiam maxime pro- 
bari video, qui, notata styli dissimilitudine, arbitrantur, 
non unum eundemque harum tragoediarum auctorem 
fuisse, sed a diversis argenteae aetatis scriptoribus elu- 
cubratas atque in unum corpus a librariis congestas , 
vulgo Senecae nomine innotuisse (5). 

Senecanas tragoedias, Octavia excepta, ex Sophocleis 
atque Euripideis ductas, perperam lulius Caesar Scaliger 
ultra graecarum vim atque elegantiam extollere cona- 
tur (6). Namque praeterquamquod fabulae paries parum 
apte inter se cohaerent; inflatum ac tumidum dicendi 
genus , crebrioribus sententiis et descriptionibus lasci- 
viens; tum concitati semper affectus, vel quum mitioribus 
opus esset, fucatum illum nitorem pariunt, qui ex rhe- 
torum officinis cxistere consuevit, quemque effingendis 
moribus absurdum, inlelligentis iudicii homines fastidiose 
reiiciunt. Quod tamen ita nolim intelligi, quasi negem, 
quidpiam in hisce tragoediis posse laudari. Siquidem 
brevia dicta et aculeata, incitata diverbia, imaginum gran- 

(1) Hercules furens - Thyestes - Thebais sive Phoenissae - Hip- 
polytus - Oedipus - Troades - Medea - Agamemnon - Hercules Oe*- 
taeus - Octavia. 

(2) De Seneca rhetore vide cap. vili, § 1. 

De Seneca philosopho cap ix. 

(4; M. Annaeus Lucanus fuil fratris Clius Lucii Scnecac philo- 
sophi, ille ipse, qui Pharsaliam cecinit, de quo vide cap. nl , § I. 

(5) Sinos. Apollin. , Carni, ix , v. 231. — • Voss. , Insl. poet. , 
liti, ii , cap. 12, S 11; <tc poclis lat., cap, nl; de histor. lat. , lib. 1, 
cap. \xx. 

;(>) 1’oclic. , lih. \1 

ditas atque altitudo sententiarum , legentium animos per- 
cellunt, et vim quandam atque admirabilitatem huiusmodi 
scriptionibus conciliant. 

Reliquos argenteae aetatis tragicos memorat Scrive- 
rius (i ). Prae caeteris autem clari fuisse videntur Tiberio 
imperatore M. Aemilius Scaurus (2) et Pomponius Secun- 
dus, quem Quintilianus (3) omnium tragicorum , quos 
vidisset, longe principem dixit; Vespasiani vero aetate 
Curiatius ille Maternus, cui in dialogo de caussis corru- 
ptae eloquentiae colloquentis partes sunt datae. ; 

W 

CAPUT HI. 

DE POESI EPICA. 


§ 1 - 

M. Annaeus Lucanus. 

% 

M. Annaeus Lucanus Cordubae natus in Hispania anno 
urb. cond. occxc, patrem habuit M. Annaeum Melam, 
L. Senecae philosophi fratrem. A teneris unguiculis Ro- 
mam translatus, clarissimos praeceptores nactus est Re- 
mium Palaemonem et Cornutum philosophum. Quum 
autem prima ingenii experimenta in Neronis laudibus de- 
disset, initio adolescentiae , patruo suffragante , quaesturam 
et auguratum obtinuit. Neque tamen in gratia imperatoris 

(1) Nomenclat. Iragic. latin., vol. ii in-8°. * — Cf. Heinsii disserta- 
tionem de tragoediae auctoribus. Lugduni Batav. 1611, in-8°. 

(2) Hic tragoediam scripsit, cui nomen Atreus . Voss. , De poet. 
lat. , cap. ii. 

(3) De inst. orat., lib. x, 1, 98. — Cf. vili , 3, 31. — Plin. 
Enist. vil, 17. — Tacit., Annal. xil, 28. - Dialog. de caussis corr. 
eloq. , cap. xiil. 

diu permansit. Namque in quinquennali certamine, in quo 
Nero ipse recitaverat, maximo plausu a cavea exceptus, 
Caesaris iram in se concitavit, qui vel inter poetas prin- 
cipem sibi locum ambitiosius vindicabat. Exinde Lucanus 
iuvenili ardore aestuans, quod carminum suorum famam 
a principe premi videret, neque verbis neque factis ad- 
versus eum temperavit, donec in Pisonianam conjuratio- 
nem nomen daret (1 ). Qua detecta, iussus venas incidere, 
obiit anno aetatis septimo et vicesimo. 

Inter Lucani opera enumerantur Saturnalia , Sylvarum 
libri x, Satyricae fabulae , Epistolae , aliaque nonnulla (2), 
quae temporis iniuria interciderunt. Exstant vero Phar- 
saliae libri x, de bello civili inter Caesarem et Pompeium 
gesto. In hoc carmine hispanus poeta, potiusquam ex 
Horatiano praecepto lectorem in medias res raperet (3) , 
historicos secutus, ab initio rerum exorditur, et narra- 
tionem ad finem usque perducit. Quare merito dictus est 
a poetica ratione recessisse (4). Culpantur etiam in Lucano 
frequentes a proposito declinationes, turgidum scribendi 
genus, acumina declamatoria, et inepta rerum minimarum 
amplificatio. Laudantur e contrario acutae quaedam cla- 
rissimaeque sententiae (5), graphicae atque elegantes 
pugnarum, urbium et locorum descriptiones, dictio satis 
pura, magna ingenii vis, postremo animus ardens et con- 
citatus, qualis iuvenem decuit, qui saevum ac potentis— 
simum principem proscindere non dubitavit. 

fl) Tacit. , Anna), xv, 49. 

(2) De scriptis Lucani deperditis consule Nic. Antonii Bibi. \el. 
Ilispan., lib. I, pag. 42 et seqq. 

(S) Horat. , Epist. ad 1’ison., v. 148 et seqq. 

(4; Quintil. , x, 1, 91. — Cf. Petron. , Salyric. cxviil. — Serv. 
ad libr. Aeneid. I 

(5) Quintil. loc. cit. 

§ 2 . 

C. Silius Italicus. 

C. Silius Italicus , romanus, ul plerique arbitrantur 
ab ineiintc aetate bonarum artium studiosus ad Tullii 
praesertim cl Virgilii imitationem se contulit. Postea in- 
signis caussarum patronus, per omnes honorum gradus 
ad consulatum ascendit, quo anno Nero decessit. Pro- 
consul Asiam provinciam rexit; et novissime, ita suaden- 
tibus annis, in Campaniam secedens, ibi vitam inedia 
linivit annos natus quinque et septuaginta. 

In Campaniae secessu , aetate iam gravis scripsit car- 
mine heroico Debello Punico secundo libros vil, in quibus 
historicum magis egit quam poetam. Exigua in Silio est 
inveniendi facultas; nec divino illo spiritu alllalur, siue 
quo nemo poeta bonus unquam fuit(l). Et multa quidem 
a Livio, Virgilio aliisque mutuatus, vermiculatum quod- 
dam opus concinnavit, in quo superiorum vestigia facile 
agnoscas. Quapropter verissime Plinius (2) maiore cum 
cura quam ingenio carmina scripsisse testatus est. Lauda- 
tur tamen quod quae ingenio defuerunt, industria pensavit. 
Complura enim sunt in hoc poemate, quibus illustratur 
historia; egregiae morum notationes, aptae descriptiones, 
postremo verborum et sententiarum lumina, quae magnum 
poeticae orationi ornatum afferre consue\ erunt 


I) 1’lato, I)c legit), ni. — CA. Tull. , Do orat, il , 4fi. 
(2; Lib. 1 1 1 , episl. 7, 

§ 3. 

C. Valerius Flaccus. • 

De Cato Valerio Flacco (1) pauca omnino litteris sunt 
prodita. Aiunt, Patavii natum floruisse sub Vespasiano; 
ibidem procul a publicis negotiis in re angusta vitam 
egisse, litterarum studiis unice intentam, et tandem in- 
tegra aetate obiisse, imperante Domitiano, anno post 
Christum natum octavo et nonagesimo. 

Scripsit Argonmlicon libros vnl, quorum postremus 
mutilus ad nos pervenit (2). In hoc poemate vestigiis in- 
gressus Apollonii Rhodii (3), argonautarum expeditionem 
sic persequitur, ut complures fabulas, quas poeta Alexan- 
drinus tantummodo delibavit, noster fusius narret ac lau- 
tius exornet. Ad dicendi genus quod attinet, Virgilium 
secutus, ad illius vim et elegantiam proxime accessit. 
Quare etsi in Argonauticis non omnia nitent, et praesertim 
insolentes interdum locutiones quandam quasi noctem 
rebus offundunt; pleriquc tamen Valerio Flacco primas 
in epico carmine post Virgilium deferunt. Quintilianus (4) 
autem multum in eius morte romanas litteras amisisse 
planissime confirmavit. 


(1) Valerius hic Flaccus cognomento Setinus Balbus dictus est , 

proptereaquod ex nonnullorum sententia natus esset Setiae in Cam- 
paniae urbe, unde adolescentulus Patavium venit. ' _ 

(2) Sunt qui putent, poetam morte praeventum, octavum librum 
absolvere non potuisse. V. Scalig. , Poet. lib. vi. 

(3) Exstant nodieque Apollonii Rhodii ’ApyovaoTtxa , in libros iv 
distincta. - Ex lalinis ante Flaccum Argonautica scripserat Varro, 
quae temporis iniuria perierunt. 

(4) De inst. orat, x , ! , 90. 

§ 4 - 

• P. Papinius Statius. 

P. Papinius Statius Neapoli ortus, patris disciplina usus 
est, viri optimarum artium studiis cum paucis eruditi. 
Deinde Romam profectus , quum ingenio maxime valeret , 
atque elegantes ex tempore versus funderet, Domitiani, 
cui maxime adulabatur, sibi gratiam conciliavit. Verum 
haud ita multo post aulae et luxuriae romanae pertaestfs, 
in patriam rediit, ibique diem obiit supremum anno post 
Christum natum sexto et nonagesimo. 

Papinii Statii leguntur hodieque : 

1° Thebaidos libri xil , in quibus bellum cecinit, 
quod Argivi ad Thebas gesserunt. 

2° Achilleidos libri ii (1) de rebus ab Achille gestis 
ante bellum Troianum. 

3° Silvarum libri v, in quos diversi argumenti car- 
mina congessit (2), diverso etiam metro conscripta. 

In bisce operibus generatim luxurians poetae ingenium, 
et tumorem quemdam carpunt critici ; multa etiam au- 
dacius quam par sit dicta. Quibus tamen vitiis egregiae 
virtutes comitantur. Noster enim, quum magni spiritus 
esset poeta , et pleraque grandiori ore pronuntiaret , 
maiestatem quandam carminibus suis conciliavit. Caete- 
rum a plerisque Statii Silvae potissimum laudantur. Quum 
enim in Thebaide et Achilleide ad cyclicos poetas (3) 


(1) Ex communi criticorum sententia complures huiusce poematis 
libri desiderantur. 

(2) Vide Statii epistolam, libro silvarum quarto praepositam 

(3) Poetae xw.h/.oi a Graecis fuerunt appellati qui post Homerum 
vetustissimos mythos omnes carminibus suis complecterentur usque 
ad exitum belli Troiani (Casaub. in Athen. , lib. Vil, cap. 3). Ex 

atque ad Virgilium respiciens, cum propositis sibi exem- 
plaribus de praestantia contenderet, in sui calumniam 
incidit (1). Quo factum est, ut nimis elaborata, non sine 
molestia sectari videretur. E contrario in Silvis , quas, ca- 
lorem et impetum secutus, ex tempore scriberet, omnino 
suus et magis nativus apparuit. 

Poetarum heroicorum argenteae aetatis agmen claudit 
P. Statius. Namque Saleii Bassi , quem Vespasiani aetas 
tulit egregium epicum poetam (2), nunc carmina penitus 
desiderantur (3). Ouod idem dicendum de Rabirio ac 
Pedane Albinovano, quos non indignos cognitione appellat 
Quintilianus (4). 

CAPUT IV. 

DE SATYRA. 

Aulus Persius Flaccus. 

* 

Ad satyram scribendam duo praesertim post Horatium 
animum adiunxerunt, Aulus Persius Flaccus et Decimus 

liis autem Statius Antimachum praesertim est secutus, qui Thebai- 
dem etiam condiderat, a Plutarclio (V. vitam Timoleonl ) et Quin- 
tiliano (x, 1, 53) laudatam. 

(1) Quanta cura Thebaidos presertim libros concinnaverit Statius, 
facile colligas ex carmine quinto libri tertii Silvarum , quod ad 
Claudiam uxorem scripsit. 

(2) Dialog. de caussis corr. eloq., cap. v, ix. — Cf. Quintil., x, 1, 90. 

(3) Nonnulli, inter quos Wernsdorfius (in poetis lat. min. toni, 
iv, pag. 43 et seqq. ), Salcio Basso tribuunt carmen ad Pisonem , 
quoa adhuc exstat. 

(4) Loc. cit. — Rabirii etiam meminerunt Ovid , Pont. IV, 16, 5. 
— Senec. , De benef. vi, 3. — Voss. autem ( De hist. lat. 1,21.) 
arbitratur, Rabirium bellum Actiacum descripsisse inter Octavianum 
Augustum et M Antonium triumvirum. — Ct. Wernsdorf. op. cit. , 
toin. ni, pag. 19 et seq. — Pedoni Albinovano Thcseida tribuunt, 
quae cl ipsa intercidit. V, Voss. , De pocl. lat. cap. iri. 

I unius Iuvenalis. Et Persius quidem equestri genere natus 
Volaterris in Hetruria, anno urb. cond. dcclxxxvI, ado- 
lescentulus Romam venit; ibique Remium Palaemonem , 
Virginium Flaccum, postremo Annaeum Cornutum phi- 
losophum audivit, a quo austera Stoicorum placita libens 
arripuit. Egregiam corporis formam et verecundiam vir- 
ginalem , quam erat a natura sortitus , summa vitae in- 
nocentia et sanctissimis moribus cumulavit. Quumque vix 
tricesimum aetatis annum esset ingressus, vitio stomachi 
decessit, relictis satyris sex (1), quibus acerrime aetatis 
suae vitia insectatur. Nimirum quum esset noster ab ado- 
lescentia totus ad severitatem compositus, et gravissima 
Stoicorum disciplina innutritus, in satyris suis rarius in- 
dulsit salibus, ac generosa quadam bile exardescens, 
perditos hominum mores acerbius perstrinxit. Et , qui 
iuvenum mos esse solet, ita se pugnacem in scribendo 
ac vehementem praestitit, ut vel Neronem ipsum peteret , 
qui rerum omnium summam obtinebat. 

Persii stilus grandis est, audacioribus translationibus 
frequens , concisus , durior iuterdum atque obscurus. 
Quae quidem obscuritas non tam metui Neronianae do- 
minationis tribuenda , uti falso nonnulli existimarunt , 
quam scribentis ingenio, et reconditae abstrusaeque eru- 
ditioni. 

§ 2 . 


Decimus lunius Iuvenalis. 

Decimus lunius Iuvenalis Aquini ortus in oppido Volsco- 
rum , adolescentia in bonis artibus transacta , ad mediam 
ferme aetatem declamavit, et serius omnino ad satyras 

(I) Haram satyrarum argumenta habes, lector, in versu insequenti; 
Vates , vota , ignavus , princeps , liber , avarus. 

scribendas se contulit. Memoriae proditum est, Iuvenalem 
iam octogenarium, ob exagitatum in satyra septima Pa- 
ridem pantomimum, Iladriano unice dilectum, per spe- 
ciem honoris urbe fuisse summotum, atque ad praefe- 
cturam cohortis missum in extremos Aegypti fines, ibi 
taedio vitam finiisse. Verum hanc opinionem, quae diu- 
tius eruditissimis hominibus arrisit, memoria nostra firmis 
argumentis Franckius (1 ) explosit. Quare hoc unum certo 
constat, Iuvenalem sub Domitiano et Traiano imperato- 
ribus vixisse; et conscriptis satyris sexdecim (2), exacta 
aetate occidisse. 

Quum in corruptissima civitate viveret Iuvenalis, Ho- 
ratii urbanitate et facetiis ablegatis, rigidi censoris per- 
sonam sustinet in satyris, atque in vitia aetatis suae in- 
dignabundus invehitur. Qua in re etsi ad Persii rationem 
accedere videtur, hoc tamen discriminis inter Volater- 
ranum et Aquinatem poetam intercedit, quod ille tam- 
quam homo de schola, telis ex Stoicorum doctrina potis- 
simum depromtis, acrius et pugnacius instat; hic diuturno 
rerum usu pleniorem humanae naturae cognitionem na- 
ctus, vel quum declamatorio quodam more insurgit, illo 
utitur argumentationis genere , quod ad uniuscuiusque 
captum magis est accommodatum. 

Iuvenalis stilus purus est, ornatus, vehementibus figuris 
et tropis abundans longius petilis; saepe etiam luxurians 
et tumidus. Ipsius ioci eruditi, ingeniosi, at studiosius 
interdum quaesiti. Versus numerosi, verborum collocatio 
suavis, iuncturae molles (3). / 

(1) Vide in hanc rem Fbanck.ii opera, quae inscribantur: Examen 
criticum D. Iunii Iuvenalis vitae. Lipsiae 1830 , in-8° - De vita D. 
Iunii Iuvenalis quaestio altera. Dorp. 1827 , in-fol. 

(3) Ultima ex hisce satyris utrum genuina sit an supposita du- 
bitant critici. 

(3) In plerisque Persii et Iuvenalis editionibus legitur satyra Sul- 

§ 3 . 

> 

Titus Petronius Arbiter . 

A Persio et Iuvenale recedens, Varronianae satyrae (1 ) 
non dissimilem scripsit Petronius Arbiter Massiliensis , 
equestri genere natus. Hic « proconsul primum Bithy- 
niae, et mox consul vigentem se ac parem negotiis ostendit. 
Dein revolutus ad vitia, inter paucos familiarium Neroni 
adsumptus est elegantiae arbiter (2). » Tandem vero quum 
invidia Tigellini, principis gratia excidisset, sectis venis 
vitam finivit. 

Exstat Petronii Satyricon liber , poetica et prosa ora- 
tione conscriptus, sed mutilus et detruncatus; in quo sui 
temporis probra, et Neronis praesertim flagitia sub no- 
minibus exoletorum feminarumque notavit. Et nisi ca- 
stiores aures rerum obscenitate offenderentur , nihil for- 
tasse venustius esset hac Petronii opella, in qua aptis 
omnino verbis multoque acumine hominum mores et in- 
genia describuntur, eaque dictionis elegantia nitet, quam 
in reliquis argenteae aetatis scriptoribus frustra requiras. 

Caeterum si quem forte iuvet tres praecipuos satyrarum 


E ictae matronae romanae, qua in Domitiani tempora invehitur. No- 
ile huiusce mulieris ingenium iidemque in maritum laudat Mar- 
tialis lib. xil, 35, 38. 

(1) Varronianae satyrae specimen habes etiam in L. Annaei Se- 
necae scripliuncula mordacissima, quae inscribitur airoxo>oxuvT«<n$ , 
sive ludus in morte imperatoris Claudii. 

(2) Tacit., Annal. xvl , 18 et seqq. - Sunt qui ita existiment, 
Petronium satyricum eundem non esse, de quo nic disserit Tacitus, 
eiusque aetatem ad principatum Gallieni vel Antoninorum reiiciant. 
Sed Cat. Iannellius in dissert. ni ad Perott. cod. ms. Neap. , et 
Gaspar Orellius in collect. inscript. n.° 1175, rem expediunt, et 
aptis argumentis confirmant, Petronium hunc nostrum poetam sub 
Claudio et j> T erone floruisse. 

conditores, qui apud Romanos floruerunt, uno aut altero 
verbo sic depingere, ut apte inter se discriminentur, haud 
absurdum erit dicere, Horatium ridere , Persium convi- 
ciari, Iuvenalem declamare. Priorem aulicum virum ap- 
pellaveris, alterum scholasticum , tertium forensem (1). 

CAPUT V. 

DE FABULA AESOPICA. 

Phaedrus. 

. s- 

Ad satyricos poetas accedit Phaedrus, qui fabularum 
involucris improborum vitia ridet, atque unumquemque 
sui admonet officii. Ilie natione Thrax, quo anno, quibus 
parentibus sit ortus, et quo demum casu in Italiam ve- 
nerit, non constat. IIoc unum litteris proditum est, ado- 
lescentulum in Romanorum servitutem redactum , mox 
ab Augusto fuisse manumissum ; et Tiberio imperante , 
Seiano invisum maximam aliquam calamitatem pertulisse. 

Exstant Phaedri fabularum libri v, Eutycho, Particu- 
loni et Phileto amiqis inscripti ; in quibus Aesopum se- 
cutus, complura morum et civilis prudentiae documenta 
passim inspersit. Hoc nimirum fieri videmus, ut qua tem- 
pestate hominibus fraudi esset, quae animo sentiant libero 
ore proferre, ad illa scriptionum genera se convertant, 
in quibus affectus proprios quibusdam quasi velis obten- 
dant. Itaque noster ex graeco fonte illas praesertim fa- 
bulas derivavit, quibus per ambages Seiani facinora et 
saevum Tiberii dominatum carperet. Quas quidem stylo 


(1) Iioruin trium virtutes hisce versiculis inter se conlulit Capellius: 
Acrior est Aulus , florentior csl luvenalis , 

Plus Venusina sapit seria musa iocis. 

tenui sed eleganti , facili et puro sic adornavit, ut Terentii 
nitorem et gratam simplicitatem unus omnium retulerit 
Equidem miror , has Phaedri virtutes tam parvi ab aequa- 
libus habitas fuisse, ut nemo ex veteribus, praeter Mar- 
tialem et Avianum, illius fabulas memoraret; Seneca (1) 
vero Aesopeos logos, intentatum adhuc romanis ingeniis 
opus diceret. Sed posteri meritam Threicio poetae laudem 
non inviderunt (2). Quum enim primum, exeunte sae- 
culo post Christum natum sextodecimo , Phaedri fabulae 
a Petro Pithoeo fuerunt vulgatae Augustoduni Tricassium, 
ingeniosi et intelligentes viri summam in eo styli facili- 
tatem et puritatem laudarunt; magnopere gavisi, quod 
politissimus linguae latinae auctor post diuturnam obli- 
vionem quasi revivisceret. 

CAPUT VI. . 

DE EPIGRAMMATE. 

\ * 

Marcus Valerius Martialis. 

Non minus quam fabulae Aesopeae satyram redolent 
epigrammata, in quibus excelluit M. Valerius Martialis, 
Bilbili natus in Celtiberia. Hic quum tertium ferme et vi- 
cesimum aetatis annum agens Romam venisset Nerone 
imperante, seque mox ad epigrammata scribenda contu- 
lisset, urbanitate sua omnium bonorum studia sibi facile 

conciliavit. Quin et apud Domitianum ipsum gratiam iniit, 

• # 

*> i 

(1) Consolat, ad Polyb., xxvil. 

(2) Eruditas in Phaedrum disputationes concinnarunt I. G. S. Scliwa- 
bius et Fr. I. Desbillionius 7 quas vide in Taurinensi Phaedri edi- 
tione an. mdcccxxxiv. 

a quo equestri dignitate, tribunatu honorario et iure trium 
liberorum auctus fuit. Pauper tamen aetate provecta in 
patriam rediit (1); ibique provincialis solitudinis et muni- 
cipalis invidiae pertaesus (2) decessit. 

Scripsit epigrammatum libros xiv, qui etiamnunc su- 
persunt. His praemittitur libellus de spectaculis ; in quo 
complura leguntur , quae a Martialis ingenio videntur 
abhorrere. Huius carmina hominem produnt ingeniosum, 
acutum, quique plurimum ih scribendo et salis haberet 
et fellis, nec candoris minus (3). Summa etiam dictionis 
elegantia et numerosis versibus commendantur; ut non 
immerito, post Catullum, Martialis epigrammaticorum poe- 
tarum princeps feratur. Si cui vero libeat utriusque epi- 
grammata inter se conferre, verissime dixerit, Catullum 
urbano quodam lepore, Martialem acumine, 'in clausulis 
praesertim praestare. Caeterum scurrilia multa et obsce- 
na, quae apud hispanum poetam occurrunt, temporibus 
potius quam scribentis ingenio tribuenda (4). 

CAPUT VII. 

DE HISTORIA. 

Quemadmodum poesis , sic historia quoque temporum 
vices perpessa, a pristinis virtutibus paullatim deflexit. 
Inter praecipuas vero senescentis historiae caussas me- 
morat Tacitus (5) inscitiam reipublicae ut alienae ; quum 
ad eam sub unius dominatu nemini iam accedere liceret; 

fl} Plin. , Epist. Ili , 21. 

(ij V. Martial. praefat. lib. xvil epigramm. 

(3) Plin. loc. cit. 

(4) V. Martial. epigramm. xil, 43. 

(5) Histor. 1,1. 

tura libidinem adsentandi , qua generosi spiritus viri a scri- 
bendo deterrerentur; postremo odium adversus dominantes , 
quo fiebat ut Caesares, dum viverent falso laudati, post- 
quam occiderant, sine modo modestiaque vituperarentur. 
Ad haec quis, tam infensis virtuti temporibus, veritatem 
investigare, eamque in lucem proferre ausus esset, quum 
omne crimen etiam paucorum simpliciumque verborum 
pro capitali esset acceptum (1)? quum accusaretur Cre- 
mutius Cordus, quod editis annalibus, laudatoquc M. Bruto, 
C. Cassium Romanorum ultimum dixisset (2)? quum sae- 
vus princeps (3) T. Livii historiam ex omnibus bibliothecis 
amoveri iuberet? quum Titi Labieni et Cassii Severi scri- 
pta senatusconsultis abolerentur (4)? 

Nec praetermittenda quae habet idem Tacitus in libro 
Annalium quarto (5), ubi queritur quod in arcto sibi et 
inglorius esset labor; quum multo minus illustria sibi ad 
narrandum occurrerent, quam quae a vetustioribus hi- 
storicis essent relata. Quippe apud illos ingentia bella, 
expugnationes urbium, fusi captique reges, discordiae 
consulum adversus tribunos, plebis et optimatium certa- 
mina legentium animos magis tenebant, quam in anna- 
libus suis saeva principum iussa , continuae accusationes, 
fallaces amicitiae, pernicies innocentium aliaque id ge- 
nus , quae perpetua rerum similitudine satietatem afferre 
consueverunt. 

(1} SvETON. , Tibct. Lxl. 

(2) Id. loc. cit. — TaciT., Annal. iv , 34 , 35. — Senec. , Con- 
solat. ad Marciam , xxil. 

(3J Sveton., Calig. xvt. 

(4) Id., Calig. xxxiv. 

(5) Cap. 33 et seq, 

§ «• 

L. Annaeus Florus. 

Sequioribus romanae historiae scriptoribus adnume- 
ratur L. Annaeus Florus ; quamquam de aetate ad quam 
potissimum pertineat a multis ambigi video, quorum alii 
Augusti, alii Traiani, pars etiam Hadriani aequalem fe- 
runt (1). Hic romanam historiam ab urbe condita ad im- 
peratorem Augustum quatuor libris (2) ita complexus est, 
ut res gestas a principe terrarum populo in brevi quasi 
tabella conspicias (3). De germano ejus nomine quum 
varie admodum disputatum sita Iusto Lipsio, a Pontano, 
Vossio , Dukero , Fabricio aliisque (4), nihil attinet dicere. 
Domo autem hispanum fuisse, et fortasse ex Senecarum 
gente, fere inter omnes convenit. Et sane hispanum ar- 
guunt inflatum dicendi genus, et acumina illa, quibus 
identidem narrationem suam sic inspersit, ut Graevius, 
vir eruditissimus, affirmare non dubitaverit, Florum in 
historico opere, poetico aestu abreptum quandoque deli- 
rasse. Quae quamquam acerbius scripta videntur, non 
tamen sine causa. Illud enim verissime dictum est, ro- 
manas litteras ab hispanis primum scriptoribus fuisse vi- 
tiatas. Inter quos Martialis praesertim, Seneca, Lucanus 


(1) V. Florcm in prologo circa fin. — Saxii Onomast. I, p. 291 
et 587. — Fr. Nic. Titz., De epit. rerum roman.,quae sub nomino 
L. Annaei , sive Flori , sive Senecae fertur , aeiate probabilissima 
etc. Lipsae 1804 , in-8°. 

(2} L. Ann. Flori Epitome rerum romanarnm. 

(3} Falluntur siqui putant, Florum in historia sua Livii epitomen 
Concinnare voluisse. Crebro enim a Livio recedit. Nec facile di- 
xerim idemne an alius sit, qui singulorum fere Livii librorum ar- 
gumenta conscripsit , quae adhuc exstant. 

(4) Voss. , De histor. lat. , 1 , 30. — Titz. op. cit. 

et Florus hic noster sunt recensendi. Quapropter mihi 
recte de Floro iudicare videntur, qui aiunt, scripsisse il- 
lum diserta quidem et arguta dictione, sed quae interdum 
poetae , interdum declamatori convenientior sit quam hi- 
storico; ita solemne ei sententias acumine claudere, et 
splendoris magis quam veritatis rationem habere. 

Ad interiores autem Floriani operis partes quod spe- 
ctat, nonnulla etiam a criticis passim reprehenduntur; 
praesertim vero quod noster temporum et locorum nota- 
tionem negligentius est persecutus, neque facta dictis 
exaequavit. Namque nimius interdum in Romanorum vir- 
tute extollenda, hostium gloriam et res gestas satis am- 
plas et magnificas obscurat. Quae tamen vitia magnis sunt 
emendata virtutibus. Quum enim complura eleganter, 
composite atque ingeniose in hac epitome sint conscripta ; 
tum prudentissimus historicus dicendus est noster, quum 
seditionum aut immutatae reipublicae caussas aperit. 
Praeterea vir plane singularis cuilibet videbitur conside- 
ranti quam sollerter minutissima quaeque aspernatus, 
eaque tantum notando, quae memoria potissimum digna 
viderentur, ieiunitatem pariter atque obscuritatem effu- 
gerit in opere tam compendioso, quod ad septingentos et 
amplius annos pertinet. 


§ 2 . 

Caius Vellem Paterculus. 

C. Velleius Paterculus Aeclani natus in Hirpinis (1) 
anno urbis conditae nccxxxv, fuit tum paterno, tum ma- 
terno genere clarus (2). Qui postquam ad altiores militiae 

fl) V. Guarin. , Ricerche di Eclano , pag. 77, 93. 

(2; Vell. Paterc. , ii , 16. 

gradus provectus, stipendia fecisset in Thracia, in Mace- 
donia et Germania (1) Tiberio imperante, quaestoris et 
praetoris munere functus est. Tandem vero ob Seiani 
amicitiam in suspicionem coniurationis vocatus, quinqua- 
gesimo ferme aetatis anno morte poenas dedit. 

Exaravit Historiae romanae libros ii, quorum pars in- 
teriit, maximeque libri primi initium (2), et finis secundi. 
Liber prior res gestas multarum gentium breviter per- 
stringit, quae ante Romam conditam floruerunt; posterior 
historiam romanam in priore inchoatam, ab urbis exordio 
prosequitur usque ad Liviae, Tiberii matris, excessum. 

Laudatur Velleius, quod res romanas vel ab ultima 
antiquitate repetens, brevi et aperta narratione comple- 
xus sit; et praecipue quod hominum mores et ingenia 
sollerter adeo depinxerit. Qua in re non minoris est ha- 
bitus quam Sallustius, ad cuius imitationem se totum com- 
posuerat. Eius dictio elegans est, suavis et plane romana; 
stylus tamen floridior, qui oratoriam potius quam histo- 
ricam saepe referat rationem. Ad haec festivae acutaeque 
sententiae studiosius frequentatae. Sed hoc potissimum 
Velleius reprehenditur, quod in posteriore operis parte 
se ad humilem Tiberii et Seiani adulationem demiserit. 
Si enim ei vera scribere non licebat, falsa certe non de- 
buerat. 

§ 3 . 

Valerius Maximus. 

% 

Quemadmodum adulandi studio, sic aetate par Velleio 
Paterculo fuit Valerius Maximus, qui postquam in Asia 

£1} Vell. Paterc., ii, 101, 104. 

(2; Libri primi initium, quale nunc exstat, nobis exhibet Py- 
liorum exercitum , qui redux ab excidio Troiano , quum disiectis 
tempestate navibus , Ne st orem ducem amisisset , Metapontum con~ 
didit in sinu Tarentino. 

cum Sexto Pompeio mililasset (1), Romae privatus vixit, 
ubi erat patricio genere natus. Extremis Tiberii tempori- 
bus post Seianum exstinctum libros ix evulgavit dictorum 
factorumque memorabilium, quibus Romanorum atque ex- 
terarum gentium res continentur, notatu maxime dignae. 
Ilaec autem dicta factaque ex variis scriptoribus decerpta, 
in certa quaedam genera sic digessit noster, ut omnis 
exempli documenta lectoribus suppeditaret. Culpandus 
tamen quod ineptus interdum verborum et sententiarum 
auceps, a nativa narrantis simplicitate discedit; animad- 
versiones et praecepta ad satietatem usque oggerit, et 
domui Augustae foedissime adsentatur. lluc accedit di- 
cendi ratio discolor , tumida , declamatoria , quaeque a 
Tiberii aetate longissime absit. # 1 

§4. 

• f 

Caius Cornelius Tacitus. 


Omnium historicorum, qui post Augustum floruerunt, 
longe princeps habetur C. Cornelius Tacitus , eques ro- 
manus, quem alii extremis Tiberii Claudii temporibus, 
alii vero initio imperii Neroniani ortum ferunt. Post- 
quam in castrensi et forensi opera adolescendam con- 
sumsisset, ad magistratus capessendos se contulit. Ipse 
autem testatur (2), dignitatem suam a Vespasiano inchoa- 
tam, a Tito auctam, a Domitiano longius fuisse provectam, 
ut tandem Traiano imperante consulatum obtineret. Quo 
anno decesserit non liquet; communis tamen doctorum 
opinio fert, eum usque ad Hadrianum vixisse. 

i 

(1) Valer. Max. , Dictor, factor, memor, ii , 6 ; iv, 7. * 

(2) Hislor. ,1,1. 

Thucydidem potissimum ex Graecis, Sallustium ex La- 
tinis sibi Tacitus imitandum proposuit. Praecipua vero 
eius opera sunt Historiae et Annales . Historiarum libros v 
primo digessit ab excessu Neronis ad obitum Domitiani; 
ex quibus quatuor libri priores tantummodo exstant, et 
dimidia pars quinti. Postea annalium libros xviil , qui 
temporis spatium complectuntur, quod inter Augusti et 
Neronis mortem intercessit. At desiderantur ex his libri 
septem; quintus videlicet, septimus, octavus, nonus, de- 
cimus et duo postremi (1). Praeterea scripsit libellum 
de situ , moribus et populis Germaniae , et vitam Cn. Iulii 
Agricolae (2). 

In hisce operibus Tacitus effigiem animi sui graphice 
expressit. Quum videlicet acerrimo ingenio valeret , ac 
vehementissimo odio ferretur in tyrannos, qui ea tempe- 
state imperium romanum labefactabant, vividis adeo co- 
loribus saevas imperantium artes depinxit, atque in vilia 
aetatis suae aspere invectus est. Hinc acerbitas illa, quae 
in Tacito dominatur ; hinc altitudo sententiarum , hinc 
crebrae reprehensiones et querimoniae, quibus bilem suam 
quodammodo effundit, quaeque tragicum pene dixerim 
colorem illius operibus inducunt; hinc demum genus illud 
dicendi nervosum, pressum, argutum, sententiosum, quo 
foriis magnique animi lectores potissimum tenentur. 

Tacitum utpote gravissimum scriptorem, et civilis pru- 
dentiae praeclarum in primis, merito laudant viri % elegan- 

(1) De caussa, ob quam Tacitus partem operis sui annalium , 
partem vero historiarum nomine donaverit, multi multa scripserunt. 
INobis probabilior videtur hac de re A. Gellii (v, 18) sententia 
lestanlis, annales appellari earum rerum narrationem, quas scriptor 
non vidit; historiam vero narrationem illarum , quibus scriptor ipse 
interfuit. Et revera historia dicta est a graeco verbo «r opio*, quod 
est visendo noscere , inspicere. 

(2) Inter Taciti opera quae interciderunt , enumerandae sunt 
complures orationes., quae a Plinio iuniorc passim laudantur. 

tiores. Nemo enim altius imperii arcana et principum 
consilia perspexit; nemo aptius, quum de eventu diceret, 
caussas omnes explicuit vel casus, vel sapientiae, vel te- 
meritatis. Hoc unum in historico nostro reprehendunt, 
quod eius dictio aureae aetatis castitatem non plane re- 
ferat, et plusquam Sallustiana brevitas, cui potissimum 
indulget, obscuritate interdum laboret. 

- § 5. 

Caius Svelonius Tranquillus. 

Tacitum sequitur C. Svelonius Tranquillus, non modo 
quod suppar aetate ei fuerit, sed quod in eodem ferae 
argumento versatus, pari etiam libertate opera sua diges- 
serit. Natus circa initium imperii Vespasiani (1), inter 
grammaticos primum inclaruit, et caussas etiam in foro 
actitavit. Mox , Plinio suffragante , tribunatum impetra- 
vit (2), atque ab Hadriano epistolarum magister fuit crea- 
tus. Haec ferme sunt quae de Svetonii vita veteres me- 
moriae prodiderunt. 

Complura scripsit , quae tempus nobis invidit (3) ; 
hodieque supersunt: 1 0 Vitae duodecim Caesarum-, 2° liber 
de illustribus grammaticis; 3° liber mutilus de claris rhe- 
toribus; 4° demum quorundam poetarum vitae. Tria haec 

% 

(O Syeton. , Nero, lyiI sub. fin. 

(2) Plin. , Epist. ni , 8. 

(3; In his enumerantur: 1° De Graecorum lusibus liber singu- 
laris ; 2° De Romanorum certaminibus et spectaculis libri ii ; 3° 
De anno romano lib. I ; 4° De signis, quae reperruntur in libris, 
lib. I ; 5° De republica Ciceronis adversus Didymum lib. I ; 6° De 
vestium genere atque nominibus ; 7° De ominosis verbis , et unde 
quaeque fuerint appellata ; 8° De Roma eiusnue institutis et mo- 
ribus ; 9° Historiae Caesarum a Iulio usque ad Domitianum , libri 
vili ; 10° Stemma ct series illustrium Romanorum. 

posteriora Svelonii opera parvi momenti admodum sunt. 
E contrario summis laudibus efferuntur vitae duodecim 
Caesarum. Namque nullius adsentator, eorum vitia et vir- 
tutes ingenue narravit, diligentissime notando quae ad 
cuiusque mores et ingenium declarandum maxime perti- 
nerent. Hinc fit, ut quae Tacitus, utpote ab instituto alie- 
na, de industria omisit, in Svetonio praesertim reperian- 
tur; apud quem domestica praesertim arcana iuval intueri, 
qua tempestate senescens iam respublica privatis et mu- 
liebribus persaepe consiliis regebatur (1). Quamquam 
vero non eodem sermonis nitore, quo Caesar et Sallu- 
stius, Tranquillus praestat; eius tamen dictio simplex est, 
aperta, pro temporis ratione satis pura, et brevitatis stu- 
diosis potissimum probatur (2). 

§ 6.. 

Quintus Curtius Rufus. 


De Q. Curtii aetate disputantes viri eruditissimi in di- 
versas omnino abierunt sententias (3). Nec defuere qui 
hunc scriptorem antiquitati invidentes, crederent, ipsius 
historiam a viro quodam italo post renatas litteras fuisse 
concinnatam (4). Quum autem in tanta opinionum discre- 
pantia nihil certi hac de re possit afferri; probabilior ta- 
men illorum sententia videtur, qui arbitrantur, historicum 


fQ Rouchebon. in praefat. Svclon. , edit. Taurin. mdcccxxuI. 

(2) Nonnullos Svelonii locos obscuriores docte illustravit Frid. Aug. 
Wolfius. Vide eius Miscellanea , maximam partem litteraria. Hal. 
1802, in-8°, 

(3) V. Molleb. , Dissertatio de Curtio. Norimb. 1720.— Mobhof , 
Poljliist. litter. iv, cap. 12, n° 4; praesertim vero G. F. Bagnoi.o, 
Delia gente Curzia e delVela di Q. Curzio. Bologna 1741, in-8°. 

(4) Guid. Patinus , Epist xwil. 

hunc nostrum Claudio aut Vespasiano imperatoribus vi- 
xisse (1 ). 

Exaravit de rebus Alexandri Magni libros x (2) , in 
quibus non tam historici, quam oratoris partes egit; ut 
Milesiam potius fabulam, quam germanam historiam con- 
didisse videatur. Quod quidem testantur inanes excursus, 
creberrimae descriptiones , declamatoriae conciones et 
nimium studium in Alexandri virtutibus extollendis; po- 
stremo stylus floridus, ornatus, crebris acutisquc sen- 
tentiis distinctus , et nimiis interdum translationibus vi- 
tiosus (3). 

§ 7. 

Iulius Obsequens. 


Incertae etiam aetatis scriptor vulgo habetur Iulius 
Obsequens ; cuius tamen castae et sincerae locutiones, ae- 
vum Augusteum redolentes, suadent ne longius a Traiani 
temporibus removeatur. Exstant reliquiae ipsius libelli 
De prodigiis (4), hoc nomine praesertim laudandae, quod 
certas quasdam exhibent verborum formulas averruncan- 
dis prodigiis procurandisque religionibus , ex augurali 
disciplina et vetustissimis pontificum libris desumtas. 

Historicis, quos hactenus memoravimus, adiungendi 


(1) Iuslus Lipsius, Drissonius, Ian. Rutgersius (lectiones variae), 
Vossius, aliique complures. 

(2j Libri duo priores et pars quaedam decimi, temporis iniuria 
perierunt. 

(3) De Q. Curtii aetate, vitae conditione, inpenio et scriptis docte 
disseruit Frid. Sclimiedcr in libro qui inscribitur: Commentarius 
perpetuus in Q. Curtii ltuii de rebus gestis Alexandri M. libros. 
Gollingac 1804 , in-8°. 

(1) ln boc fragmento ea prodigia narrantur, quae ab anno urbis 
conditae dlxii! ad Augustum evenerunt. 

«uni Aufidius Bassus (1) el Servilius Nonianus (2), qui 
Vespasiano imperante claruerunt, et imperator ipse Troia - 
nus , qui historiam condidit expeditionis adversus Dacos 
susceptae (3). Sed horum opera nobis tempus invidit. 
Caeterum ex iis, quae passim dicta sunt de historicis, 
quorum monumenta adhuc supersunt, iam illud pronum 
est colligere, historiam post Augustum, praeterquam a 
Tacito el Svetonio, « apparatiore stylo et oratorie magis 
quam vere tractari coeptam fuisse. Quum enim huiusce 
aetatis historici superiorum facundiam nequirent exae- 
quare, alleram illam vitiosam et asiaticam scribendi ra- 
tionem sic tenuerunt, ut in ficto argumento ingenium 
periclitari, non res narrare viderentur (4). » 

CAPUT VIII. 


DE ELOQUENTIA. 

* j* 

Statim post M. Tullii Ciceronis aetatem adeo immutata 
eloquentiae facies erat, ut pristinam elegantiam et quasi 
sanitatem iam perdidisse videretur. Cuius quidem rei 
caussas plerique memorant , communicatam cum victis 
gentibus civitatem, periculosissima virtuti tempora, ex- 
stinctam libertatem el immanium tyrannorum domina- 
tum, sub quibus nulla iam orationis dignitas esse posset. 
« Unde tamen perspicitur cur eloquentia una cum reli- 
quis bonis artibus paullatim Romae interierit, non vero 

> 

(1) Quintil. x, 1 , 103. — rtm. , Epist. ili, 5, G. — Dialog. dc 
causs. corr. cloq. , xxx. 

(2) Quintil. x, i; 102. — Tac.it. , Anual. xiv, 19. — Plin. , 
Epist. I, 13 , 3 « — Dialog. de causs. corr. cloq. loc. cit. 

(3J Huius historiae fragmentum vide apud Priscian. 

(4) Bouciikuon. in praefat. ad Quintii, declamat , edit. Taurin. , 
an. mdcccxxv. 

cur eam formam acceperit, quam subinde habuit, quae- 
que adeo a perversa eiusdem tradendae ratione mihi vi- 
detur repetenda. Nimirum a foro et populari iaclatione 
ad umbratiles exercitationes traducta, omnes omnino 
spiritus amisit. Ut autem apud Graecos, immutata iam 
Athenarum civitate, iidem sophistae, qui in expoliendo 
sermone Isocrati praeiverant, ad artis subtilitates se con- 
tulerunt; sic Romae in illa fori vastitate, siqui dicendi 
studium profiterentur, non antiquos iam aemulari, sed in 
eorum scriptis commentandis omnem industriam ponere 
coeperunt. Ilinc illud rhetorum genus profluxit, in quibus 
studium et acumen videas, naturam desideres, extenuata 
veluti corpora, quae iuveniles artus velint imitari (1). 
Praeterea quae postrema essent in arte, prima haberi 
coepta sunt, et oratores neglecta omni utilitate, aurium 
voluptati unice studebant. Id vero quantum eloquentiae 
offecerit, haud multis opus est demonstrare. Quum enim 
duae admodum partes oratoris sint, et vincendi et dele- 
ctandi, nemo non videt, principem illam et pugnaciorem 
tanti esse, ut si desit, ne eloquentia quidem possit intel- 
ligi. Quare praeslantissimorum eloquentia a declamato- 
ribus foede fuit corrupta, sive quod a rebus civilibus 
remoti in fictis argumentis consenescerent , sive quod 
delectandi causa per florida poetarum loca licentius ex- 
currerent. Ac vix dici potest quam multos falsa duarum 
artium similitudo deceperit. Quid autem magis distat, 
quam poeta ab oratore? Quum ille admirabilitatem faciat, 
hic fidem; ille vel alienam personam imitando, ab ipso 
scribendi artificio laudem quaerat; hic optimus habeatur, 
si id penitus dissimulaverit. Unde iam patet, quod in al- 
tero virtus sit, id alteri vitio esse tribuendum, praecipue 

(1) V. Dialog. de causs. corr. cloq. , xxxv. 

si nescio quid depictum et procul quaesitum nimiam 
orationis' curam prodiderit. 

At illius aetatis oratores nihil iam pensi habentes, flo- 
ridum stylum usurpabant, ubi pro arbitrio lascivirent. 
Quod praesertim recitationibus (1) acceptum est referen- 
dum , quibus rhetores circumstantium plausus ambitiose 
captarent. Ut enim eloquentiae moderatrix auditorum sa- 
pientia est; sic ubi haec desit, ad ineptias illam delabi 
necesse est, ac splendida vitia pro virtutibus laudari. Sed 
nemo melius recitationum fastum expressit, quam Petro- 
nius Arbiter in ipso operis (t) initio. Ibi quum mulla fe- 
stive descripta leguntur, tum vero placet hominis indi- 
gnatio, qui, auditis rhetoribus, negat fieri posse, « ut 
talibus magistris eloquentia reviviscat; in quorum scholis 
ne imbellis quidem dictionis vitia emendarentur, et poe- 
ticus furor et copia mirum in modum cum sententiarum 
vanitate pugnarent. » 

Marcus Annaeus Seneca. 

Ilaec eloquentiae vitia, quae egregium magistrum 
meum secutus (3) hactenus commemoravi, in declama- 
tionibus occurrunt M. Annaei Senecae , qui agnomine 
rhetor seu declamator fuit appellatus. Hic equestri genere 
natus Cordubae in Hispania, Romam venit Augusto im- 

(1) De veterum recitatione videsis Plin., Ep. il, 14. — Quintil. 
iv, 3; X, 1. . — Dialog. de causs. corr. eloq. — • Persii Salyr. I, 
53. — Iitvenal. Satyr. 1 , 1-6. — Marti m.. vi , 48. — Voss. , De vett. 
recit. , cap. vil, vnl, ix, x, xl. — Apud Gronovium (tom.x) Lud. 
Chesolii Theatrum vett. rhet. orat, dedam, etc. , praesertim vero 
lib. ul , cap. 22 , 5. 

(2) Satyricon. 

(3) Boucheron. in cit. praefat. ad Quintii, declamat. 

pcrante, itfique dicendi arlem professus est. Tres liberos 
ex Helvia coniuge suscepit, Lucium Annaeum Senecam , 
agnomine philosophum, Annaeum Senecam Novatum , cui 
postea ex adoptione lulius Gallio nomen fuit , postremo 
Annaeum Melam , Lucani poetae parentem. Ut liberorum 
desiderio satisfaceret noster, exacta iam aetate, decem 
Controversiarum, sive Causarum iudicialium libros evulga- 
vit, ex graecis et latinis rhetoribus depromlos. Ex his libri 
quinque tantum exstant latini, admodum mutili et corru- 
pti, primus videlicet, secundus, septimus, nonus el de- 
cimus. Ad Controversias accadit liber unus Suasoriarum , 
quae licet a Seneca post Controversias ed i tae fuerint, vulgo 
tamen illis solent praemitti. Quae quidem controversiae 
et suasoriae, domesticae exercitationis causa, ab iis di- 
sceptari solebant, qui in rhetorum scholis eloquentiae 
operam dabant, el communi nomine declamationes ap- 
pellabantur. Quum autem huiusmodi declamationes in 
ficto argumento plerumque versarentur, iisque inanis re- 
rum tumor, et vanissimus sententiarum strepitus inesset, 
fiebat omnino, ut adolescentes ex illis rhetorum officinis 
digressi, quum in forum venirent, in alium se terrarum 
orbem delatos putarent. Nihil enim in iis scholis ex his 
quae in usu habemus aut audiebant aut videbant. 

Caeterum ex hisce declamationibus abunde quidem 
palet hlspani rhetoris acumen et ingenium. Altiores ibi 
sententiae, vividaeque imagines passim occurrunt. Stylus 
est concisus, argutus, gravis, translationibus creber; eo 
tamen fuco illitus, qui poeticum maxime colorem refe- 
rens, a nativo orationis candore discedit. 

§ 2 . 

Marcus Fabius Quintilianus. 

Venimus ad rhetorem, multo omnium celeberrimum, 
qui argenteam aetatem illustrarunt. Marcus Fabius Quin- 
tilianus is est, Calaguri natus in Hispania citeriore (1), 
anno Christiano secundo et quadragesimo. Post Neronis 
mortem puer a Galba Romam perductus, vix dum ado- 
levit, in foro primum maxima cum laude est versatus. 
Deinde rhetorem professus, dicendi artem publice docuit, 
et primus ex lalinis et graecis rhetoribus fuit, cui sti- 
pendium ex fisco persolveretur (2). Quo in munere ob- 
eundo se ita navum atque industrium egit, ut clarum 
nomen, opes, roraanam civitatem, postremo consularia or- 
namenta consequeretur. Tandem postquam operam suam 
per viginti annos erudiendis publice iuveriibus impendis- 
set, quietem nactus (3) libros duodecim conscripsit de 
institutione oratoria. Quamquam vero perfecto vix tertio 
libro (4) Domitianus Augustus sororis suae nepotum cu- 

(1) Non defuere qui hispanis quidem maioribus prognatum, sed 
in Italia ortum Quintilianum ferrent. His inter recentiores adslipu- 
latur Salvator Bettius vir cl. (Italia illustre, dial. V ). Nos rem 
in nicdio relinquentes, studiosos delegamus ad Tjrabosc.hujm ( Stnr . 
della lettcr. ilal. , lib. I, cap. nl, § IO), ubi argumenta in medium 
afferuntur, quibus freti viri eruditissimi alii aliam sententiam tuentur. 

(2) Titus Flavius Vespasianus ex publico aerario lalinis graecis- 
quc rhetoribus annua centena sestertia primus constituit ( Sveton. , 
Vespas. , xvnl ). Centena sestertia idem valebant atque apud nos 
17,790 franchi. Ex quo iam palet quanto melius cum romanis olim 
rhetoribus actum fuerit , quam cum nostris , quorum labores , si 
praemia spectentur iisdem proposita , multo minoris ( pudet di- 
cere ! ), quam humillimi cuiusque artificis aestimantur. 

(3) Quemadmodum rornani milites post viginti stipendia, ita du- 
ctores post viginti annos missionem honestam impetrabant. V. Iu- 
stinian. cod., xtl, 15. 

(4) V prooemium lib. iv , de inslit. orat. 

ram ei delegavjt, nihilo tamen segnius opus suum pere- 
git, quod etiam nunc legimus. 

Plerique rhetores , qui artem orandi litteris tradide- 
runt, contemnentes lanquam parva, quae prius discimus 
studia, ita sunt exorsi, quasi perfectis omui alio genere 
doctrinae, summam tantummodo eloquentiae manum im- 
ponerent. E contrario Quintilianus in libris suis de insti- 
tutione oratoria ad minora illa studia, quae si negligas 
non sit maioribus locus, demittere se non recusavit; neque 
aliter quam si ei tradatur educandus orator, eum ab in- 
fantia coepit instituere. A vulgari autem via recedens, 
non inanes lanium ac nudulas praeceptiones rhetoricas 
huc contulit; sed vir doctus in primis, ingeniosus, et diu- 
turna usus experientia , hominem illum vere civilem for- 
mare aggreditur, et publicarum privatarumque rerum 
administrationi accommodatum, qui regere consiliis ur- 
bes , fundare legibus , emendare indiciis possit. 

Neque solum Quintilianeac institutiones futuri olim ora- 
toris alere facundiam possunt; at elegans quisque libera- 
lium studiorum spectator, plurima hinc hauriet, quibus 
ei liceat de graecis et latinis litteris verissime iudicare. 
Dumque sinceram romani sermonis simplicitatem proba- 
bit, acerrimum quoque rhetoris iudicium et sapientiam 
mirabitur , qui in alumnis suis non eximiam solum do- 
ctrinam , sed omnes etiam animi virtutes exigere non 
dubitavit. 

Sunt qui Fabio declamationes quasdam affingant, qua- 
rum undeviginti maiores , aliae vero centum quinque et 
quadraginta minores appellantur. Ex his autem etsi aliae 
aliis nitidiores elegantioresque visae sunt; criticorum ta- 
men doctissimi ciusmodi non esse arbitrantur, ut nobi- 
lissimo huic rhetori , cuius nomen praeferunt , possint 
attribui. 

Ilie haud abs re erit dialogum memorare de caussis 
corruptae eloquentiae , seu de oratoribus , quem alii Tacito, 
alii Plinio iuniori, pars vero Quintiliano, licet nullo pro- 
babili argumento, adseribendum putant (1). Sed quicum- 
que demum huiusce dialogi auctor sit, disertum sane et 
sanioris iudicii virum dicere non dubitaverim, et cum 
optimae nolae scriptoribus conferendum. Namque in caus- 
sas sagaciter inquirit, ob quas eo temporis intervallo, 
quod ab Augusto ad Flavium Vespasianum effluxerat , 
a pristina dignitate et nitore suo eloquentia recessisset, 
veteres oratores cum recentioribus perbelle comparat , 
artisque oratoriae rationem acutissime expendit. 

§ 1 * 3 - 

C. Plinius Caecilius Secundus. 

Inter Quintiliani discipulos omnium maxime enituit 
C. Plinius Caecilius Secundus, ortus Novi Comi ad Larium 
lacum, quum Nero septem iam annos rerum potiretur. 
Plinius hic, iunior dictus, ut distinguatur a Plinio maiore 
avunculo suo, a quo fuit adoptatus, satis mature acre 
ingenium litteris dedit, et Tullii vestigiis ingressus, ad 
eloquentiae gloriam contendit. Adolescens in Syria mili- 
tavit; mox in foro coepit dicere, et per omnem aetatem 
caussas egit tum apud centumviros , tum in senatu nobi- 
lissimas. Quum autem maxima apud Traianum gratia 
valeret, per omnes honorum gradus ad consulatum et 


(1) In huiusce dialogi antiquitatem curiosius inquisivit, omn iaque 
argumenta , quibus Quintiliano vel Tacito aut tribuitur aut abiu- 
dicatur, diligenter expendit Georg.Gust. Fiilleboru in Encyclopaedia 
philologica. Vratisl. 1798, in-8°. Ipse hunc dialogum neque Taciti, 

neque Quintiliani , sed incerti auctoris esse statuit, qui fuit Taciti 

aut Quintiliani aequalis. 

auguratum ascendit , et tandem Bithyniae proconsulari 
potestate fuit praefectus. 

Ex Plinii orationibus solus exstat panegyricus Traiano 
dictus, quum consul fuisset designatus. At optimo littera- 
rum fato aetatem tulerunt Epistolarum libri decem, in 
quibus plurima leguntur, quae cum eximiam Plinii na- 
turam testantur, tum vero maxime pertinent ad historiam 
illius aetatis declarandam. Tam in panegyrico, quam in 
epistolis Pliniani ingenii praestantia, et iuvenilis quaedam 
ubertas laudatur. Delectat scribendi genus argutum , flo- 
ridum, limatum, expolitum. At cuiusdam lasciviae flosculi, 
poeticus decor et acumina quaedam sententiarum passim 
occurrunt, quae senescentem illam aetatem produnt, qua 
plus artis et curae, quam inaffectati candoris scriptoribus 
inesset. . 

Praeter hosce tres, quos modo memoravimus, fuerunt 
alii multi diserti, quibus illa tempestate forum illustrare- 
tur. Et Quintilianus (1) quidem Domitium Afrum laudat 
et Iulium Africanum , eorum quos viderat longe praestan- 
tissimos oratores, Trachalum praeterea sublimem et satis 
apertum, et Iulium Secundum cui , si longior contigisset 
aetas, clarissimum nomen oratoris apud posteros fuisset. 
Nec praetermittendi Crispus Vibius Vercellensis et Eprnts 
Marcellus , quos auctor dialogi de oratoribus (2) polen- 
tissimos civitatis et principes fori dicere non dubitavit. 

(i) Dc inst. orat, x, 1, 118. 

. (2) Cap. vul. 

CAPUT IX. 

DE PHILOSOPHIA.. 

Sub imperatorio dominatu plerique sapientiam professi, 
non virtute ac studiis ut haberentur philosophi laborabant, 
sed vultum et tristitiam et dissentientem a caeteris habi- 
tum pessimis moribus praetendebant (1). Et Seneca (2) 
quidem asperum illorum cultum memorat, et intonsum 
caput , et negligentiorem barbam , et indictum argento 
odium, et cubile humi positum, et quidquid aliud ambi- 
tionem perversa via sequitur. Ex quo iam illud patet, 
huiusmodi homines, non proficere, sed conspici cupien- 
tes, philosophiam non ad sectatorum utilitatem, sed ad 
vanam ostentationem retulisse. Itaque graecorum sophi- 
starum more, non vivere, sed disputare docebant, non 
altiorem illam rerum humanarum et divinarum scientiam, 
sed inanem quandam philosophiae speciem sectati , in 
vanas de verbis disceptationes abibant, ut quae philoso- 
phia fuerat, iam facta esset philologia (3). 

IIuc accedit, quod illius aetatis ingenia gravibus phi- 
losophiae studiis repugnarent. Nemo enim fere ad illa se 
conferebat, nisi quum ludi intercalarentur, aut aliquis 
pluvius intervenisset dies, quem perdere liceret (i). Si qui 
vero assidue philosophos audirent, his philosophi schola 
diversorium otii erat. Huc conveniebant non ut discerent, 
non ut aliquam vitae legem acciperent, ad quam mores suos 
exigerent, sed ut oblectamento aurium perfruerentur (5). 

i (11 Quiintil. , op. cit. I, 1 . • — Cf. Tacit. , Annal. xvl, 32. 

2) Epist. ad Lucii, v, 1. 

3) Epist. ad Lucii, cviil, 24. 

4) Senec. , Natural. quaest. vil, 32. 

5) Id., Epist. cviil , 6. 

Hinc factum est, ut philosophia iaceret, quam Tullius 
paullo superiore memoria a Graecis ad Romanos trans- 
tulerat; ut Academici, Peripatetici, aliaeque philosopho- 
rum familiae sine successore deficerent (1), una Stoico- 
rum excepta, cui Attalus (2), Fabianus Papirius (3), 
Cassius Iulius ( 4 ) , Rubellius Plautus , Thrasea Paetus , 
Barca Soranus (8), Musontus (6) aliique nomen dede- 
runt, virtutis atque honestatis studiosi. Si cui vero mirum 
forte videatur, quod Romani ab illa philosophandi ratione 
recesserint, quam Tullius invexerat, atque in tam corru- 
ptis moribus Stoicorum doctrinam potissimum sequeren- 
tur, quae beatitatem in sola virtute constituit; is profecto 
mirari desinet, si in temporum conditionem paullisper 
inquirat. 

Nimirum scripsit Tullius extremis reipublicae tempo- 
ribus, quibus etiamsi Romanorum libertas iam multum 
fuisset imminuta; ea tamen erat rerum romanarum feli- 
citas, ut cives libere, quod cuique liberet, possent sen- 
tire. Hinc illa Ciceronis libertas in philosophorum placitis 
eligendis, quae maxime probaret; hinc ridens ille et poe- 
ticus pene dixerim color, qui a Platonis ingenio profe- 
ctus , Tullianam philosophiam exornat. E contrario sub 
herili Caesarum imperio, quum principis voluntas esset 
pro legibus, iam non palam loqui, sed ne cogitare qui- 
dem pro arbitratu licebat. Innumeri exploratores et dela- 
tores, magna mercede conducti, omnium civium facta 
dictaque diligentissime scrutabantur; continuae aceusa- 

C 1 ) L. Senec. , Natural. quaest. loc. cit. 

(2) M. Senec., Suasor, ii. — L. Senec., Natural. quaest. ii , 90; 
Epist. ad Lucii. lxviI, cvul. 

($) Senec., Epist. lviiI, c. - De brevit. vitae, x. 

Id., Dc tranquill. animi, xiv. 

Tacit. , Annal. , xiv , 57 ; xvl , 22. 

£c) Id., Annal. xv, 71. 

tiones , pernicies innocentium , et quotidiana bonorum 
virorum supplicia omnium animos territabant. In illa 
temporum difficultate nullum aliud perfugium Romanis 
reliquum fuit, nisi in Stoicorum philosophia, quae ipsos 
adversus tot calamitates firmaret, et illorum animis cal- 
lum, quasi dixerim, obduceret; Tam adversis temporibus 
de morte potius, quam de vita bene beateque instituenda 
cogitandum fuit. Ilinc vero subtristis ille color, qui phi- 
losophica illius aetatis opera passim infuscat; hinc mor- 
tales gravissimam Stoicorum sapientiam amplexari , qui 
id praesertim nituntur, ut extra omnem teli iactum sur- 
gant, ut supra fortunam emineant, ut nihil demum ipsis 
iam sit, quod timeant, quod sperent, quod doleant, quod 
laetentur. 

Lucius Annaeus Seneca . 

Quam modo adumbravimus stoicae doctrinae imagi- 
nem , hanc potissimum in operibus suis expressit L . An- 
naeus Seneca , Cordubae natus in Hispania, patre M. An- 
naeo Seneca rhetore, de quo supra commemoravi. Adole- 
scentulus Romam deductus, tanta tamque varia eruditione 
acerrimum ingenium excoluit, ut aequales omnes longe 
sapientia antecederet. Sub imperatore Claudio in exilium 
actus fuit, quasi unus ex moechis Iuliae, Germanici filiae; 
iure an iniuria incertum. Post annos ferme octo, adnilente 
Agrippina, Neronis matre, ab exilio revocatus, praeturam 
et fortasse etiam consulatum gessit ; quumque Neronis 
studiis regendis delectus fuisset, fama litterarum, ingenti 
divitiarum copia et potentia in primis inclaruit. Tandem 
accusatus tamquam popularis Pisonianae coniurationis , 
ideoque a Nerone ad mortem adactus, sibi venas incidi 
iussit , anno aetatis suae tertio ferme et sexagesimo. 

De Senecae natura et moribus historici admodum dis- 
sident inter se. Hoc tamen inter omnes constat, philoso- 
phum nostrum ab eximia illa virtute abfuisse , quam in 
operibus suis graphice depinxit. 

Exstant 1 ° illius libri ni De ira ad Novatum. 2° Conso- 
latio ad Helviam matrem , quum iussu imperatoris Claudii 
in Corsicam- insulam fuisset relegatus. 3° Consolatio ad 
Polybium Claudii libertum , ob fratris mortem se se affli- 
ctantem. 4° Consolatio ad Marciam in luctu Metilii fdii. 
5° De providentia ad Lucilium. 6° De animi tranquillitate 
ad Annaeum Serenum. 7° De constantia sapientis ad 
eundem Serenum. 8° De clementia libri ul ad Neronem, 
ex quibus primus tantum superest , et pars secundi. 9° De 
brevitate vitae ad Paulinum , fratrem Paulinae uxoris suae. 
1 0° De vita beata ad Gallionem fratrem. 1 1° De otio aut 
secessu sapientis. \ 2° De beneficiis libri vil ad Aebutium 
Liberalem. 1 3° Epistolae cxxiv ad Lucilium, Siciliae pro- 
curatorem, quae in argumentis philosophicis versantur. 
1 4° Naturalium quaestionum libri vil. 1 5° Demum Atts- 
'/.oXoxvvtghjls, sive Ludus in morte imperatoris Claudii (1). 

In hisce operibus, uti supra innuebam, Stoicorum do- 
ctrinam praesertim sequitur noster; et plurima apud eum 
leguntur modestiae , gravitatis , iustitiae , continentiae , 
aliarumque virtutum praecepta,, quae a Christianae sa- 
pientiae fontibus penitus manasse videntur. Ad illius au- 
tem scribendi rationem quod attinet, me optimum facturum 
existimavi , si probatissimum hac de re Quintiliani (2) 
indicium in medium proferrem. « Ex industria, ait ille, 
Senecam in omni genere eloquentiae distuli propter vul- 
gatam falso de me opinionem, quia damnare eum, cl in- 

(1) Hanc opellam, qua Seneca in Claudium, exsilii sui auctorem, 
invehitur, iam memoravimus in cap. iv De satyra , § 3, in notis- 

(2) De inst. orat, x, 1, 125 et seqq. 

visum quoque habere sum creditus. Quod accidit mihi, 
dum corruptum et omnibus vitiis fractum dicendi genus 
revocare ad severiora studia contendo. Tum autem solus 
hic fere in manibus adolescentium fuit. Quem non equi- 
dem omnino conabar excutere, sed potioribus praeferri 
non sinebam , quos ille non destiterat incessere , quum 
diversi sibi conscius generis, placere se in dicendo posse, 
quibus illi placerent , diffideret. Amabant autem eum 
magis quam imitabantur; tantumque ab eo defluebant, 
quantum ille ab antiquis descenderat. Foret enim optan- 
dum, pares, aut saltem proximos illi viro fieri. Sed pla- 
cebat propter sola vitia, et ad ea se quisque dirigebat 
effingenda, quae poterat: deinde quum sc iactaret eodem 
modo dicere, Senecam infamabat. Cuius et multae alioqui 
et magnae virtutes fuerunt: ingenium facile et copiosum, 
plurimum studii, multa rerum cognitio: in qua tamen 
aliquando ab his, quibus inquirenda quaedam mandabat, 
deceptus est. Tractavit etiam omnem fere studiorum ma- 
teriam. Nam et orationes eius, et poemata, et epistolae, 
et dialogi feruntur (1). Multae in eo claracque sententiae; 
multa etiam morum gratia legenda ; sed in eloquendo 
corrupta pleraque, atque eo perniciosissima, quod abun- 
dat dulcibus vitiis. Velles eum suo ingenio dixisse, alieno 
iudicio. » 

Quae autem dulcia appellat Quintilianus Senecae vitia, 
haec ferme sunt: curiosa antitheta, audaciores transla- 
tiones et sententiae, sine modo scriptionibus suis intextae, 
insolitae dictiones, verborum acumina, argutiae et minu- 
tissima orationis membra, nullo saepe vinculo inter se 
connexa (2). 

(1) Ex his Scnccac operibus orationes et dialogi nunc deside- 
rantur. 

(2) Sveton. , Calig. miT. — A.Gei.l. xil , 2. 


HISTORIAE CRITICAE 


160 

Haec quidem diligenter a studiosis politiorum littera- 
rum velim animadverti. In nonnullis enim aetatis nostrae 
scriptoribus, qui tamen a Senecae ingenio et doctrina 
longissime absunt, idem prope dominatur argutiarum stu- 
dium, eadem translationum intemperantia, idem iudicii 
defectus, quo fit ut frigidis salibus, atque aculis senten- 
tiis gaudeant magis quam veris. 

* 

CAPUT X. 

DE SCRIPTORIBUS RERUM NATURALIUM 
. ET MATHEMATICARUM. 

§ I- ' 

Scribonius Largus Designatianus. 

Medicinam excoluit Tiberii et Claudii temporibus 
Scribonius Largus cognomento Designatianus . Iluius ex- 
stat libellus De compositione medicamentorum , tam humili 
et plebeio stylo exaratus , ut plerique arbitrentur , vitio 
librariorum foede corruptum ad nos pervenisse. Nec de- 
sunt qui ita existiment, hanc opellam graece a Scribonio 
conscriptam, sequiore aetate in latinum sermonem fuisse 
conversam. 

«» 

§ 2. 

Caius Plinius Secundus. 

Ob multiplicem doctrinae varietatem potissimum lau- 
datur Caius Plinius Secundus , qui Veronae ortus Tiberio 
imperatore, vitae exitum invenit Miseni ob cupiditatem 

propius conspiciendi Vesuvii montis , flammas evomen- 
tis, quum annum aetatis ageret sextum et quinquagesi- 
mum (1). 

Hic quum eximio esset ingenio, incredibili studio et 
summa vigilantia , postquam sub Claudio in Germania 
militasset, maximis muneribus cum laude perfunctus est. 
At licet gravissimis officiis distentus, complura volumina 
absolvit, quae a Plinio iuniore memorantur (2); ex qui- 
bus tantummodo exstant Historiae mundi libri xxxvil ; 
opus diffusum, eruditum, in quo infinitam illam rerum 
varietatem, admirabili nexu devinctam collegit, quam bis 
mille et amplius scriptores graeci aut latini carptim ac 
disperse tractaverant. Criticum sane acumen, recentiorum 
proprium , in Plinio desideratur. Sed quisnam exquisitis- 
simum in naturali historia iudicium in Romanis requirat, 
qui plurimis ad eam rem praesidiis carerent? Caelerum 
siqua reprehensoribus carpenda noster reliquit; ea certe 
enituit styli virtute, ut nihil sit evidentius, nihil expres- 
sius. Idque mirum fortasse videbitur, scriptorem, qui tam 
diversa lectione omnem pene elocutionis colorem debuisset 
amittere, adeo suum in universo opere se praebuisse, ut 
idem et varius ubique appareat (3). 


(1) Plin., Epist. vi, 16. 

(2) Plin., Epist. ul, 5. — Plinii Maioris opera deperdita, quae 
in hac epistola memorantur , sunt : De iaculatione equestri lib. I. 

- De vita Pomponii Secundi lib. ii. - Bellorum Germaniae lib. XX. 

- Studiosi lib. ul. - Dubii sermonis lib. vili. - Historiarum a fine 
Aufidii Bassi xxxl. 

(3) V. Bouciieron. in praefat. ad C. Plinium Secundum, edit. 
Taurin. mdcccxxix. 


11 

§ 3 . 


Pomponius Mela. 

Quemadmodum Plinius maior in universae naturae 
historia elaboravit; sic Pomponius Mela , natione hispanus, 
geographica tautummodo tractare est aggressus. Scripsit 
de situ orbis libros ni, quos Claudio imperatore constat 
edidisse (1). Quamvis autem noster in re admodum diffi- 
cili versaretur, utpotequi primus Latinorum fuit, qui ter- 
rarum situm exponeret, multa tamen diligentia multoque 
iudicio usus, pleraque vero e Graecis decerpens, ea in 
medium attulit, ex quibus liceat haurire quaenam olim 
fuerit orbis facies et divisio, qui mortales initio terras 
habuerint, quibus moribus, qua lege, quove imperio re- 
gerentur. Quae omnia sic narravit, ut perspicuae brevitatis, 
et purae nec sordidae dictionis laudem sibi conciliaret. 


§ 4 . 

Lucius lunius Moderatus Columella. 

De vita Columellae nihil aliud ferme constat, nisi Ga- 
dibus natum, Tiberio et Claudio imperatoribus Romam 
commigrasse. Praeter librum singularem de arboribus , 
exstant Columellae de re rustica libri xil, prosa oratione 
conscripti, si decimum excipias, quem de cultu hortorum , 
rogatu Publii Sylvini , carmine heroico exaravit , ut , 
quemadmodum testatur in praefatione, poeticis numeris 
expleret Georgici carminis partes a Virgilio omissas. In his 
autem libris non minus se agricolationis peritum, quam 
nitidum, castum atque elegantem scriptorem se prodit. 


(1) V. 1*ompo>'. Melae lib nl , cap. 6. 

§ 5 . 

% • * 

Sextus lulius Frontinus . 

Maximis honoribus honestatus Romae floruit Sextus 
lulius Frontinus (1) Nerva et Traiano imperatoribus. Et 
sub Nerva quidem creatus curator aquarum, scripsit de 
aquaeductibus urbis Romae Commentarium , qui adhuc 
legitur, dictione satis castigata et latina. At non iisdem 
styli virtutibus laudantur libri iv strategematicon , in qui- 
bus callidum quodque consilium , et sollers inventum 
exposuit , quo Graeci , Romani , aliique clarissimi duces 
in bello uti consueverunt. 

CAPUT XI. 

4 

DE JURISPRUDENTIA. 

Duae illae iurisconsultorum familiae maxime inter se 
diversae, quarum altera Augusto imperante C. Ateium 
Capitonem , altera M. Antistium Labeonem sectaretur, la- 
tius etiam insequenti tempore patuerunt. Quum enim 
Tiberii aetate inter Capitonis discipulos Masurius Sabinus , 
Sempronius autem Proculus inter Labeonis auditores po- 
tissimum florerent; qui prioris doctrinam probarent Sabi- 
niani ; qui posterioris, Proculiani fuerunt appellati. Verum 
ex ulraque familia pauci admodum fuere, quorum no- 
mina non obscurarit oblivio. Ili autem fere memorantur 
M. Cocceius Nerva , C. Cassius Longinus , a quo Sabiniani 
Cassianorum etiam nomen habuerunt; M. Cocceius Nerva , 


(1) Alius ab hoc esi lulius Frontuius , scriptor dc re agraria, et 
tempore posterior. 

superioris filius, pater Nervae imperatoris, C. Aminius 
ftebius , et Domitius Afer a Tacito laudati (1); postremo 
Caelius Sabinus , et P. Iuventius Celsus (2). 

CAPUT XII. 

DE GRAMMATICA. 

Quorsum tandem evasisset sequiore hac aetate gram- 
maticorum disciplina, docet Seneca (3), quum queritur, 
Graecorum illum morbum supervacanea discendi, in Ro- 
manos quoque irrepsisse. Nimirum plerique grammatico- 
rum non, ut antea, in poetis atque historiis enarrandis, 
neque in iis animadvertendis adlaborabant, quae barbara, 
quae impropria, quae contra legem loquendi essent po- 
sita; sed partes suas obliti, ad aliena se transferebant, 
atque inanes quaestiunculas exagitantes (4), in otiosa 
rerum futilium disquisitione consenescebant. Non defuere 
tamen nonnulli, qui in rebus grammaticis diligenter et 
cum laude versarentur. In his memorandus in primis 
Asconius Pedimus , patria Patavinus, qui Itomae floruit 
Nerone imperatore, et perspicua brevique dictione in 
Cicerbnis orationes commentarios scripsit, quibus Tulliani 
loci obscuriores, et illius aevi historia commode illu- 
strantur. Dolendum sane huiusmodi commentarios mutilos 
ad nos pervenisse, atque alienis superinductis fortasse 
commaculatos. 

„(1) Annat, xiil, 30; xiv,- 19. 

(2) Dc his , aliisque nonnullis V. Bachium , 1. ni , c. I , s. 6 , 
§ 12 et seqq. 

(3} Do brevitate vitae xil , 2, 3. 

f4) Huiusmodi erant, ex. gr. : quem numerum remigum lllysses 
habuisset ; prior scrinia esset Hias an Odyssea ; an eiusdem essent 
auctoris; utrum libidinosior Anacreon, an ebriosior vixerit; quac- 
nam vera Aeneae mater, aliaque id genus, quae si proferas, non 
doctior videberis, sed molestior. 

LIBER QUARTUS. 

AB HADRIANO AD URBEM AB ODOACRE EXPUGNATAM. 


Ah anno urb. cond. dccclxx (a Christo nato cxvil ) 
ad annum urb. cond. mccxxix ( post Christum natum cccclxxvI ). 




CAPUT I. 

QUARE POST TRAIANI EXCESSUM PRAECIPITI CURSU 
LATINAE LITTERAE AD VITIA DESCIVERINT. 

Quas ineunte libro superiore decrescentis apud Roma- 
nos politioris humanitatis causas memoravimus, eaedem 
plane nobis occurrunt, deteriorem litterarum latinarum 
conditionem enarrantibus. Si enim, iure civitatis cum tot 
externis communicato , peregrinitas quaedam fuit in ur- 
bem infusa, et nativus ille romani sermonis nitor, et 
pristina elegantia statim post Augustum defecerunt T iam 
coniectura licet augurari, quo tandem hoc vitium litte- 
rarum latinarum processerit, quum post Nervam ii im- 
peratores rerum potirentur, qui in alienis regionibus 
essent nati, aut diutius extra urbem vixissent, quique 

complures provinciales inquinate loquentes Romam acci- 
rent, quorum ministerio uterentur, (juae quidem peregri- 
nitas magis magisque in linguam invasit, quum insequenti 
tempore imperii sede Byzantium translata, insolitae pro- 
vinciarum descriptiones, nova magistratuum atque hono- 
rum nomina fuerunt invecta, postremo civilis et militaris 
disciplina penitus fuit immutata. 

Profecto ex his, qui hac tempestate imperium obti- 
nuere, nonnulli bonarum artium sospitatores habiti fue- 
runt, uti Hadrianus et duo Antonini. At mox teterrimi 
tyranni dominati sunt, qui huc tantummodo spectabant, 
ut publicis exactionibus provincias expilarent, et largitione 
militum voluntates redimerent, et auro pacem atque otium 
a barbaris gentibus impetrarent; interea dum militaris 
licentia, bella intestina, rerum externarum libido, foe- 
dissima luxuries et perditi mores rem publicam pessum- 
darent. 

Incredibile etiam memoratu est quantopere hac aetate 
latini sermonis castitatem labefactarint insolentiora vo- 
cabula, aut ex ultima antiquitate repetita, aut licentius 
conficta, aut graeco fonte putidius derivata, aut ex dua- 
bus linguis inepte coalescentia, aut demum a propria in 
aliam significationem translata. Quod vitium iis tempori- 
bus commune, in scriptoribus praesertim occurrit, qui 
Christianam sapientiam profiterentur. Quum enim libros 
fastidirent, antiquis religionum superstitionibus imbutos, 
et toti essent, ut rudis multitudinis captui sese accom- 
modarent, a sincera latinitate recedentes, vitiosum ac 
sordibus inquinatum dicendi genus advexerunt. Ad haec 
ipsa librariorum et sculptorum ignorantia romanis litteris 
detrimento fuit, quibus tandem irrumpentes barbari extre- 
mam veluti perniciem attulerunt. 

CAPUT II. 

DE POESI EPICA. 

Claudius Claudianus. 

Inter poetas huiusce aetatis principem locum oblinet 
Claudius Claudianus , qui natus Alexandriae in Aegypto, 
floruit Arcadio el Honorio imperantibus. Adolescens in 
castra profectus, per varios militiae gradus ad tribunatum . 
ascendit. Tandem vero ob ingenii pratestanliam ab impe- 
ratore Honorio in urbem accitus, carminibus suis incla- 
ruit, quibus iam inter arma ludere consueverat. De ipsius 
obitu nihil certi memoriae proditum fuit. Scripsit, praeter 
complura carmina panegyrica , epigrammata , edyllia , 
epistolas ( 1 ), De raplu Proserpinae libr. 11I - De bello 
Gildonico - De bello Getico. In hisce carminibus summam 
ingenii vim expromsit poeta alexandrinus. Stylo usus est 
eleganti, florido, magnifico, et sententiarum altitudine 
spectando. In fingendo tamen liberior est; et nimium 
quiddam ac sonans in dictionibus interdum sic captat, 
ut verborum granditate lectori fucum facere videatur. 

(1) Exstant Claudiani: 1° Panegyrici in Probini et Olybii fra- 
trum consulatu ; 2° In Rufinum libri ii ; 3° De III consulatu Ho- 
norii Augusti; 4° De iv consulatu eiusdem; 5° In nuptias Honorii 
Augusti et Mariae; 6° Fescennina iv in nuptias Honorii Augusti et 
Mariae; T’ De bello Gildonico; 8° De consulatu FI. Mallii Theodori; 

9° In Eutropium lib. tl ; 10" De laudibus Stiliconis lib. ii; 11° Do 
consulatu eiusdem; 12° Dc bello Getico; 13" De vi consulatu Ho- 
norii Augusti; 14" Laus Serenae Reginae; 15" Epithalamium Pal- 
ladii el Celerinao ; 16° De raptu Proserpinae lib. lil ; IT’ Gigan- 
tomachia ; 18° Epistolae ; 19° Edyllia vil ; 20" Epigrammata. 

CAPUT III. 

DE POESI DIDACT1CA. 

Terentianus Maurus- Q. Serenus Sammonicus - Nemesianus - 

Avienus -Priscianus- Claudius Rutilius Numatianus- 
Dionysius Cato. 

Septem fere enumerantur didactici huius aevi poetae, 
quorum alii alia argumenta sunt persecuti. Et Terentianus 
quidem Maurus , natione Afer, quem plerique referunt 
ad Septimii Severi et Caracallae aetatem (I), poema con- 
didit vario carminum genere, de litteris , syllabis , pedibus 
et metris , venusta quadam elegantia et multa eruditione 
commendandum. 

Q. Serenus Sammonicus , medicus, inter coenandum 
a Caracalla interfectus , heroicum carmen conscripsit de 
medicina. Vir sui temporis doctissimus, multa huc contulit 
ad historiam artis salutaris pertinentia. Sed humile usur- 
pavit scribendi genus, neque ullis poeticis luminibus di- 
stinctum. 

Q. Aurelius Olympius Nemesianus , Carthagine ortus, 
casta atque eleganti dictione caeteris afris scriptoribus 
longe praestitit. Exstat eius Cynegelicon , seu de venatione 
carmen ad Carinum et Numerianum , cum aliquot frag- 
mentis de aucupio (2). 

Rufus Festus Avienus , claro genere ortus floruit Gra- 
tiano et Theodosio imperantibus. Hic Arati 


(1) Alii Martialis aequalem fuisse contendunt. In tanta senten- 
tiarum discrepantia nos rem in medio relinquimus. 

(2) Perperam nonnuli Eclogas iv tribuunt Nemesiano , quas do- 
ctissimi quique Calpurnio vindicare non dubitarunt. 

ex graeco in latinum sermonem nitide convertit; Dionysii 
Alexandrini poema, quod inscribitur UEpir^rjmg oUov- 
[jJvrjg versibus heroicis interpretatus est; descriptionem 
orae maritimae a Gadibus ad Massiliam iambicis versibus 
exaravit, cuius exstat fragmentum. His addenda aliquot 
minoris momenti carmina, quibus non mediocrem ingenii 
et doctrinae laudem est consecuius. 

Priscianus , cognomento Caesariensis , aequalis Iusli- 
niani, praeter complura ad rem grammaticam spectantia, 
carmen panxit heroicis versibus de ponderibus et mensuris , 
quod a nonnullis Remio Fannio Palaemoni perperam tri- 
buitur. 

Claudius Rutilius Numatianus, natione Gallus, Honorio 
imperante, summis honoribus Romae perfunctus, Itine- 
rarium conscripsit , poemation supra aetatem elegans , 
ornatum, et in duos libros distinctum, quibus profectio- 
nem suam in Galliam et reditum in urbem narravit. In hoc 
carmine elegiaco, quod mutilum ad nos pervenit, acer- 
rime invehitur poeta in Iudaeos et Christianos , quibus 
maxime erat infensus. 

Dionysius Cato , qui vixit circa tempora Antoninorum, 
disticha edidit de moribus ad filium , in quibus critici alie- 
nae manus vestigia passim agnoscunt. 

CAPUT IV. 

DE POESI BUCOLICA. 

T. lulius Calpurnius. - Decimus Magnus Ausonius. 

Carino et Numeriano imperatoribus floruit T. fulius 
Calpurnius , Siculus, cuius adhuc leguntur Eclogae xl, 
carminis artificio atque eleganti orationis forma laudandae. 

Quamquam vero ad Theocrilum pariter atque ad Virgilium 
respexit; in fingendis tamen pastorum moribus graeeum 
potius quam romanum poetam videtur expressisse. 

Ad paullo posteriorem aetatem pertinet Decimus Ma- 
gnus Ausonius , Burdigalensis , grammaticus , rhetor et 
poeta. Hic postquam litteras apud suos publice docuisset, 
Hornam accitus, Gratiani et Valentiniani studiis praefuit; 
unde ad consulatum illi aditus patuit. Extremo suo tem- 
pore in patriam rediit; ibique honestum otium naetus, 
complura edidit ingenii et doctrinae suae monumenta. 
Praeter nonnulla, prosa oratione conscripta, et carmina 
quaedam varii generis et argumenti (1), Ausonii Idyllia 
w enumerantur, in quibus romani sermonis castitatem 
cl poeticum leporem desideramus. 

CAPIT V. 

DE POESI L Y 11 I C A . 

Ausonius. - Claudianus. - A. Prudentius Clemens. - 
Sidonius Apollinaris. - Caelius Sedulius. 

Praeter nonnulla Claudiani et Ausonii carmina quae 
iam memoravimus, ad lyricam huiusce aetatis poesim 
perlinent hymni Aurelii Pnidentii Clementis (2) , qui 


(1) Horum tituli sunl: Liber epigrammalum ; Ephemeris, hoc esi 
totius diei negotium ; Parentalia ; Commemoratio professsorum Bur- 
digalensium ; Epitaphia heroum, qui bello Troico interfuerunt ; De 
xil Caesaribus per Svetonium Tranquillum scriptis monosticha ; De 
iisdem a Iulio Caesare usque ad sua tempora tetrasticha ; Clarae 
urbes, sive ordo nobilium urbium; Ludus septem sapientum ; Eo- 
rundem sententiae septenis versibus explicatae ; Eclogarium ; Epi- 
stolae ; Periochae in Homeri Iliadem et Odysseam. 

(3) Inter Prudentii opera enumerantur: Catbeinerinon liber, xil 
hymnos continens; De coronis, seu uspl ariyiviwv, hymni xiv; Apo- 
theosis; namarligenia; Psycomachia ; Contra Symmachum lib. ii ; 
Dyplichon lib. ii. 

Christianorum poetarum clarissimus habitus est. Hic post 
adolescentium in litteris transactam, ab Honorio impera- 
tore splendidis muneribus fuit honestatus. Tandem vero 
humanarum rerum pertaesus , impetrata munerum vaca- 
tione, se totum sacris litteris dedidit. Ubere sane copia, 
et mira affectuum suavitate , Christianam pietatem redo- 
lentium, laudantur Prudentii carmina; at stylus barbaris 
saepe aut obsoletis vocibus horridus, a germana latini 
sermonis venustate longissime abest. 

Easdem fere virtutes et vitia animadvertunt critici in 
carminibus Sidonii Apollinaris, Lugdunensis (1), ct Caelii 
Sedulii (2), qui praesertim in carmine Paschali ad anti- 
quorum Imitationem se se componere studuit, complura ex 
illis petendo, quae rebus Christianis scite accommodaret. 

CAPUT VI. 

DE FABULA AESOPICA. 

Flavius Avianus. 

Duas et quadraginta fabulas versu elegiaco exaravit 
Flavius Avianus (3) ex iis, quae etiamsi originem non 
ab Aesopo acceperunt ( nam videtur carum primus auctor 
Hesiodus (4)), nomine tameu Aesopi maxime celebran- 
tur. Quamquam vero noster sub Antoninis floruit, qui 
viros doctrina excellentes foverunt, et bene de litteris 
meriti sunt; longe tamen infra Phaedri laudem substitit, 

(1) Scripsit carmina XXiv, praeter Epistolarum libros ix. Huius 
opera edidit Cnr. Ph. Labbeus. Parisiis 1552 , in-4°. 

(2) Exstant Carmen Paschale, sen mirabilium divinorum lib. V; 
Elegia ; Hymnus ; Epigramma. 

(3) Alii perperam Avienum vocant. 

(4) Quintil. , De inst. orat., V, 11, 19. 

cum quo neque excogitandi vi, neque styli elegantia et 
facilitate est conferendus. Atque eo magis quod eius fa- 
bulas, quae puerorum manibus olim tererentur, paeda- 
gogorum ignorantia sine modo modestiaque foedavit. 

CAPUT VII. 

DE FABULIS MILESIIS. 

Lucius Apuleius. 

Venio nunc ad leve scriptionis genus, poesi finitimum, 
quod a Milesiorum otio, qui mollissimam Asiae urbem 
incolerent, vel potius ab Aristide Milesiacorum auctore, 
Milesiae fabulae nomen invenit (1). Complures ex hisce 
fabulis condiderunt Graeci; ita tamen ut subsequentes 
scriptores priorum vestigia premerent. Apud Romanos 
autem Milesiarum exemplar dedit Lucius Apuleius , Ma- 
daurensis ex Africa, philosophus Platonicus, iuriscon- 
sultus et orator sui temporis clarissimus. Vixit Antonino 
Pio imperatore, et multa graece et latino scripsit tum 
soluta, tum numeris .adstricta oratione, quorum tamen 


£1) Fabulas Milesias, sive, ut aliis placet, romancnses fi rovianzi), 
orientis populi primi omnium excogitarunt. Et Clcarchum quidem, 

3 |ui scripserat amatorios libros, tulit Cilicia, Syriae vicina provincia. 
amblichus , qui amatoriam do Rhodane et Synonide historiam con- 
cinnavit, parentibus Syris prognatus, apud Babylonios educatus est. 
Heliodorus , qui fabulam Milesiam condidit de Theagcne et Chari- 
clea , natus est Emisae, quae urbs Phoenicum fuit. Lucianus , qui 
Lucii in asinum metamorphosin commentus est, patriam habuit Sa- 
mosatam. Achilles Tatius , a quo Clitophontis et Leucippes amores 
accepimus , Alexandria erat oriundus. Ex his atque aliis exemplis 
patet, fabularum Milesiarum incunabula ex orientis regionibus esse 
repetenda. Quum autem inde in Graeciam fuissent translatae, ido- 
neum solum nactae, altissimas ibi egerunt radices. P. Daniel Hue- 
tius , De origine fabularum romanensium. Hag. Coni. 1682. — Cf. 
Beck, Commentar, de litter. et auctor, graecis. Lipsiae 1789, § 23 

pleraque perierunt (1). At prae caderis Apuleii operibus 
laudantur Metamorphoseon , seu fabularum Milesiarum de 
asino libri xl, in quibus ineptiae magorum, sacerdotum 
flagitia , furum catervae salyrice perstringuntur. Hanc 
fabulam graecanicam appellat noster; namque haud aliter 
ac Luciani asinus, ex duobus primis libris est depromta 
metamorphoseos Lucii Patrensis. Hoc tamen discrimen 
intercedit, quod Lucii libros contraxit Lucianus, amplifi- 
cavit Apuleius, adseitis praesertim nonnullis episodiis, 
quorum pulcherrimum est Psyches fabula, quam totam 
ex Platonica philosophia profectam esse demonstrant. 
Multa sane eruditione, et urbana festivitate commendatur 
Apuleianum opus de asino-, at fastidiose in eo repudian- 
tur audaeiores et poeticae translationes, tum vero insolens 
et monslrosa quaedam dictionum licentia, unde tumor 
et vaniloquentia et africanus quidam color, a nativo Ro- 
manorum candore quam maxime abhorrens. 

CAPUT VIII. 

DE HISTORIA. 

§ 

Ius tinus. 

Quemadmodum in poetis, ita in solutae orationis scri- 
ptoribus, atque in historicis praesertim, sequioris aetatis 
vestigia deprehendimus , decrescente in dies cogitandi 
scribendique libertate; si modo Iustinum excipiamus , in 
quo elegantioris aevi passim virtutes agnoscimus. 


(1) Exstant metamorphoseon, sive asini aurei libri xl. - Apologia, 
sive de magia liber. - Floridorum libri iv. - Do Deo Socratis. - De 
dogmaie Platonis libri ni. - De mundo liber singularis. - Fragmenta. 

Plerique ad Antonini Pii tempora hunc referunt, cuius 
exstant Historiarum Philippicarum libri xxxxtv a Nino 
usque ad Caesarem Augustum (1). Quibus libris Iustinus 
graecas et totius orbis historias in epitomen coegit, quas 
per multa diffusas volumina Trogus Pompeius, Theopompi 
exemplum secutus, Augustea aetate latine perscripserat, 
luvat omnino in hanc rem lustinum ipsum audire. Ex hisce 
Trogi voluminibus, ait ille, « per otium, quo in urbe 
versabamur, cognitione quaeque dignissima excerpsi, et 
omissis his, quae nec cognoscendi voluptate iucunda, nec 
exemplo erant necessaria, breve veluti florum corpuscu- 
lum feci (2). » Unde iam illud colligitur, quandam veluti 
uvQoXoyia.v ex Trogi historiis fuisse a lustino conflatam. 
Et revera plurimae passim in hac epitome narrationes 
occurrunt copiosae et ornatae, in quibus noster non modo 
sententias, sed et voces ipsas videtur a Trogo fuisse mu- 
tuatus. Multa vero fusius ab illo narrata breviter adeo 
perstrinxit, ut nexu narrationis tantum servato ad alia 
progrederetur. 

Quum igitur Iustinus Trogi dictiones ut plurimum re- 
tinuerit, etsi non eadem ubique gaudet orationis venu- 
state, aureum tamen Augustei saeculi colorem plerumque 
refert, atque omnium huiusce aetatis scriptorum elegan- 
tissimus habetur. Ad haec quum nemo apud veteres Ro- 
manos, praeter lustinum, totius ferme orbis historiam 
nobis exhibuerit, iure meritoque viri cordatiores hanc 
epitomen plurimi fecerunt, ad cuius auctoritatem (3) in 

(1) Philippicae appellaulur lustini historiae a poliore sui parte, 
hoc est a rebus Macedonicis, quas a libro mI ad xxxxl historicus 
persequitur. 

V. lustini praefat. 

(H) De Trogi Pompeii ciusque epilomaloris lustini fontibus et au- 
ctoritate vide commentationem A. 11. L. Heerenii , qua lustinum a 
se ilalice redditum nuper exornavit Franciscus Aknulfius , collega 
meus, vir latinis atque italicis litteris cum primis eruditus. ( lustini 

lanta reliquorum scriptorum iactura haud raro nobis est 
confugiendum. 


§ 2 . 


Scriptores historiae Augustae. 

A 

Plerique historicorum , qui tertio et quarto saeculo 
post Christum natum floruerunt, huc ferme spectasse vi- 
dentur, ut imperatorum vitas posteris proderent; qui id- 
circo historiae Augustae scriptores fuerunt appellati. Ita 
nimirum ferente illorum temporum conditione , ut ad 
principes, qui soli omnia possent in republiea, omni co- 
gitatione ferrentur historici. Sex autem vulgo enumeran- 
tur huiusmodi scriptores, qui iunctim edi consueverunt: 
Aelius Spartianus (1 ) , Vulcatius Gallicanus (2) , Trebellius 
Pollio (3), Flavius Vopiscus (i), Aelius LamptJdius (5), 
et Julius Capitolinus (6). 


historia s Philippicas ex recensione Ahr. Gronorii cum selectis vario- 
rum suisque notis edidit , italieam interpretationem variasque lectio- 
nes ex duobus codd. mss. Biblioth. Taurin. nunc primum excerptas 
adiecit Fr. Arnulfius , in Regio Taurin. Athenaeo Collegii A A. LL. 
socius. Taurini, ex officina Regia, an. mdcccxlviiI , in-8°. 

(1) Huius exstant vitae P. Aelii Hadriani, L. Aelii Veri, M. Di- 
dici luliani, C. Pescennii Nigri, L. Septimii Severi, M. Aurelii An- 
tonini scu Caracallae, L. Septimii Getae. 

(3} Huius legitur etiamnunc vita Avidii Cassii tyranni. 

(31 Supersunt vitae P. Licinii Valeriani senioris , Valeriani iu- 
nioris, Gallieni, Q. Iulii Gallieni Salonini, M. Claudii Gothici, et 
XXX tyrannorum. 

(4) Reliquae sunt vitae L. Domitii Aureliani Aug. , M. Claudii 
Taciti Aug., M. Annii Floriani Aug., M. Aurelii Probi Aug., Firmi, 
Saturnini, Proculi et Bonosi tyrannorum, Cari, Numeriani et Ca- 
rini Augg. 

(5) Aelii Lampridii, quem nonnulli arbitrantur, unum eundem- 
que esse atque Aelium Spartianum , exstant vitae Commodi , An- 
tonini , Diodumeni, Elagabali, Alexandri Severi. 

(G) Huius leguntur hodiequo vitae T. Antonini Pii , M. Aurelii 
Antonini, L. Veri, P. Helvii Pertinacis, D Clodii Albini, M. Opclii 

Hi omnes a veterum elegantia in scribendo discesse- 
runt; et, si Vopiscum excipias, in notatione temporum 
negligentes, in repetitionibus inepti, haud raro obscuri- 
tate laborant. Non parvi tamen faciendi, quod ea litteris 
mandarunt, quae aliunde frustra peterentur: huiusmodi 
sunt principum epistolae , senatusconsulta , aliaque id 
genus monumenta, quibus res romanae ab Hadriano ad 
Carinum illustrantur. 


§ 3 . 


Sextus Aurelius Xictor. 

Paullo aetate posterior, Constantio et Iuliano impera- 
toribus, floruit in urbe Sextus Aurelius Victor, natione 
Afer. Licet humili loco natus, bonarum artium studiis 
viam sibi ad honores munivit; et postquam proconsulari 
dignitate ab Iuliano auctus fuisset , urbis Romae praefe- 
ctus et consul fuit anno post Christum natum trecente- 
simo, tertio et septuagesimo. Ex eius operibus supersunt: 
1 ° libellus De origine gentis romanae ; 2° De viris illu- 
stribus urbis Romae (1 ) ; 3° De Caesoribus ab imperatore 
Augusto usque ad Constantium, Constantini filium (2). 

Etsi a quibusdam non spernendae latinitatis auctor di- 
citur Aurelius Victor; non pauca tamen in eius libellis 

Macrini, C. lulii Maximini patris, C. Iulii Maximini filii, M. Antonii 
Gordiani patris, M. Antonii Gordiani filii, M. Antonii Gordiani ne- 
potis, D. Caelii Balkini, M. Clodii Pupieni Maximi. 

(1) Hunc libellum alii Cornelio Nepoti , alii Svetonio, pars etiam 
Plinio iuniori, aut Tacito, aut Ascomo Pediano oiim adseripserunt; 
sed viri elegantiores Aurelio Victori recte vindicant ex veterum 
codicum auctoritate. 

(9) Sunt qui nostro etiam tribuant epitomen de Caesaribus ab 
imperatore Augusto ad excessum Theodosii. Sed critici confirmant, 
hanc ad alium scriptorem perlinere incertae aetatis, et fortasse ad 
Aurelium Pictorem , quem cognomento minorem appellant. 

occurrunt, quae occidentis lalinae linguae vitia produnt. 
Legendus igitur non utique propter orationis castitatem 
et nitorem , sed propter veritatis studium et rerum noti- 
tiam, quam ipse ex vetustioribus libris depromsit, qui 
nunc desiderantur. 


4 . 


Eutropius. 


Quo genere, quave gente ortus sit Eutropius ambigi- 
tur; alii enim alibi natum ferunt. IIoc tamen inter omnes 
constare video, fuisse primum Constantino Magno ab epi- 
stolis, deinde una cum imperatore Iuliano adversps Persas 
pugnasse. 

Scripsit ius3u Valentis Augusti Breviarium historiae 
romanae, x libris distinctum, quo res romanas ab urbe 
condita ad Valentis imperium ita est persecutus, ut ser- 
vato temporum ordine, quae in pace aut in bello potis- 
simum eminerent , quam fieri potuit brevissime et fideliter 
colligeret. Hoc autem nomine permagni habitus est no- 
ster ; et graece , italice , gallice , germanice , hispanice et 
britannice redditus , vel ab antiquissimis temporibus in 
manibus hominum multum fuit. Sed qua brevitate prae- 
sertim commendatur Eutropius, haec eadem illi adeo no- 
cere visa est, ut multorum interpolationibus foedaretur (1 ). 

(1) Praecipui Eutropii interpolatorcs vulgo feruntur Paulus, War- 
nefndi filius et Landutphus Sagax, quorum opera praesertim exstilit 
historia miscella. Hac de re et de historico nostro generatim, mulla 
docte atque eleganter praefatus cstl. Fr. Muratorh s, collega meus, 
ad ilalicam Eutropii interpretationem , quam nuperrime evulgavit 
Augustae Taurinorum. ( Compendio delta Storia Romana di Eutropio , 
versione di G. F. Muratori , coi testo a pie di pagina. Torino, dalla 
Slampcria Kealc, 1849, in-8° picc. ) 

19 

Illius slylus facilis est, perspicuus, apertus, qualis vide- 
licet historiae epitomen decet ; haud inelegantem etiam 
dixeris, si verborum sordes eluantur, deteriorem aetatem 
redolentes. 


Sextus Rufus. 

Eutropii aequalis Sextus Rufus , Breviarium et ipse com- 
posuit historiae romanae , imperatori Valentiniano inscri- 
ptum , in quo eursim et properantius fortasse quam par 
sit, res romanae narrantur usque ad obitum imperatoris 
Ioviani. Alia quoque sub Rufi nomine fertur opella De 
regionibus urbis Romae , ubi omnia tam publica, quam 
privata aedificia brevissime describuntur. Verum si qua 
hisce libellis historico nostro parta est laus, ea sane ex 
ipso argumento, non ex orationis elegantia est repetenda. 


§ 6 . 

Lucius Ampelius. 

Ab Eutropio et Rufo, qui res romanas in epitomen 
coegerunt, haud seiungendus est Lucius Ampelius , quem 
plerique ad sequiorem hanc latini sermonis aetatem re- 
ferunt. Hic librum memorialem exaravit, Macrino suo in- 
scriptum, in quo, stylo usus nudo et simplici, breviter 
adeo res perstrinxit, quae in toto orbe essent memorabi- 
les, praesertim vero quae ad historiam, ad astronomiam 
et geographiam pertinerent. 

§ 7 . 

Ammianus Marcellinus. 

Aliquanto maiorem celebritatem quam aequales sui 
adeptus est Ammianus Marcellinus , qui sub Constantio 
et proximis imperatoribus vixit usque ad Theodosium. 
De huius patria et parentibus alii alia protulerunt, Ple- 
rique vero opinantur , Antiochiae haud ignobili genere 
ortum , prima aetate litteris atque armis operam dedisse. 
Utrum Christianam sapientiam sit secutus necne, multi 
dubitant. Sed haec nihil ad nos. Illud est huiusce scri- 
ptionis notare, Ammianum Marcellinum post maximos 
belli labores, quinquagesimo ferme aetatis anno, Theo- 
dosio imperatore, ad scribendam historiam se contulisse, 
qua res gestas a Nervae principatu ad Valentis interitum 
narravit libris xxxl , quorum tredecim priores interci- 
derunt. 

Quum noster, luliano imperatore, bello Persico sti- 
pendia faceret, nobiliores Orientis atque Occidentis pro- 
vincias pervagatus, multa inde arripuit, quae probe co- 
gnita historiae suae fideliter mandaret. Neque solum in 
externis bellis describendis diligenter est versatus, sed 
res etiam urbanas et domesticas sine partium studio no- 
tavit, et principum virorum ingenia et mores depinxit. 
Quare si historicam lidem in Marcellino speciemus, nae 
ille vehementer laudandus. At verba latinis auribus inau- 
dita , graccanicae quaedam atque horridae dictiones , 
longior interdum et perturbata rerum expositio, orationis 
perspicuitati maxime officiunt, et castrensem et graecum 
hominem facile produnt. 


4 . 

Sulpicius Severus et Paullus Orosius . 

Historicorum kuiusce aetatis, qui quidem in aliquo sint 
numero, ordinem claudunt Sulpicius Severus et Paullus 
Orosius , quorum uterque doctrinam Christianam profes- 
sus, in eodem argumento adlaboravit. Prior nempe natione 
Gallus scripsit Historiae sacrae libros ii ab orbe condito 
ad annum christianum ferme quadringentesimum (1); alter 
vero Lusitanus vel Hispanus, Historiarum libros vil ab 
orbe condito ad annum chrislianum ccccxvil (2). 

Quum Sulpicius in Sallustii lectione plurimum fuisset, 
eius colorem quodammodo refert in historia, cui plerique 
maximam fidem adiungunt. naec sane, etsi vitiis non 
caret, haud inelegauti tamen stylo est conscripta. Quare 
si illam commendavero prae quibusdam recentioribus li- 
bellis (3), quos audio pueris nostris proponi, latinae lin- 
guae studiosis, omnes mihi facile assensuros confido. 

Ad Sulpicii praestantiam non accedit Orosius, quem 
nonnulli tamquam credulum carpunt. Eius stylus non 
plane incultus, neque omnino latini sermonis venustati 
repugnans. 

(1) Exstant praeterea Sulpicii Severi dialogi ni de miraculis B. 
Martini - Epistola ad Desiderium - ad Eusebium presbyterum - ad 
Aurelium diaconum - ad Bassulam socrum - De vita B. Martini , 
Turonensis episcopi. 

(2) Scripsit etiam Apologelicon de arbitrii libertate , et Commo- 
nitorium ad Augustinum. 

(3) Spectant naec verba ad opellam, latinae grammaticae alumnis 
publice propositam, quae inscribitur: Selecta Christianorum scripto- 
rum ( auctore Nicolao Tomraaseo ). Vah ! apage a nobis libellum 
liuiuscemodi, qui germana barbarie adolesccntulos nostros infuscat, 
quorum aures permagni referret nitidis dictionibus adsuescere. 

§ 9 - 


Notitia dignitatum utriusque imperii. 


Postquam dictum est de historicis , quibus deterior 
haec Romanorum aetas illustratur, haud absurdum vi- 
detur librum memorare ab incerto auctore paullo post 
Theodosii tempora conflatum, qui inscribitur: Notitia di- 
gnitatum utriusque imperii (1). In hoc dignitates tam ci- 
viles quam militares, et provinciae romani imperii con- 
tinentur. Hinc apyouoloyot antiquitatis notitiam, philologi 
autem nomina petent, quibus commode et latine efferantur 
magistratus et munera, quae recenlior aetas in rerum pu- 
blicarum rationem induxit. 


CAPUT IX. 

D E ELOQUENTIA. 

Quae adhuc exstant corrupti huius aevi opera oratoria 
eloquentiae occasum apertissime testantur. Quin et ora- 
toria facultas apud Romanos penitus defecisse dicenda 
esset, nisi aetatem tulissent M. Cornelii Frontonis (2) 
orationes, Q. Aurelii Symmachi orationum fragmenta (3), 

(1) Hanc opellam commentariis illustravit seculo xvl Guido Pan- 
cirolus, Regiensis (Notitia dignitatum utriusque imperii cum com- 
mentariis. Vencliis 1593, in-fol.); nuperrime vero animadversionibus 
auxit Ed. Boecking. — Cum hac Notitia recte quis comparaverit 
librum , qui apud Subalpinos prodiit saeculo superiore , cum boc 
titulo : Galli , Cariche det Piemonte. 

(2) M. Corn. Fronto , natione Afer, eloquentiae laude Romae flo- 
ruit , Hadriano imperatore. 

(3) Frontonis orationes cum epistolis , et Q. Aurelii Symmachi 
orationum fragmenta in lucem primus evocavit ex codd. palimps. 
Biblioth. Ambros. et Vatie. Angelus Maius , vir cl. ( M. Cornelii 

et panegyricae quaedam orationes, quarum auctores fe- 
runtur Claudius Mamertinus (1), Nazarius , Porp/tyrius , 
Opiatianus , I). Magnus Ausonius , Latinus Pacatus Drepa- 
nius (2). Harum argumenta sunt de laudibus imperato- 
rum ob collata praesertim in Galliae civitates beneficia. 
Si autem monumenta quaedam excipiamus, quibus illorum 
temporum historia iuvatur, vix quidquam in huiusmodi 
orationibus occurrit , quod cordatioribus probetur ; qui 
e contrario barbaras dictiones, tumidas atque involutas 
sententias , postremo humilem et turpissimam adsenta- 
tionem in iisdem repudiant. 

Nec maiorem fortasse laudem merentur nonnulli, qui 
rhetoricis commentariis, graeco fonte ut plurimum deri- 
vatis, studiosos adolescentes eloquentiae praeceptis im- 
buerent. In his memorantur in primis Aquila Romanus , 
cuius exstat libellus l)c figuris sententiarum et elocutionis , 
e graeco opusculo Alexandri Numenii excerptus; Iulius 
Rufinianus , qui Aquilae opellam, quam modo memoravi, 


Frontonis opera cum commentario et notis A. Mai. Romae 1823, 
in-8". - Q. Aurelii Symmachi octo orationum ineditarum partes in- 
venit , nolisque declaravit A. Mai. Romae 1823). — Exstant etiam 
Symmachi epistolarum libri x. Caeterum etsi Frontonis et Symma- 
chi opera laudantur tura ob civilem quandam prudentiam , quae 
in ipsis elucet, tum vero ob antiquitatis notitiam; ad stilum quod 
allinet, a saeculi vitiis non recedunt. Neque sententiae A. Maii 
subscripserim , qui in praedicanda horum eloquentia et dictione 
nimius lorlassc luit. Vide in hanc rem Ek.hstaedt , M. Corn. Fron- 
tonis operum nuper in lucem protractorum notitia et specimen. Ienao 
1816. Item programma, in quo acroases notantur, quas idem Eich- 
staedt habuit in acadcmia lenncnsi per aestatem anui 1816. — 
Praeterea Chr. Heynii Censura ingenii et morum Q. Aurelii Symma- 
chi , cum memorabilibus ex eius epistolarum libris . Gotlingae 1801. 

(1) Pleriquc duos Mamertinos memorant, orationum panegyrica- 
rum scriptores ; quorum alium seniorem , alium vero iuniorem ap- 
pellare consueverunt. 

(2) In editione panegyricorum veterum , quae prodiit Venetiis 
anno superioris saeculi decimonono, praeter orationes illorum, quo- 
rum nomina hic habes, nonnullae leguntur incerti auctoris, quas 
tamen alii aliis tribuunt. 

dicitur absolvisse; Curius Fortunalianus , cuius leguntur 
etiamnunc Artis rhetoricae libri nl ; postremo Marius 
Victorium , qui praeter alia nonnulla scripsit Expositionem 
in I et ii librum rhetoricorum Ciceronis. Hi omnes tertio 
aut quarto saeculo christiano vixerunt, eorumque opera 
simul evulgavit Claudius Capperonius anno superioris 
saeculi sexto et quinquagesimo (1 ). 

CAPUT X. 

1) E PHILOSOPHIA. 



L. Apuleius et Chalcidius. 


« Nullos profecto peius mereri de omnibus mortalibus 
iudico, quam qui philosophiam, veluti aliquod artificium 
venale didicerunt, qui aliter vivunt, quam vivendum esse 
praecipiunt. Exempla enim se ipsos inutilis disciplinae 
circumferunt, nulli non vitio quod insequuntur obnoxii. » 
Haec verba, quibus Seneca (2) Lucilium suum docebat 
quinam philosophi sint audiendi, germanam philosopho- 
rum huiusce aetatis imaginem nobis exhibent; quorum 
maximus proventus exstitit M. Antonino imperante , ut 
principis gratiam captarent, qui Stoicorum doctrinae ad- 
dictus philosophi cognomento fuit donatus. At huiusmodi 
nebulonum, qui sanctissimae disciplinae nomen ementi- 
rentur, nulla monumenta litteris sunt prodita. Quare unus 
Apuleius fuit, qui hac tempestate philosophi dignitatem 


(1) Antiqui rhetores latini , Argentorati 1756, in-4°. - Cum ad- 
notalionibus Huhnkcnii edidit et locupletavit Car. II. Frotscher. 
Lipsiae 1831 , in-8°. 

(2) Epistola cvul , 35. 

tueretur , illam doctrinam professus , quam Ammonius 
Alexandrinus primum apud Graecos invexit , quaeque 
philosophia Alexandrina , seu Neoplatonica fuit appellata, 
propterea quod Alexandriae orta, Platonis placita cum 
recenliorum superstitionibus coniungeret. Huius doctrinae 
specimen dedit Apuleius in operibus suis De Deo Socratis; 
De dogmate Platonis libri lil; De mundo liber singularis, 
ea usus scribendi ratione, quam alibi notavimus, quum 
sermo esset de fabulis Milesiis (1 ). 

Apuleio comes accedit Chalcidius , qui vixit quarto sae- 
culo Christiano, et partem priorem Timaei Platonici latine 
interpretatus est, et commentariis illustravit. 

§ 2 . 

Christianae sapientiae scriptores. 

Ad philosophorum familiam pertinent etiam Christianae 
sapientiae scriptores, inter quos eminent Q. Septimius 
Florens Tertullianus , Arnobius , M. Minucius Felix , L. Coe - 
lius Lactantius Firmianus , Thascius Caecilius Cyprianus , 
Sophronius Eusebius Hieronymus , S. Ambrosius , S. Aure- 
lius , Augustinus , Salvianus , Anicius Manlius Severimus 
Boethius et Magnus Aurelius Cassiodorus . Sed quum hu- 
iusmodi homines Deo devoti animum divinis cogitationibus 
tantummodo exercerent , et toti essent in confirmanda 
Christianorum doctrina, venustae et concinnae orationis 
securi, barbarum plane atque horridum scribendi genus 
usurparunt (2), praeter Minucium, haud sane inelegan- 
ti) Lib. iv, cap. 7. 

(2) Neque id mirum. Ipsi enim conceptissimis verbis professi 
sunt, velle se expolitionem sermonis atque artis grammaticae leges 
ncgligere. Cf. S. Hieronym. Epist. li! ad Pammach. — Gregor. M. 
Epist. ad Leandr. in comm. hb. Iob. — Cyprian. Praef. ad vitam 
Caesarii Arelatensis. — S. Augustus. , aliique passim. 

tern, et Lactantium, qui Tulliani styli virtutes tam feliciter 
est consecutus , ut Christianus Cicero merito dictus sit. 
Ad hunc igitur scriptorem eos delegamus, quorum est de 
rebus ad Christianam sapientiam pertinentibus latine dis- 
serere, ne videlicet nobis contingat illa scriptionum por- 
tenta saepius oculis usurpare , in quibus religiosae atque 
altiores sententiae, posthabita omni dignitate, eo sermone, 
qui vix latinum referat colorem , efferri consueverunt. 

At prae caeteris Christianis scriptoribus, nomen suum 
posteritati propagavit Boethius , qui Romae natus ex an- 
tiquissima familia anno Christiano cccclv, adolescendam 
Athenis, liberalioribus disciplinis intentus, transegit. Flo- 
rente iuventa ob excellens ingenium et singularem doctri- 
nam regi Theodorico mirifice dilectus, ad praecipua rei- 
publicae munera fuit admotus. Sed tertio iam consulatu 
perfunctus, improborum invidiam non effugit. Quapropter 
causa indicta, proditionis damnatus, Ticinum in carcerem 
fuit deductus, ac tandem annos natus unum et septua- 
ginta, Theodorici iussu securi percussus. 

Multa supersunt Boethii opera de re theologica et phi- 
losophica. Sed eruditione, sapientia et latini sermonis 
candore prae caeteris celebrantur De consolatione philo- 
sophiae libri v, quos partim prosa, partim poetica ora- 
tione, carcere detrusus conscripsit, ut animi sui aegri- 
tudinem quodammodo leniret. 

CAPUT XI. 

DE SCRIPTORIBUS RERUM NATURALIUM 
ET MATHEMATICARUM. 

* 

Non modo orationis elegantia longe infra superiorum 
laudem substiterunt huiusee aetatis scriptores, sed ea 

quoque ingenii vi, quae in rerum caussas inquirit, et diu- 
turna observatione disciplinarum fines proferre consuevit. 
Quapropter maxima illorum pars , qui hac tempestate in 
studio sunt versati rerum naturalium et mathematicarum, 
ad veteres ita respexerunt, ut omnia ferme ab iis compi- 
lasse dicendi sint, praeter dictionem, quam plerique in- 
cultam et barbarie inquinatam praeseferunt. Et prior 
quidem C. Iulius Solitius , cuius aetatem conferunt ad 
annum Christianum ccxvnl, Polyhistorem, seu Collectanea 
sua rerum memorabilium derivavit ex Plinii historia natu- 
rali. Inde etiam fluxerunt libri v De re medica , qui Plinio 
Valeriano tribuuntur, et Q. Sereni Sammontci carmen de 
variis morborum curationibus. Ex graecis scriptoribus li- 
bros suos (1 ) expressit Coelius Aurelianus medicus , Me- 
thodicorum (2) sectae addictus; graeco pariter fonte ma- 
nasse dicuntur Publii Vegetii Renati de mulomedicina , 
seu arte veterinaria libri iv. Quae habet Cn. Marcellus 
cognomento Empiricus in libro de medicaminibus empiri- 
cis, physicis et rationalibus omnia ferme Scribonio Largo 
sunt tribuenda; passim vero ex multis, qui aetate illum 
antecedunt, hausit Theodorus Priscianus libros iv rerum 
medicarum, et librum de diaeta , seu de rebus solubilibus. 
Neque aliter sentiendum de Palladio Rutilio Tauro Aemi- 
liam, qui in libris suis De re rustica (3) Columellae prae- 
sertim vestigia persequitur. In picrisque editionibus, aliis 
rei rusticae scriptoribus comes plerumque adiungilur 
Palladius ob stylum simplicem, nec plane invenustum. 


(i) Celerum sive acularum passionum lib. ul ; Tardarum sive 
chronicarum passionum lib. v. 

(9) Triplex fuil apud veleres medicorum genus , dogmaticorum 
seu rationalium, empiricorum et methodicorum, de quibus vide Cel- 
sum in praefat. 

(3) Trcdecini enumerantur, quibus acccdil liber elegiaco carmine 
exaratus De insitione. 

Eius tamen aetatem ad Arcadii el Ilonorii tempora per- 
linere arbitrantur critici elegantiores. 

A scriptoribus, de quibus modo dictum est, recessit 
Coelius Apicius, cuius nomine feruntur De re coquinaria , 
seu de opsoniis et condimentis libri x. Siquidem artis suae 
praecepta non aliunde quam ex penu suo videtur deprom- 
sisse. Sunt qui putent (1), hisce libris ex argumento 
potius, quam ex auctore nomen factum fuisse. Sed quid- 
quid demum hac de re sentiendum sit, eius stylus rudis 
et barbarus deterioris aevi scriptorem prodit. 

Restant rerum mathematicarum scriptores, de quibus 
antequam pauca dico, animadvertendum est, matheseos 
nomine hac aetate astrologiam quoque fuisse donatam, 
quae videlicet ex astris futura praedicere profitebatur. 
Sic Iulius Firmicus Maternus in matheseos libris, qui octo 
enumerantur, de vi tantum disserit, quam astra in mor- 
talium vitam et fortunam exercerent. Caeterum ad ma- 
thesin pertinet gromalica (2) disciplina, de qua commen- 
tarios scripserunt Siculus Flaccus, Aggenus Urbicus, Hy- 
ginus gromaticus aliique. Item scientia rei militaris, quam 
Modestus et Flavius Vegetius Renatus (3) illustrarunt; ille 
quidem edito libro de vocabulis rei militaris;' hic autem 
conscriptis libris v de re militari ad Valentinianum 11 , 


(1) VOSSIUS, Inst. orat, xi! , sect. 12. — Fabjuc. , Bibliolh. lal. 
il , 25. — Saxius , Onomast. I. — Et revera , quum tres Romae 
olim fuerint Apicii, gulae studio notissimi, quorum primus ad 
Caesaris, alter ad Tiberii, tertius vero ad Traiaui aetatem perti- 
net, videtur auctor opus suum Apicii nomine inscripsisse, quod do 
rebus ageret ad gulam pertinentibus. • — De Apicio V. Plin. , Hist. 
mundi, lib. ix, 17; x, 48. ■ — Senec. , Consol. ad Helviam matrem; 
Epist. ad Lucii, xcv. • — Icvenal , Sat. iv , 23 ; xi , 3. 

(2) Quae videlicet agrorum mensuram docet a graeco yjii/ioc , 
quou instrumentum significat agri mensoris, quo viae flexae ad li- 
neam diriguntur. Hecenliores ysuiaufa» appellant. 

(3) Non confundendus cum Publio Vegetio Renuto, de quo supra 
memoravimus in scriptoribus rerum naturalium. 

quos ut ipse testatur (1) ex commentariis Catonis, Celsi, 
Frontini, Paterni , atque ex constitutionibus Augusti , 
Traiani, Hadriani potissimum depromsit. Erudita sane est 
haec Vegetii commentatio, antiquitatis studiosis perquam 
utilis, neque horrida dictione omnino improbanda. 

Postremo ad mathematicas disciplinas proxime accedit 
yec oypuytcc , cuius perpauca exstant monumenta ad hanc 
aetatem pertinentia. In his enumerantur Itineraria quae- 
dam perscripta (2) , Aethici Istri Cosmographia , Vibii 
Sequestris libellus de fluminibus , fontibus , lacubns etc., 
quorum apud poetas mentio fit, aliaque nonnulla, quae 
cum Pomponio Mela edi consueverunt. 

CAPUT XII. 

DE IURISPRUDENT1A. 

Senescente hac aetate nullius fortasse disciplinae im- 
pensius quam iuris studio dediti fuerunt Romani. Quod 
quidem Hadriani opera praesertim factum est, quo impe- 
rante romana jurisprudentia novum quasi vultum induit, 
et iurisconsulti tot honorum insignibus fuerunt honestati, 
ut nihil iis ad dignitatem deesse videretur. Prae caeteris 
autem gratia et auctoritate apud Hadrianum valebat Sal- 
vius lulianus , qui Sabinianae scholae famam unus omnium 
tuebatur. Hic imperatoris iussu veterum praetorum edicta 
collegit, nova condidit, ex quibus exstitit illud corpus 

r 

(Q Lib. I, cap. 8. 

(2) Duplicis generis fuerunt apud Romanos itineraria. Nimirum 
perscripta , in quibus loca, eorumque distantiae adnolabantur, cu- 
lusmoui est itinerarium Antonini et Hierosolymitanum ; picta , QU*® 
ipsa loca orbis repraesentarent, uti tabula Pcutingeriana. Nos dici- 
mus carte topografiche. De veteribus Romanorum itinerariis vide di- 
sputationem P. Wessellingii , editam Amstelodami an. 1735. 

iuris romani, quod Edictum perpetuum fuit appellatum. 
Mox Anloniui Pii et sequentium imperatorum aetate plu- 
rimi etiam iurisconsulti provenerunt , inter quos eminent 
L. Yolusius Moecianus , Titus Caius Sextus Pomponius , 
Q. Cervidius Scaevola, Aemiliams Papinianus, Domitius 
Ulpianus, Iulius Paullus, Uerennius Modestinus. Ilorum 
responsa passim in Pandectis occurrunt, eo stylo con- 
scripta, qui aureum lalini sermonis candorem plerumque 
refert. Quod quidem nemini mirum videbitur, conside- 
ranti iurisconsultorum mores et ingenium, qui antiquis- 
simarum legum carmen et concepta verba mordicus te- 
nere consueverunt. 

Postquam vero Constantinus Magnus respondendi iuris 
facultatem prudentibus ademit, et soli principi ius leges 
interpretandi esse voluit, romanae iurisprudentiae oracula 
obmutuerunt. Ex eo tempore imperatorum constitutiones 
pro legibus habitae. Hinc Codex Gregorianus, Uermoge- 
nianus, Theodosianus, Iuslinianeus , ad quorum normam 
ius ei populo redderetur , ad quem unum stante republica 
ius legum condendarum perlinebat. 

CAPUT XIII. 

I) E GRAMMATICA. 

Aulus Gellius. - Censorinus. - 
Aurelius Macrobius. - Martianus Mineus Felix Capella , 
aliique rei grammaticae scriptores. 

Nec sua etiam dignitas hoc tempore grammaticis de- 
fuit, quos imperatores immunitate aliisque beneficiis pas- 
sim ornarunt. Hoc enim plerumque fieri videmus, ut in- 
clinatis iam litteris atque in deterius vergentibus, ii prae 

caeteris in honore habeantur, qui relicto rerum pondere 
ac nitore, in tradendis praeceptis, in perpendendis sylla- 
bis, in quodam inani circa voces studio, in frigida demum 
et morosa eruditione consenescunt. Unde tamen facium 
est, ut grammatici, quorum est linguas sartas tectas ser- 
vare* latinum sermonem a barbarie, quantum fieri po- 
terat, vindicarent. Inter illos autem laudandus praesertim 
Aulus Gellius , quem Yossius (1) ad imperatoris Hadriani 
aetatem refert, plerique vero sub Antonino Pio maxime 
floruisse contendunt. Ilie Romae ortus , atque Athenis 
litteris eruditus, grammaticorum et philologorum aetatis 
suae princeps habitus est. Exstant illius Noctes Atticae 
in xx libros distributae, quorum tamen octavus (2) et 
initium sexti desiderantur. Iloc nomine Nocitum Atticarum 
opus suum inscripsit Gellius , propterea quod longinquis , 
ut ipse ait (3), per hiemem noctibus, in agro terrae At- 
ticae hasce commentationes facere exorsus fuit. Quum 
autem mulla in his philologica, critica, historica, philo- 
sophica , aliaque memoratu digna ex innumeris libris 
graecis et latinis collegisset, iisdem saepe usus veterum 
scriptorum dictionibus; stylus inde ortus est disparilis, 
purus interdum et concinnus: in quo tamen aliquot vitia 
notantur, atque in primis insolentes quaedam voces, quae 
certam sequioris aetatis notam referunt. Hoc igitur no- 
mine Gellii lucubrationes praesertim sunt laudandae , 
quod in his antiquitatis thesaurus veluti delitescit. 

Multum quoque ad antiquitatis historiam confert libellus 
Censorini grammatici De die natali , seu de humana ori- 
gine, satis nitido stylo conscriptus. Veterum philosophiam 

(1 ) De hisl. lat. , I , 19. 

(2) Octavus hic liber xv capitibus coutincbalur , quorum argu- 
menta solum ail nos pervenerunt. 

(3) Lib. xx , cap. 11. 


Digitized by Google 


LIBER IV. 


191 

el philologiam illustrant Aurelii Macrobii Commentariorum 
libri ii in somnium Scipionis , e Tullianis libris decerptum 
de republica , Saturnaliorum Conviviorum libri vil , et 
liber De differentiis et societatibus graeci et latini verbi; 
nec praetermittendus Martianus Mineus Felix Capella , 
cuius legitur Satyricon novem libris constans, partim so- 
luta, partim numeris adstricta oratione. Ex his duo prio- 
res fabulam narrant Nuptiarum Philologiae el Mercurii; 
reliqui septem laudes continent grammaticae, dialecticae, 
rhetoricae , geometriae , arithmeticae , astronomiae et 
musicae. 

In re autem grammatica praesertim elaborarunt, prae- 
ter Frontonem , de quo supra diximus (1), Marius Victo - 
vinus , Aelius Donatus , Aelius Augustinus , Flavius Caper , 
Sextus Pomponius Festus , Nonius Marcellus, Velius Longus, 
Servius Maurus Honoratus, Flavius Sosipater Charisius, 
Diomedes, Prisciams, Consentius aliique, quorum opera in 
unum corpus congesta primum edidit Elias Putschius (2), 
nuperrime vero Fridericus Lindemannus (3). 

Hic satis erit de illustrioribus huiusce aetatis scripto- 
ribus perquam breviter dixisse; omnes enim persequi in- 
finiti operis esset, atque ab adolescentum rationibus alie- 
num, quorum gratia noster hic omnis labor fuit susceptus. 
Ob hanc potissimum caussam ab illis etiam disputationi- 
bus abstinui, quibus recentiores in intimam litterarum 
latinarum rationem fusius inquirunt; eo vel maxime quod 
huiusmodi animadversionibus latissimus campus patebit 
in acroasibus, quibus maiorem huic historiae lucem atque 
amplitudinem accessuram confido. Caelerum eloquentiae 
studiosos vehementer hortabor, ut hanc litterarum lati- 

(1) Lib. iv, cap 9. 

(2) Ilannov. , an. mdov, in-4°. 

(3) Lipsiac , an. mdcccxxxI , vol. 3 in-4°. 

narum haeredilalem , quam a maioribus nostris accepi- 
mus, diligentissime tueantur (1), idque saepius animo 
reputent , Italos commodis suis perperam consuluisse , 
quotiescumque rerum suarum pertaesi externa et adven- 
ticia tantummodo sectarentur. 

(I) In hanc rem videsis orationem De studio litterarum Lati- 
narum, quam habui in Il.Tauriuensi Athenaeo prid. non. novembr. 
an. m. dccc. L. , atque adnoiationes , quas eidem 6ubtcxui. 

ALIQIOT MONUMENTORUM 

LATINI SERMONIS VETUSTIORIS. 


CARMEN FRATRUM ARVALIUM. 

— Deinde (sacerdotes) in aedem intraverunt, et ollas 
precati sunt, et osteis apertis per clivum iacuerunt; deinde 
subsellis marmoreis consederunt , et panes laureatos per 
publicos partiti sunt, ibi omnes lumemulia cum rapinis 
acceperunt, et Deas unguentaverunt , et aedes clusa est; 
omnes foris exierunt: ibi sacerdotes clusi, succincti, libel- 
lis acceptis, carmen descindentes tripodaverunt in verba 
haec: « Enos lases iuvate, enos lases iuvate, enos lases 
iuvate, neve luaerve manna sins incurrere in pleores, 
neve luer ve marmar [si]ns incurrere in pleoris, neve 
luer ve manuar sers incurrere in pleoris. Satur furere 
mars limen, [sal]e sta berber, satur fufere mars limen 
sali sta berber, satur fufere mars limen, sali sca berber. 
[Semjunis altcrnei advocapit conctos, semunis alternei 
advocapil conctos, simunis alternip advocapit [conct]os. 

'13 

Enos marinor iuvato, enos marmor iuvato, enos marmor 
iuvato. Triumpe, triumpo, triumpe, lrium[pe, triu]mpe. » 
Post tripodationem deinde , signo dato , publici ( servi ) 
introierunt et libellos receperunt. 


Uoc carmen in latinos versiculos nuperrime digessit, totidemque 
ilalicis inlerprelatus est Ioanncs Galvanius. ( V. op. cit. Delie genti 
e delle favelle loro in Italia ctc. , pag. 442 ). 


Enos, lascs, iuvato, 

Enos, lascs, iuvatc, 

Enos, lases, invale; 

Neve luervem armar 
Sins incurrere in plores, 
Neve luervem armar 
Sins incurrere in plores, 
Neve luervem aruiar 
Sins incurrere in plores; 
Salur furere Mares, 

Limen salest aberber , 

Satur furere Mares , 

Limen salest aberbcr , 

Salur furere Mares, 

Limen salest abcrber; 
Semuncis alternip 
Advocapitc conclos, 
Semuncis alternip 
Advocapitc conc.tos , 
Semuneis alternip 
Advocapitc conclos ; 

Enos, Mamor, iuvato, 

Enos, Mamor, iuvato, 

Enos, Mamor, iuvato; 
Triumpe, triumpe, triumpe, 
Triumpe, triumpe. 


E noi, lari, giovate , 

E noi, lari, giovate, 

E noi, lari, giovate ; 

Ne sia che amara lue 
Incogiter possa i fiori, 

Ne sia che amara lue 
Incoglier possa i fiori, 

Ne sia che amaxa lue 
Incoglier possa i fiori j 
Sazio difurie, o Marte, 
La sozsa peste averti, 
Sazio di furic , o Marte , 
La sosza peste averti , 
Sazio di furie, o Marte, 
La sozza peste averti-, 
Alternamente i Semoni 
Tutli invochiam congiunti, 
Alternamente i Semoni 
Tutti invochiam congiunti, 
Alternamente i Simoni 
Tutti invochiam congiunti j 
E noi, Mamurio, giova, 

E noi, Mamurio, giova , 

E noi, Mamurio, giova; 
Trionfo, trionfo, trionfo , 
Trionfo, trionfo. 


FRAGMENTA REGIARUM LEGUM. 

Sei hemonem fulmin iobis occisit nei supera cenua 
tolitod; hemo sei fulmined occisus escit oloe iousta nula 
fieri oportetod. 

Sei cuips hemonem loebesom dolo sciens morteid 
duit pariceidad cslod sei em imprudens sine dolo raalod 

oceisit pro capited oceisei et nateis eiius endo concio- 
ned arietem subicitod. 

Pelecs asam iunonis nei tancitod sei tancod iunonei 
crinibos demiseis acnom feminam caiditod. 


DUODECIM TABULAE LEGVM DECEMVIRALIUM. 

Tabula /, de in ius vocando. 


Sin ius vocatquEat: NIt, antestamino: igitur, em capito. 

Si calvitur pedemve strVit, manum endo iacito. 

Si morbus aevitasve vitium escit, quin ius vocabit iu- 
mentum dato: si nolet, arceram ne sternito. 

Si ensiet, qui in ius vocatum vindicit, miTito. 

ASiduo vindex aSidVs esto: proletario cuique volet vin- 
dex esto. 

Endo via rem , uti paicunt , orato. 

INIta paicunt, in comitio aut in foro ab ortu ante me- 
ridiem causam conscito , cum perorant ambo prae- 
sentes. 

Post meridiem praesenti stilitem aDicito. 

Sol oCasus suprema tempestas esto. 


Tabula II, de iudiciis et furtis. 


vades subvades 

extra quam si morbus sonticus 

votum, absentia rei publicae ergo, aut status dies cum 
hoste intercedat: nam si quid horum fual unum iudici 
arbitrove reove, eo die diPensus esto. 


■106 

Cui Icslimonium defuerit , is tertis diebus obportum 
obvagulatum ito. 

Si nox furtum faxil, sim aliquis oCisit, iure caesus esto. 

Si luci furtum faxit, sim aliquis endo ipso capsit, ver- 
berator iLique , coi furtum facium escil , aDicitor. 

Servus virgis caesus saxo dclcitor : lnpubes Praetoris 
arbitratu verberator noxiamque decernito. 

Si se telo defensint , quiritato endoque plorato : post 
deinde si caesi escint , se fraude esto. 

Si furtum lance licioque conceptum escit , atque uti 
manifestum vindicator. 

Si adorat furto, quod nec manifestum escit, duplione 
decidito. 

Slniuri Alienas arbores caesit, in singulas XXV aeris luito. 

Si pro fure damnum decisum escit , furti ne adorato. 

Furtivae rei aeternAuctoritas esto. 


Tubula lll , de rebus creditis. 


Si quid endo deposito dolo malo facium escit, duplione 
luito. 

Si qui unciario fenere amplius feneraSit, quadrupliore 
luito 


Adversus hostem aeternAuctoritas esto. 

Aeris conleSi rebusque iure iudicalis XXX dies iusti 
sunto. Post deinde manus inieclio esto , in ius du- 
cito. Ni iudicatum facit, aut quips endo em iure vin- 
dicit, secum ducito, vincito aut nervo aut compedibus 
XV pondo ne maiore: at si volet minore, vincito. 

Si volet, suo Vito: ni suo Vlt qui em vinclum habebit, 
libras laRis endo dies dato : si volet, plus dato. 

Ni cum eo pacit , L\ dies endo vinculis retineto. ln- 
teribi trinis nundinis continuis in Comitium procitato, 
aerisque aestimiam indicati praedicato. 

Ast si plures erunt, rei tertis nundinis partis secanto: 

; si plus minusvc secuerunt, se fraudEsto : si volent, 
uls Tiberim peregre venum danto. 


Tabula IV, de iure patrio et inre connubii 


Paler insignem ad deformitatem puerum cito necato. 
Endo liberis iustis vitae necis venum dandique potestas 
ei esto. 

Si pater filium ter venundVit, filius a patre liber esto. 
Si qui ei in X decem mensibus proximis postumus na- 
tus escit , iustus esto. 


Tabula V, de hereditatibus et tutelis. 

Paterfamilias uti legaSit, super pecuniae lulelaeve suae 
rei , ita ius esto. 

Ast slntestato moritur, cui sVs heres nec escit, agna- 
tus proximus familiam habeto. 

Si agnatus nec escit, gentilis familiam heres nancitor. 

Si linertus intestato moritur, cui sYs heres nec escit, 
ast patronus patronive liberi escint, ex ea familia in 
eam familiam proximo pecuniADuilor. 

Nomina inter heredes pro portionibus hereditarls ercta, 
cita sunto. 

Ceterarum familiae rerum ercto non cito , si volent 
heredes , erctum faciunto : Praetor ad erctum cien- 
dum arbitros tris dato. 

Si paterfamilias intestato moritur, culnpubes suus heres 
, escit , agnatus proximus tutelam nancitor. 

Si furiosus aut prodigus existat, ast ei custos nec escit 
agnatorum gentiliumque in eo pecuniavEius potestas 
esto. 


Tabula VI , de dominio et de possessione . 

i 

QVm nexum faciet mancipiumque , uti lingua nuncu- 
paSit , ita ius esto. 

SInficias ierit, duplione damnator. 

Statuliber emptori dando liber esto. 

Res vendita transquedata emptori non adquiritor, do- 
nicum satisfactum escit. 

VS auctoritas fundi biennium : 
aNVs VS esto. 

Mulieris , quae aNum matrimonl ergo apud virum re- 
mansit, ni trinoctium ab eo usurpandi ergo abescit, 
usus esto. 

Si quin iure manum conserunt , secundum eum qui 
poSidet: ast si qui quem liberali causa manu adserat, 
secundum libertatem vindicias dato. 

Tignum iunctum aedibus vineaeve ne concapEt ne sol- 
vito. Ast qui iunxit, duplione damnator. Tigna quan- 
doque sarpta, donec dempta erunt, vindicare ius esto. 

Si vir mulieri repudium miTere volet, causam dicito 
harumce unam 


Tabula VII , de deliciis. 

Si quadrupes pauperiem faxit, dominus noxiAEstimiam 
oFerto : si nolet , quod noxit dato. 

SIniuria rupitias Ast si casu , sarcito. 

Qui fruges excantaSit 

Qui frugem aratro quaesitam furtim nox pavit secuitve, 

suspensus Cereri necator. Impubes Praetoris arbitratu 
yernerator noxiamque decernito. 

Qui pecu endo alieno impcscit 

Qui aedes acervumve frumenti ad aedes positum dolo 
sciens incensit, vinctus verberatus igni necator: ast 
si casu, noxiam sarcito. Si nec idoneus escit, levius 
castigator. 

Si qulniuriam alteri faxit XXV aeris poenae sunto. 

Si qui pipulOcentaSit carmenve conDISit , quod infa- 
miam laxit flagitiumve alteri , fuste ferito. 

Qui membrum rupsit , ni cum eo paicit, talio esto. 

Qui os ex genitali fudit , libero CCC servo CL aeris 
poenae sunto. 

Qui se siri Testarier libripensve fuerit, ni testimonium 
fariatur, improbus intestabilisquEsto. 

Si falsum testimonium dicaSit , saxo delcitor. 

Si qui hominem liberum dolo sciens morti duit . . . 

Qui malum carmen incanlaSit , malum venenum faxit 
duitve , paRicida esto. 

Qui parentem necaSit, caput obnubito culeoque insu- 
tus in profluentem mergitor. 

Si tutor dolo malo gerat, vituperato, quandoque finita 
tutela escit , furtum duplione luito. 

PatronuSi clienti fraudem faxit , sacer esto. 


Tabula VIII, de iuribus praediorum. 

Ambitus parietis sextertius pes esto. 

Sodales legem quam volent , dum ne quid ex publica 
coRompant, sibi ferunto. 

De finium ratione lex incerta , ad exemplum legis .... 

Atticae Solonis 

Intra V. P. aeternAuctoritas esto. 

Si iurgant adfines , finibus regundis Praetor arbitros 
tris aDicito. 

. . . hortus 

. . . heredium 

. . . tugurium 

Si arbor in vicini fundum impendet, XV. P. altius sub- 
lucator. 

Si glans in EM caduca siet , domino legere ius esto. 

Si aqua pluvia manu nocet , Praetor arcendae aquae 
arbitros tris aDicilo, noxaeque domino cavetor. 

Via in poUecto VIII. P. in amfracto XVI. P. lata esto. 

Si via amsegetes iMinuta escit , qua volet , iumentum 
agito. 


Tabula IX, de ture publico. 

Privilegia ne inroganto. 

Nexo soluto , forti sanati siremps ius esto. 

Si iudex arbiterve iure datus ob rem iudicandam pe- 
cuniam aCepsit , capital esto. 

De capite civis nisi per maximum comitiatum ne ferunto. 

Quaestores paRicidl, qui de rebus capitalibus quaerant, 
a populo creantor. 

Si quin urbe coetus nocturnos agitaSit , capital esto. 

Si qui perdueLem concitaSit civemque perducLi trans- 
duit , capital esto. 


Tabula X, de iure sacro. 


. . . . de iureiurando 


Hominem mortVm in Vrbe ne sepelito, neve urito. 
Sumptus et luctum a DeorVManium iuREmovelo. 

Hoc j>lus ne facito. 

Rogum ascia ne polito. 

Tribus riciniis et X tibicinibus foris eFeRe ius esto. 

Mulieres genas ne radunto , neve leSum funeris ergo 
habento. 

Homini mortuo oSa ne legito , quo post funus facias , 
extra quam si beLi endove hostico morlVs escit. 

Servilis unctura omnisque circumpotatio auferitor. 

Murrata potio mortuo ne inditor. 

Ne longe coronae neve aceRae praeferuntor. 

Qui coronam parit ipse pecuniave eius , virtutis ergo 
arguitor; et ipsi mortuo parentibusquEius, dum in- 
lt»s positus escit forisvEFertur, se fraude imposita fiet. 

Vni plura funera ne facito, neve plures lectos sternito: 
neve aurum aDito. Ast si cui auro dentes vincti escint, 
im cum iLo sepelire uREve se fraudEsto. 

Rogum bustumve noVm propius LX. P. aedis alienas, 
si dominus nolet , ne adlcito. 

Fori bustive aetern Auctoritas esto. 


Tabula XI, Supplem. V prior, Tabb. 

Quod postremum populus iuSit , id ius ratum esto. 
Patribus cum plebe coNubl ius nec esto. 


. . . detestatum . . . seu de sacris detestandis. 


Tabula XII , Supplem. V postei'. Tabb. 

. . . . de pignere 

Si qui rem, de qua stlis fiet, in sacrum dedicaSit, du- 
plione decidito. 

Si vindiciam falsam tulit, Praetor rei sive stlitis arbi- 
tros tris dato: eorum arbitrio fructi duplione decidito. 
Si servus sciente domino furtum faxit noxiamve noxit, 
noxae dedito. 


INSCRIPTIO PRIMA SEPULCRI SCIPIONUM. 

* 

Cornelius. Lucius. Scipio. Barbatus. Gnaivod. patre 
prognatus fortis, vir. sapiensque — quoius. forma vir- 
tutei parisuma fuit — consol censor, aidilis quei. fuit, 
apud, vos — Taurasia. Cisauna Samnio, cepit — subigit, 
omne Loucana. opsidesque. abdoucit. 


INSCRIPTIO COLUMNAE ROSTRATAE, 
DUILIO POSITAE IN FORO. 


[C. Bilios. M. f. cos. advorsum Carlacinienseis en Si- 
celiad rem cerens, Ecest] ano[s, cocnatos popli Romani, 
arlisumad obsedeone]d [e]xemet; lecion[eis cartacinien- 
seis omneis m]aximosque macistr[a]tos, l[ucaes bovebos 
relicteis no]vem, castreis exfociont. Macel[am moenilam 
urbem pjuncnandod cepet, enque eodem mac[eslralod 
prospere r]em navebos marid consol primos c[eset, res- 
mecosque c]Iasesque navales primos ornavet pa[ravetque 
diebos lx , ejumque eis navebus (sic) claseis poenicas 
om[nis paratasque s]umas copias carlaciniensis, praesen- 
te^ maxumod d]ictatored o[lor]om , in altod m[a]rid 
puc[nandod vicet, xxx] que na[veis cepe]t cum socieis, 
septe[mresmomque ducis quinresm]osque triresmosque 
naveis x[xdepreset. Auro]m caplom numei cId clncla dcc, 
[arcen]tom captom praeda numei cccl555 c, [crave] captom 

aes 0 x 1555 ( sic quindecies) [pondod; triomp]oque navaled 
praedad poplom [Romanom donavet , captivos] cartaci- 
ni[enseis ince]nuos d[uxet ante curom, primosque consol 
de sicel]ei[s claseque] cart[acinienseom triompavet. Ea- 
rum rerom erco s. p. q. r. ei hance columnam p.] 


INSCRIPTIO SECUNDA SEPULCRI SCIPIONUM. 


Honc. oino. ploirume. cosentiont. R[omae?]... 

duonoro. optumo. fuise. viro 

Luciom. Scipione, filios Barbati 

consol. censor, aidilis. hic fuet. a[pud vos?] ... 

hec. cepit. Corsica. Aleriaque urbe 

dedet. Tempestatebus. aide. mereto. 


SENATUSCONSULTUM DE RACCHANALIBUS. 

[Q.] Marcius L. f. S. Postumius L. f. cos. senatum 
consoluerunt , iv. octob. , apud aedem Duelonai Sc. arf. 
M. Claudi. M. f. L. Valeri. P. f*. Q. Minuci. C. f. De Bacana- 
libus quei foideralei esent, ita exdeicendum censuere: 
nei quis eorum sacanal (l. bacanal) habuise velet. Sei 
ques esent , quei sibei cleicerent necesus ese bacanal 
habere, eeis utei ad pr. urbanum Romam venirent, de 
que eeis rebus, ubei eorum utra [l. verba) audita esent, 
utei senatus noster decerneret, dum ne minus senato- 
rbus (sic) C adesent, [quom e]a res cosolerelur. Bacas 
vir nequis adiese velet ceivis romanus , neve nominus 
latin[i], neve socium quisquam, nisei pr. urbanum adie- 
sent, isque de senatuos sententiad, dum ne minus se- 
natoribus C adesent , quum ea res cosoleretur , iousi- 
sent, censuere; sacerdos nequis vir eset, magister ne- 
que vir neque mulier quisquam eset; neve pecuniam 
quisquam eorum comoinem [h]abuise velet , neve ma- 
gistratum; neve pro magistratuo neove (/.neque) virum 
neque mulierem quiquam fecise velet ; neve posthac 

inter sed coniourasc , ne ve comvovise , neve conspon- 
dise , neve compromesise velet , neve quisquam fidem 
inter sed dedise velet, saera in dqvoltod (l. oquoltod) 
ne quisquam fecise velet , neve in poplicod , neve in 
preivalod , neve exstrad urbem sacra quisquam fecise 
velet , nisei pr. urbanum adieset , isque de scnatuos 
sententiad, dum ne minus senatoribus C adesent, quom 
ea res cosoleretur, iousisent, censuere; homines plous 
V oinvorsei virei atque mulieres sacra ne quisquam fe- 
cise velet, neve interibei virei plous duobus, mulieribus 
plous tribus arfuise velent, nisei de pr. urbani senatuos- 
que sententiad, utei suprad scriptum est. Haice ulei in 
conventionid exdeicalis ne minus trinum noundinum ; 
senatuosque sententiam utei scientes esctis , eorum sen- 
tentia ita fuit. Sei ques esent quei arvorsum ead feci- 
sent, quam suprad scriptum est, eeis rem caputalem fa- 
ciendam censuere; atque ulei hoce in labolam alienam 
inceideretis , ita senatus aiquom censuit , uteique eam 
figier ioubeatis, ubei facilumcd gnoscier potisit; atque 
utei ea bacanalia, sei qua sunt, exstrad quam sei quid 
ibei sacri est, ita utei suprad scriptum est, in diebus 
X quibus vobeis tabelai datai erunt , faciatis utei dis- 
mota sient in agro Teurano. 

Tli. Vallaurii epistola ad Didacum Vitriolium Herculanensem. Pag. 5 
Operis divisio » 19 


LIBER PRIMUS. 

AB ANTIQUISSIMIS TEMPORIBUS AD SYLLAE OBITUM, 
QUI FUIT ANNO POST URBEM CONDITAM DCLXXVI. 

Caput I. De origine linguae latinae 

Caput II. De vetustioribus latinae linguae monumentis . 

Caput III. De poesi dramatica 

§ 1. L. Livius Andronicus y Cn. Naevius , Q. Ennius , 
aliique vetustiores comici et tragici poetae , 

quorum opera desiderantur 

§ 2. M. Attius Plautus 

§ 3. Publius Terentius 

Caput IV. De poesi epica 

L. Livius Andronicus , Cn. Naevius , Q. Ennius . 

CafUT V. De poesi didactica 

T. Lucretius Carus 

Caput VI. De satyra 

Caius Lucilius 

CaPUT VII. De historia 

Q. Fabius Pictor , L. Cincius Alimentus , M. 
Porcius Cato , aliique rerum gestarum nar- 
ratores 

Caput VIII. De eloquentia 

Caput IX. De philosophia 

Caput X. De scriptoribus rerum naturalium , 

M. Porcius Citto 

Caput XI. De jurisprudentia 

Caput XII. De grammatica 


» 21 
» 24 
» 30 


» ib. 
» 37 
» 40 
» 4! 
» ib. 
» 42 
» ib. 
» 44 
» ib. 
» 45 


» ib. 
» 49 
» 52 
» 53 
» ib. 
» 54 


LIBER SECUNDUS. 

A SYLLAE OBITU AD EXCESSUM AUGUSTI. 


Ab anno urbis conditae dclxxvI , ad annum dcclxviI ( post Christum natum xiv) 

Caput I. De caussis politioris humanitatis, qua aevum 

Augusteum maxime floruit » 58 

Caput II. De poesi dramalica Pag. 62 

§ 1. Cn. Mallius , D. Laberius, P. Syrus, mimo- 
graphi » ib. 

§2. L. Parius , P. Ovidius Naso , C ■ Asinius Pollio , 

tragici » 64 

Caput III. De poesi epica » 65 

§ I. Cn. Mattius , P. Terentius Varro Atacinus, 

P. Virgilius Maro » ib. 

§ 2. Publius Ovidius Naso » 68 

Caput IV. De poesi didaclica » 70 

L P- Virgilius Maro » ib. 

^ 2. P. Ovidius Naso, P. Terentius Varro Atacinus, 

Gratius Faliscus, Aemilius Macer, M. Ma- 
nilius, Lucilius Iunior , Caesar Germanicus , 

C. lulius Hyginus ... » 71 

Caput V. De poesi bucolica ... » 72 

P. Virgilius Maro » ib. 

Caput VI. De satyra » 73 

§ L M. Terentius Varro » ib. 

§ 2. Quintus Horatius Flaccus » 74 

Caput VII. De poesi lyrica » 76 

§ 1. Caius Valerius Catullus » ib. 

§ 2. Q. Horatius Flaccus » 79 

Caput VIII. Dc elegia •> 81 

§ 1. C. Valerius Catullus, Albius Tibullus » ib. 

t) 2. Sextus Aurelius Propertius » 82 

§ 3. P. Ovidius, Aulus Sabinus, T. Valgius Rufus, 

Cornelius Gallus , C. Pedo Albinovanus .... i) — 83 

Caput IX. De historia » 86 

§ 1. C. lulius Caesar , Aulus Hirtius » ib. 

tj 2. C. Crispus Sallustius >» 90 

^ 3, Cornelius Nepos » 92 

tj 4. Titus Livius » 94 

§ 5. Trogus Pompeius , aliique historici , quorum 

opera desiderantur » 98 

Caput X. De eloquentia » 99 

J L M. Tullius Cicero » ib. 

t) 2. Q. Hortensius , aliique huiusce aetatis oratores 

et rhetores » 105 

Caput XI. De philosophia » 108 

§ I. M. Tullius Cicero » >b- 

t) 2. L. Lucullus, C. Aurelius Cotta, M. Terentius 

Varro, aliique philosophi Augusteae aetatis . !i_Ui 
Caput XII. De scriptoribus rerum mathematicarum et 

naturalium » 1*4 

§ 1. M. Vitruvius Pollio » '6. 

^ 2. M. Terentius Varro » I*® 

$ 3, Antonius Musa, Aulus Cornelius Celsus .... ” 

Caput XIII. De iurisprudentia » 44+ 

Caput XIV. De grammatica " 

AB EXCESSU AUGUSTI AD HADRIANUM. 


Ab auno urb. cond. dcclxvii (a Christo nato xiv) ad annum urb. cond. dccclxx 

( post Cbrist. nat. cxvil ). 

Caput I. Quare latinac litterae post Augustum a pri- 
stina elegantia delccerint Pag. 120 

Caput II. De poesi dramalica » 124 

Tragoediae , quae vulgo Senecae nomine feruntur » ib. 

Caput III. De poesi epica » 120 

§ L M. Annaeus Lucanus » ib. 

^2. C. Silius Italicus » 128 

§ 3. C. Valerius Flaccus » 129 

§ 4. P. Papinius Statius » 130 

Caput IV. De satyra m 131 

§ L Aulus Persius Flaccus » ib. 

§ 2. Decimus Iunius Iuvenalis » 132 

^ 3. Titus Petronius Arbiter » 134 

Caput V. De Tabula Aesopica » 135 

Phaedrus » ib. 

Caput VI. De epigrammate » 130 

Marcus Valerius Maitialis » ib. 

Caput VII. De historia » 137 

§ 1. L. Annaeus Florus » 139 

^ 2. Caius Vclleius Paterculus » 140 

$ 3, Valerius Maximus » 14 1 

§ 4. Caius Cornelius Tacitus . . ’ » 142 

§ 5. Caius Svetonius Tranquillus » 144 

§ 6. Quintus Curtius Rufus » 145 

§ 7. Iulius Obsequens » 140 

Caput VIII. De eloquentia » 147 

§ L. Marcus Annaeus Seneca » 149 

§ 2. Marcus Fabius Quintilianus » 15J 

§3. C. Plinius Caecilius Secundus » 153 

Caput IX. De philosophia » 155 

Lucius Annaeus Seneca » 157 

Caput X. De scriptoribus rerum naturalium et mathe- 
maticarum » 100 

§ L. Scribonius Largus Designatianus » ib. 

$ 2. Caius Plinius Secundus » ib. 

J 3. Pomponius Mela » 102 

^ 4. Lucius Iunius Moderatus Columella » ib. 

^ 5. Sextus Iulius Frontinus » 103 

Caput XI. De iurisprudentia » ib. 

LIBER QUARTUS. 


AB HADRIANO AD URBEM AB ODOACRE EXPUGNATAM. 


Ab anno urb. cond. dccclxx ( a Cbristo nato cxvil ) 
ad annum urb. cond. mccxxix (post Christum natum cccclxxvI). 


Caput I. 
Caput II. 
Caput III. 

Caput IV. 
Caput V. 

Caput VI. 

Caput VII. 

Caput VIII. 
§ t. 

$ 2 - 
i 3. 

5 4 . 

S 5. 

§ 6 . 

§ 7 * 
t 8 . 

| 9. 

Caput IX. 
Caput X. 

§ 1 * 

§ 2 . 

Caput XI. 

Caput XII. 
Caput Xlll 


Quare post Traiani excessura praecipiti cursu 

lalinae litterae ad vitia desciverint* Pag. 165 

De poesi epica » 167 

Claudius Claudianus » ib. 

De poesi didactica »168 

Terentianus Maurus , Q. Serenus Sammonicus , 
Nemesianus, Avienus, Priscianus , Claudius 

Rutilius Numalianus , Dionysius Cato » ib. 

De poesi bucolica » 169 

T. lulius Calpurnius , Decimus Magnus Ausonius » ib. 

De poesi lyrica » 170 

Ausonius , Claudianus, A. Prudentius Clemens , 

Sidonius Apollinaris , Caelius Sedulius .... » ib. 

De fabula Aesopica » 171 

Flavius Avianus » ib. 

De fabulis Milesiis » 172 

Lucius Apuleius » ib. 

De historia » 173 

Justinus » ib. 

Scriptores historiae Augustae » 175 

Sextus Aurelius Fictor » 176 

Eutropius » 177 

Sextus Rufus » 178 

Lucius Ampclius » ib. 

Ammianus Marccllinus . » 179 

Sulpicius Severus et I i aullus Orosius » 180 

Notitia dignitatum ulriusque imperii »181 

De eloquentia » ib. 

De philosophia » 183 

L. Apuleius et Chalcidius » ib. 

Christianae sapientiae scriptores » 1 8*4 

De scriptoribus rerum naturalium cl mathe- 
maticarum » 185 

De iurisprudenlia » 188 

De grammatica » 189 

Aulus Gellius, Censorinus , Aurelius Macrobius , 

Marlianus Mineus I'clix Capella, aliique rei 
grammaticae scriptores » ib. 


II vpip/0'j aliquot monumentorum latini sermonis vetustioris . 

